Copyright: Pázmány Péter Elektronikus Könyvtár


Címoldal
	A MAGYAR KATOLIKUS HITTANKÖNYVEK KÉRDÉSEI A KATOLIKUS EGYHÁZ KATEKIZMUSA alapján átdolgozott kiadás Készítette az OHB munkacsoportja Nihil obstat: Budapest, 1995. febr. 13. Adalbertus Fila censor dioecesanus et Ladislaus Lukács censor deputatus 472/1995.sz. Imprimatur: Vác, 1995. febr. 28. Keszthelyi Ferenc váci megyéspüspök Tartalomjegyzék


Tartalomjegyzék

A könyv elektronikus kiadása

Katekizmus kvíz

A katekizmus nagy részei együtt -- másolás céljából

1. rész: Hitünk megvallása

2. rész: A keresztény misztérium ünneplése

3. rész: Élet Krisztusban

4. rész: A keresztény imádság

1. rész: Hitünk megvallása

1-17	,,Hiszek'' -- ,,Hiszünk''
18-20	A keresztény hit megvallása
	Hiszek egy Istenben, az Atyában
21-23		Szentháromság
24-33		A mi Atyánk
34-38		A teremtés
39-44		Az angyalok
45-50		Az ember
	Hiszek Jézus Krisztusban, Isten egyszülött Fiában
51-83		Az Úr Jézus Krisztus
	Hiszek a Szentlélekben
84-87		A Szentlélek
88-115		Az Egyház
116-125		A végsô beteljesedés
2. rész: A keresztény misztérium ünneplése

126-131	Szentségi üdvrend
132-139	Az Egyház hét szentsége
140	A keresztény beavatás szentségei
141-147		A keresztség
148-153		A bérmálás
154-176		Az Eukarisztia
177	A gyógyulás szentségei
178-197		A bûnbocsánat szentsége
198-204		A betegek kenete
205	A közösség szolgálatának szentségei
206-213		Az egyházi rend
214-226		A házasság
	Más liturgikus szertartások
227-228		A szentelmények
3. rész: Élet Krisztusban

229	Az ember hivatása: élet a Szentlélekben
	Az emberi személy méltósága
230-232		Hivatásunk a boldogságra
233-236		Az ember szabadsága
237-239		Az emberi cselekedetek erkölcsisége
240-241		A lelkiismeret
242-251		Az erények
252-265		A bûn
	Az emberi közösség
266-267		A személy és társadalom
268-274		A társadalmi életben való részvétel
	Az isteni üdvözítés: a törvény és a kegyelem
275-279		Az erkölcsi törvény
280-284		Kegyelem és megigazulás
285-299		Az Egyház: anya és tanító
	A tízparancsolat
300-302		Szeresd Uradat, Istenedet!
303-312			Az 1 . parancsolat
313-318			A 2. parancsolat
319-322			A 3. parancsolat
323-328		Szeresd felebarátodat, mint saját magadat!
329-333			A 4. parancsolat
334-340			Az 5. parancsolat
341-347			A 6. parancsolat
348-354			A 7. parancsolat
355-362			A 8. parancsolat
363-364			A 9. parancsolat
365			A 10. parancsolat
4. rész: A keresztény imádság

	Az imádság a keresztény életben
366-379		Az imádság
	A legfontosabb imádságok és tudnivalók
		A keresztvetés
		A Szentháromság dicsôítése
		Az apostoli hitvallás
		Az Úr imája (Miatyánk)
		Reggeli imádság
		Más reggeli imádság
		Esti imádság
		Más esti imádság
		Az isteni erények felindítása
		Az angyali üdvözlet (Üdvözlégy)
		Az Úr angyala
		A szentolvasó (Rózsafüzér)
		Hitünk fô igazságai
		Jézus örömhíre
		A fôparancsolat (Vö. Mk 12,30-31)
		Jézus ,,új parancsa'' (Vö. Jn 13,35)
		A tízparancsolat
		Az Egyház öt parancsolata
		A szentségek
		Jézus keresztútjának állomásai
		A nyolc boldogság (Mt 5,3-10)
		Az irgalmasság testi cselekedetei
		Az irgalmasság lelki cselekedetei


A könyv elektronikus kiadása

Ez a program a Magyar Katolikus Katekizmus. 1995 címû könyv szöveghû, elektronikus változata. Ez az elektronikus változat az Országos Hitoktatási Bizottság engedélyével készült. A programot a Pázmány Péter Elektronikus Könyvtár szabályai szerint szabadon lehet lelkipásztori célokra használni. Minden más jog az Országos Hitoktatási Bizottság tulajdonában marad.

A program a nyomtatott könyvet követve, részenként közli a katekizmus anyagát. A jobb felhasználhatóság érdekében azonban a könyv négy nagy részét együtt is lehozza. Lásd ,,A katekizmus nagy részei együtt -- másolás céljából'' nevû részt a tartalomjegyzékben. Innen ki lehet venni ezeket a nagy részeket egyszerre és átmásolni egy másik programba.

A program -- a tanulást megkönnyítendô -- minden részt ,,kvíz'' formában is megad. A kvízben csak a kérdéseket látni, és a tanuló gyakorolhatja a válaszadást egyedül. Ha nem tudja a választ, vagy le akarja azt ellenôrizni, a kérdésre kell kattintania, és a program azonnal megadja a helyes választ. Lásd a ,,Katekizmus kvíz'' nevû részt a tartalomjegyzékben.


,,Hiszek'' -- ,,Hiszünk''
,,Hiszek'' -- ,,Hiszünk''	Hitünk megvallása

1. Miért élünk a világon?

Azért élünk a világon, hogy Istent és szeretetét megismerjük, azt viszonozzuk, és eljussunk az örök életre.

2. Hogyan szerette Isten a világot?

Úgy szerette Isten a világot, hogy egyszülött Fiát, Jézus Krisztust adta érte.

3. Hogyan viszonozzuk Isten szeretetét?

Isten szeretetét úgy viszonozzuk, hogy hiszünk Jézus Krisztusban.

4. Mit kell hinnünk?

Azt kell hinnünk, amit Isten kinyilatkoztatott.

5. Mi a kinyilatkoztatás?

A kinyilatkoztatás Isten üzenete az emberekhez.

6. Mit üzent Isten az embereknek?

Isten azt üzente az embereknek, hogy szereti ôket, megváltja bûneiktôl, és életében részesíti.

7. Miért nem várunk új kinyilatkoztatást?

Új kinyilatkoztatást azért nem várunk, mert Isten teljesen kinyilatkoztatta önmagát Jézus Krisztusban.

8. Kire bízta Jézus Krisztus a kinyilatkoztatást?

Jézus Krisztus a kinyilatkoztatást Anyaszentegyházára bízta.

9. Hogyan adja tovább az Anyaszentegyház a kinyilatkoztatást?

Az Anyaszentegyház a kinyilatkoztatást úgy adja tovább, hogy hûségesen ôrzi az apostoli igehirdetést, benne a sugalmazott Szentírást.

10. Mi a Szentírás?

A Szentírás az Istentôl sugalmazott könyvek gyûjteménye.

11. Honnan tudjuk, hogy mely könyvek tartoznak a Szentírásba?

A Szentírásba azok a könyvek tartoznak, amelyeket az Anyaszentegyház Istentôl sugalmazottnak ismer el.

12. Mi a sugalmazás?

A sugalmazás a Szentléleknek az a tevékenysége, amellyel biztosítja, hogy a szent könyvek szerzôi Isten üzenetét, az üdvösségre vezetô igazságot tévedés nélkül írják le.

13. Hány részre osztjuk a Szentírás könyveit?

A Szentírás könyveit két részre osztjuk: az Ószövetség és az Újszövetség könyveire.

14. Mi a Szenthagyomány?

A Szenthagyomány az Apostolok élô tanítása, amelyet az Anyaszentegyház igehirdetésével ad tovább.

15. Ki magyarázza tévedés nélkül a Szentírást és a Szenthagyományt?

A Szentírást és a Szenthagyományt tévedés nélkül a katolikus Egyház magyarázza.

16. Melyik vallásban található meg a teljes kinyilatkoztatás?

A teljes kinyilatkoztatás a katolikus keresztény vallásban található meg.

17. Milyen vallásúak vagyunk?

Mi katolikus keresztény vallásúak vagyunk.


A keresztény hit megvallása
A keresztény hit megvallása	Hitünk megvallása

18. Mi az apostoli hitvallás?

Az apostoli hitvallás hitünk rövid foglalata.

19. Mit vallunk meg az apostoli hitvallásban?

Az apostoli hitvallásban megvalljuk, hogy hiszünk a háromszemélyû egy Istenben: az Atyában, a Fiúban és a Szentlélekben.

20. Hogyan szól az apostoli hitvallás?

Hiszek egy Istenben, mindenható Atyában, mennynek és földnek teremtôjében. És Jézus Krisztusban, az ô egyszülött Fiában, a mi Urunkban, aki fogantatott Szentlélektôl, született Szûz Máriától, szenvedett Poncius Pilátus alatt, megfeszítették, meghalt és eltemették. Alászállt a poklokra, harmadnapon feltámadt a halottak közül, fölment a mennybe, ott ül a mindenható Atya Isten jobbján, onnan jön el ítélni élôket és holtakat. Hiszek a Szentlélekben. Hiszem a katolikus Anyaszentegyházat, a szentek közösségét, a bûnök bocsánatát, a test feltámadását és az örök életet. Amen.


A Szentháromság
A Szentháromság	Hitünk megvallása

21. Hány Isten van?

Egy Isten van, aki három személy: Atya, Fiú és Szentlélek.

22. Hogyan nevezzük a három isteni személyt egy szóval?

A három isteni személyt egy szóval Szentháromságnak nevezzük.

23. Honnan tudjuk, hogy az egy Isten három személy?

Onnan tudjuk, hogy az egy Isten három személy, hogy Jézus Krisztus kinyilatkoztatta.


A mi Atyánk
A mi Atyánk	Hitünk megvallása

24. Ki az Isten?

Isten az egész világ teremtô ura, és a mi mennyei Atyánk.

25. Milyen az Isten?

Isten egészen más, mint a világ: Isten szent, mindenható és örökkévaló.

26. Hol van az Isten?

Isten mindenütt jelen van: benne élünk, mozgunk és vagyunk.

27. Miért nem látjuk Istent földi életünkben?

Azért nem látjuk Istent földi életünkben, mert Ô lélek.

28. Honnan tudjuk, hogy van Isten?

Értelmünk mondja, és a kinyilatkoztatás hirdeti, hogy van Isten.

29. Értelmünkkel mibôl ismerhetjük fel Istent?

Értelmünkkel Istent a teremtett világból ismerhetjük fel.

30. Mit tud az Isten?

Isten mindent tud.

31. Mit tehet meg az Isten?

Isten mindent megtehet, amit akar, Isten mindenható.

32. Mit akar az Isten?

Isten a jót akarja, a rosszat elítéli, ô végtelenül szent.

33. Milyen irántunk az Isten?

Isten szeret minket, mindenkit üdvözíteni akar.


A teremtés
A teremtés	Hitünk megvallása

34. Ki teremtette a világot?

A világot Isten teremtette.

35. Miért teremtette Isten a világot?

Isten szeretetbôl teremtette a világot, hogy feltárja és közölje velünk dicsôségét, jóságát és szépségét.

36. Hogyan teremtette Isten a világot?

Isten csak akarta, hogy legyen, és létrejött minden.

37. Mit tesz Isten a világgal?

Isten szüntelenül gondoskodik a világról, fönntartja és kormányozza azt.

38. Hogyan gondoskodik Isten az emberekrôl?

Isten úgy gondoskodik az emberekrôl, hogy mindenkinek megadja azt, ami az üdvösséghez szükséges.


Az angyalok
Az angyalok	Hitünk megvallása

39. Kik az angyalok?

Az angyalok szellemi teremtmények, akik szüntelenül dicsôítik Istent, és az üdvösség tervét szolgálják.

40. Honnan tudunk az angyalokról?

Az angyalokról a kinyilatkoztatásból tudunk.

41. Milyen angyalokat teremtett Isten?

Isten csak jó angyalokat teremtett.

42. Jók maradtak-e mind az angyalok?

Az angyalok nem maradtak mind jók. Egyesek vétkeztek, ôk lettek a gonosz lelkek.

43. Milyenek irántunk az angyalok?

Az angyalok szeretnek minket, imádkoznak értünk, és az üdvösség útján segítenek minket.

44. Hogyan nevezzük azokat az angyalokat, akik minket oltalmaznak?

Azokat az angyalokat, akik minket oltalmaznak, ôrangyaloknak nevezzük.


Az ember
Az ember	Hitünk megvallása

45. Ki az ember?

Az ember Isten képére és hasonlatosságára teremtett személy, aki test és lélek.

46. Milyennek teremtette Isten az embert?

Isten az embert férfinak és nônek teremtette. Jónak teremtette, és gyermekévé fogadta.

47. Mi az emberi méltóság alapja?

Az emberi méltóság alapja, hogy Isten értelmet és szabad akaratot adott nekünk, és meghívott az örök életre.

48. Mi rontotta meg az emberek életét?

Az emberek életét az elsô bûn rontotta meg. Ezt a bûnt eredeti bûnnek nevezzük.

49. Mi lett az eredeti bûn következménye?

Az eredeti bûn következménye:

1.	Elvesztettük az eredeti szentséget.
2.	Emberi természetünk is megsérült.
Ez minden ember öröksége: az áteredô bûn.

50. Hogyan könyörült meg Isten az embereken?

Isten Megváltót ígért és küldött, hogy az embereket a bûntôl megváltsa és üdvözítse.


Az Úr Jézus Krisztus
Az Úr Jézus Krisztus	Hitünk megvallása

51. Ki váltotta meg a világot?

A világot Jézus Krisztus váltotta meg.

52. Hogyan valósul meg bennünk a megváltás mûve?

A megváltás mûve úgy valósul meg bennünk, hogy hiszünk Jézus Krisztusban, és tanítása szerint élünk.

53. Kicsoda Jézus Krisztus?

Jézus Krisztus a második isteni személy, Isten egyszülött Fia, aki értünk emberré lett.

54. Mit jelent Jézus neve?

Jézus neve azt jelenti: ,,Isten megszabadít''.

55. Mit jelent a Krisztus szó?

A Krisztus szó Messiást, Fölkentet jelent.

56. Hogyan lett a Fiúisten emberré?

A Fiúisten úgy lett emberré, hogy a Szentlélek ereje által Szûz Máriától emberi testet és lelket vett fel.

57. Miért lett a Fiúisten emberré?

A Fiúisten azért lett emberré, hogy az Atyát megdicsôítse, minket szóval és példával tanítson, életével, halálával és feltámadásával megváltson.

58. Jézus Krisztus Isten vagy ember?

Jézus Krisztus valóságos Isten és valóságos ember egyetlen személyben. Ô az Istenember.

59. Kit választott ki Isten, hogy a Megváltó anyja legyen?

Isten Szûz Máriát választotta ki, hogy a Megváltó anyja legyen.

60. Milyen ajándékokat kapott Szûz Mária Istentôl?

A szeplôtelen fogantatást, az istenanyaságot, a szûzi anyaságot, a bûntelen életet és a mennybevételt. Ô az Egyház anyja.

61. Ki volt Jézus Krisztus nevelôapja?

Jézus Krisztus nevelôapja Szent József volt.

62. Hol született Jézus?

Jézus Betlehemben született.

63. Hol nevelkedett Jézus?

Jézus Názáretben nevelkedett.

64. Mikor kezdett Jézus tanítani?

Jézus körülbelül 30 éves korában kezdett tanítani.

65. Mivel kezdte tanítását Jézus?

Jézus tanítását így kezdte: Közel van az Isten Országa, térjetek meg, és higgyetek az üdvösség jóhírében.

66. Mi az Isten országa?

Isten Országa Isten uralmát jelenti, amely Jézus életében szavaiban, tetteiben és jelenlétében tárult fel az emberek elôtt.

67. Mit tanított az Úr Jézus?

Az Úr Jézus azt tanította, amit hinnünk és tennünk kell, hogy Isten gyermekei legyünk, és eljussunk az örök életre.

68. Mit tanít Jézus Istenrôl?

Jézus azt tanítja Istenrôl, hogy ô irgalmas, bûneink ellenére is szeret minket.

69. Minek nevezzük az Úr Jézus tanítását?

Az Úr Jézus tanítását evangéliumnak, vagyis örömhírnek nevezzük.

70. Hogyan váltott meg minket Jézus?

Jézus úgy váltott meg minket, hogy szeretetbôl vállalt engedelmességével meghalt bûneinkért, és feltámadt megigazulásunkra.

71. Milyen fájdalmakat vállalt értünk Jézus élete utolsó napjaiban?

1.	Az Olajfák hegyén vérrel verítékezett;
2.	megostorozták;
3.	tövissel megkoronázták;
4.	a keresztet hordozta;
5.	keresztre feszítve meghalt a Golgotán.

72. Miért szenvedett és halt meg Jézus?

Jézus azért szenvedett és halt meg, hogy megszabadítson minket a bûntôl és a kárhozattól, és megajándékozzon az üdvösséggel.

73. Van-e értelme a szenvedésnek?

Jézustól tudjuk, hogy szenvedéseinknek van értelme: mert a vele vállalt szenvedéssel részesei leszünk a megváltás mûvének.

74. Kénytelen volt-e Jézus szenvedni?

Jézus nem volt kénytelen szenvedni, önként áldozta fel magát minden ember bûnéért.

75. Mikor ünnepeljük Jézus kereszthalálát?

Jézus kereszthalálát nagypénteken ünnepeljük.

76. Mit jelent az apostoli hitvallásban, hogy Jézus ,,alászállt a poklokra''?

Ez a kifejezés azt jelenti, hogy Jézus valóban meghalt, és a megváltás az elôtte elhunytakra is kiterjed.

77. Mit tett Jézus halála után harmadnapon?

Jézus halála után harmadnapon, húsvét vasárnapján feltámadt.

78. Mit jelent számunkra Jézus feltámadása?

Jézus feltámadása annyit jelent, hogy legyôzte a bûnt és a halált, ezért hitünk alapja és reményünk záloga.

79. Mit jelent az, hogy Jézus fölment a mennybe?

Jézus mennybemenetele azt jelenti, hogy embersége megdicsôült, és végleg bevonult Isten mennyei uralmába.

80. Mit jelentenek ezek a szavak: ,,ott ül a mindenható Atyaisten jobbján'' ?

E szavak azt jelentik, hogy Jézus emberi természetével is részt vesz az Atya dicsôségében, és közbenjár értünk.

81. Mikor jön el ismét Jézus?

Jézus a világ végén jön el ismét.

82. Miért jön el Jézus a világ végén?

Jézus azért jön el a világ végén, hogy az embert föltámassza, megítélje, és a világot megújítsa.

83. Mit tesz velünk Isten a világ végén?

Isten a világ végén mindnyájunkat feltámaszt. Testben-lélekben részesülünk az üdvösségben vagy a kárhozatban.


A Szentlélek
A Szentlélek	Hitünk megvallása

84. Ki a Szentlélek?

A Szentlélek a Szentháromság harmadik személye, valóságos Isten az Atyával és a Fiúval együtt, akit Jézus Krisztus ígért meg és küldött el Egyházának.

85. Mikor szállott a Szentlélek az apostolokra?

A Szentlélek pünkösd napján szállott az apostolokra.

86. Miért jött el a Szentlélek?

A Szentlélek azért jött el, hogy a világ végéig az Egyház éltetô lelke legyen.

87. Hogyan munkálkodik a Szentlélek az Egyházban?

A Szentlélek vezeti az Egyházat a tanításban, az emberek megszentelésében és a pásztori szolgálatban.


Az Egyház
Az Egyház	Hitünk megvallása

88. Mi az Anyaszentegyház?

Az Anyaszentegyház Isten újszövetségi népe, látható és lelki közösség, Krisztus titokzatos teste.

89. Ki alapította az Anyaszentegyházat?

Az Anyaszentegyházat Jézus Krisztus alapította.

90. Miért alapította az Úr Jézus az Egyházat?

Az Úr Jézus azért alapította az Egyházat, hogy Isten Országát terjesztve az örök üdvösségre vezesse az embereket.

91. Kihez szól az Egyház küldetése?

Az Egyház küldetése minden emberhez szól.

92. Hány Egyházat alapított Jézus Krisztus?

Jézus Krisztus egyetlen Egyházat alapított. A Jézus Krisztus által alapított Egyház a katolikus Egyházban áll fenn.

93. Mit jelentenek a különbözô rítusok az Egyházban?

A rítusok azt jelentik, hogy az azonos hitet valló katolikus keresztények saját egyházi törvényeik, böjti fegyelmük és szertartásaik által vallják meg hitüket.

94. Milyen rítusú katolikus keresztények élnek Magyarországon?

Magyarországon latin, görög és örmény rítusú katolikus keresztények élnek.

95. Melyek Jézus Krisztus Egyházának lényeges tulajdonságai?

Jézus Krisztus Egyházának lényeges tulajdonságai: egy, szent, katolikus, apostoli.

96. Kik tanítják az Egyházban tévedés nélkül az igaz hitet?

Az igaz hitet tévedés nélkül a pápa és a vele egységben lévô püspökök tanítják.

97. Miben nem tévedhet az Egyház?

Az Egyház a hit és az erkölcs tanításában nem tévedhet.

98. Mi biztosítja az Egyház tévedhetetlenségét?

Az Egyház tévedhetetlenségét Krisztus ígérete, a Szentlélek mûködése biztosítja.

99. Milyen Egyházat alapított Jézus Krisztus?

Jézus Krisztus hierarchikus egyházat alapított, melynek belsô rendjét ô maga határozta meg.

100. Kik tartoznak a Katolikus Egyházhoz?

Azok a megkeresztelt emberek, akik elfogadják a katolikus hitet és az Egyház szentségeit, közösségben a pápával és püspökeikkel.

101. Ki zárja ki magát az Egyház közösségébôl?

Az zárja ki magát az Egyház közösségébôl, aki megismert katolikus hitét megtagadja.

102. Ki az Anyaszentegyház feje?

Az Anyaszentegyház feje maga Jézus Krisztus.

103. Kit tett Jézus Krisztus az Anyaszentegyház alapjává?

Jézus Krisztus Szent Péter apostolt tette az Anyaszentegyház alapjává.

104. Mi a római pápa?

A római pápa Szent Péter utóda, a püspökök testületének feje, Krisztus helytartója és az egész Egyház pásztora.

105. Kik az Egyház püspökei?

Az Egyház püspökei az apostolok utódai, az egyházmegyék fôpásztorai, egységben a pápával.

106. Kik segítik a püspököket küldetésükben?

A püspököket küldetésükben az áldozópapok és a diákonusok segítik.

107. Mi a küldetése a világi híveknek az Egyházban?

A világi hívek küldetése az, hogy együttmûködve lelkipásztoraikkal építsék Krisztus testét, mindenki a maga élethivatásának megfelelôen.

108. Kik a szerzetesek?

A szerzetesek azok a közösségben élô férfiak és nôk, akik a szegénység, tisztaság és engedelmesség fogadalmával Istennek és népének szolgálatára szentelik magukat.

109. Mire irányítja az Egyház figyelmét a szerzetesi életforma?

A szerzetesi életforma Isten zarándok népének figyelmét az örök életre irányítja.

110. Mit jelent a szentek közössége?

A szentek közössége azt jelenti, hogy az Egyház élô és meghalt hívei Krisztussal és egymással összetartoznak, és egymáson segíthetnek.

111. Kik tartoznak a szentek közösségéhez?

A szentek közösségéhez tartoznak:

1.	a földön élô keresztények, vagyis a zarándokegyház;
2.	a tisztítóhelyen szenvedô lelkek, vagyis a tisztuló egyház;
3.	az üdvözültek a mennyországban, vagyis a megdicsôült egyház.

112. Hogyan segítik egymást a zarándokegyház tagjai az üdvösség útján?

A zarándokegyház tagjai imádsággal, áldozattal és tanúságtétellel segítik egymást az üdvösség útján.

113. Mivel segíthetünk a tisztítóhelyen szenvedô lelkeken?

A tisztítóhelyen szenvedô lelkeken imádsággal, jócselekedetekkel, búcsúkkal és különösen szentmiseáldozattal segíthetünk.

114. Mivel segítenek minket az üdvözültek?

Az üdvözültek azzal segítenek minket, hogy közbenjárnak értünk az Atyánál.

115. Mit tanít az apostoli hitvallás a bûnök bocsánatáról?

Az apostoli hitvallás a bûnök bocsánatáról azt tanítja, hogy az Egyház szolgálata által Istentôl minden bûnre bocsánatot nyerhetünk.


A végsô beteljesedés
A végsô beteljesedés	Hitünk megvallása

116. Mi történik az emberrel, amikor meghal?

Amikor az ember meghal, a földi életbôl átlép az örökkévalóságba, és Isten megítéli ôt.

117. Hogyan nevezzük a halál utáni ítéletet?

A halál utáni ítéletet különítéletnek nevezzük.

118. Mi lesz az ember sorsa a különítélet után?

Az ember a különítélet után vagy a mennyországba, vagy a tisztítóhelyre, vagy a kárhozatra kerül.

119. Mi a mennyország, vagyis az üdvösség?

A mennyország, vagyis az üdvösség részesedés Isten boldog, örök életében.

120. Kik jutnak a mennyországba?

A mennyországba a jók jutnak, akik egészen bûn nélkül vannak és büntetést nem érdemelnek.

121. Mit jelent a tisztítóhely?

A tisztítóhely azok állapota, akik bûneikre bocsánatot nyertek, de meg kell tisztulniuk, mielôtt elérik a teljes boldogságot.

122. Mi az örök halál, vagyis a kárhozat?

Az örök halál, vagyis a kárhozat azok örök szenvedése, akik kizárták magukat Isten boldog, örök életébôl.

123. Kik jutnak a kárhozatra?

A kárhozatra azok jutnak, akik bûnbánat nélkül, halálos bûnben halnak meg.

124. Hogyan nevezzük a világ végén bekövetkezô ítéletet?

A világ végén bekövetkezô ítéletet utolsó ítéletnek nevezzük.

125. Mi lesz az emberek sorsa az utolsó ítélet után?

Az utolsó ítélet után a jók a mennyországba, a gonoszok pedig a kárhozatra jutnak.


A szentségi üdvrend
A szentségi üdvrend	A keresztény misztérium ünneplése

126. Mi a húsvéti misztérium?

A húsvéti misztérium Krisztus szenvedése, halála, feltámadása és mennybemenetele, általa megdicsôítette Istent és megváltott bennünket.

127. Mi a liturgia?

A liturgia Isten népének közös, nyilvános istentisztelete, amelyben a Szentlélek által Krisztus folytatja Egyházában megváltásunk mûvét.

128. Mi a szertartás?

A szertartás a liturgia végzésének az Egyház által meghatározott rendje.

129. Mit történik a liturgiában?

A liturgiában a megdicsôült Krisztus van jelen, általa és vele áldjuk és imádjuk az Atyaistent. A földi liturgiában a mennyei, örök liturgiának leszünk részesei, és annak elôízét élvezzük.

130. Melyek a liturgikus imádságok?

A liturgikus imádságok: a szentmise, a zsolozsma és a szentségek ünneplése.

131. Mi a zsolozsma?

A zsolozsma az Egyház hivatalos közösségi imádsága. Legfontosabb részei a reggeli és az esti dicséret.


Az Egyház hét szentsége
Az Egyház hét szentsége	A keresztény misztérium ünneplése

132. Mik a szentségek?

A szentségek látható jelei a kegyelemnek, amely által az isteni életben részesülünk.

133. Ki alapította a szentségeket?

A szentségeket Jézus Krisztus alapította, és Anyaszentegyházára bízta.

134. Ki cselekszik az Egyház szentségeiben?

Az Egyház szentségeiben a Szentlélek által Jézus Krisztus cselekszik, aki az üdvösség forrása.

135. Hogyan éltetik a szentségek az Egyházat?

A szentségek megerôsítik és kifejezik a hitet, dicsôítik Istent, megszentelik az embert, és építik az egyházi közösséget.

136. Hány szentség van?

Hét szentség van:

1.	a keresztség;
2.	a bérmálás;
3.	az Eukarisztia;
4.	a bûnbocsánat szentsége;
5.	a betegek kenete;
6.	az egyházi rend;
7.	a házasság.

137. Mely szentségek törlik el a halálos bûnt?

A keresztség és a bûnbocsánat szentsége törli el a halálos bûnt, és adja meg a megszentelô kegyelmet.

138. Mely szentségekhez nem járulhat, aki tudja, hogy halálos bûnben van?

Aki tudja, hogy halálos bûnben van, nem járulhat a következô szentségekhez: bérmálás, Eukarisztia, betegek kenete, egyházi rend és házasság. Ha mégis megteszi, szentségtörést követ el.

139. Mely szentségeket szabad csak egyszer felvenni?

A keresztség, a bérmálás és az egyházi rend szentségét csak egyszer szabad felvenni, mert ezek eltörölhetetlen jegyet hagynak a lélekben.


A keresztény beavatás szentségei
A keresztény beavatás szentségei	A keresztény misztérium ünneplése

140. Melyek a keresztény beavatás szentségei?

A keresztény beavatás szentségei: a keresztség, a bérmálás és az Eukarisztia.


A keresztség
A keresztség	A keresztény misztérium ünneplése

141. Mi a keresztség?

A keresztség az elsô és legszükségesebb szentség, amely megszabadít az eredeti bûntôl és minden bûntôl, Isten gyermekévé és az Egyház tagjává tesz.

142. Lehet-e keresztség nélkül más szentséget érvényesen felvenni?

Keresztség nélkül más szentséget nem lehet érvényesen felvenni.

143. Ki keresztelhet?

Csak felszentelt pap vagy diákonus, szükség esetén bárki keresztelhet, feltéve, hogy az Egyház szándéka szerint cselekszik.

144. Hogyan kell keresztelni?

Kereszteléskor vizet öntünk a keresztelendô fejére, és közben e szavakat mondjuk: ,,N., én megkeresztellek téged az Atya és a Fiú és a Szentlélek nevében.''

145. Kit lehet megkeresztelni?

Azt lehet megkeresztelni, aki hisz Jézus Krisztusban, és megismert tanítása szerint akar élni.

146. Mikor lehet kisgyermeket megkeresztelni?

Kisgyermeket akkor lehet megkeresztelni, ha legalább az egyik szülô kéri és vállalja gyermeke keresztény nevelését.

147. Mi a keresztszülô kötelessége?

A keresztszülô kötelessége, hogy segítse a gyermek szüleit vállalt kötelességük teljesítésében.


A bérmálás
A bérmálás	A keresztény misztérium ünneplése

148. Mi a bérmálás?

A bérmálás az a szentség, amelyben a megkeresztelt megkapja a Szentlélek ajándékát, erôt és küldetést kap, hogy Krisztus élô tanúja legyen az Egyházban és a világban.

149. Ki bérmálhat?

Általában a püspök bérmál, de megbízásából bármelyik felszentelt pap bérmálhat.

150. Hogyan bérmál a püspök?

A püspök kezét a bérmálkozó fejére teszi, homlokát kereszt alakban megkeni krizmával, és ezt mondja: ,,N., vedd a Szentlélek ajándékának jelét.''

151. Ki bérmálkozhat?

Az bérmálkozhat, aki kellô oktatást kapott, felkészült, és elkötelezi magát a keresztény életre.

152. Mi a bérmaszülô kötelessége?

A bérmaszülô kötelessége, hogy a megbérmáltat a keresztény életben szóval és példájával segítse.

153. Miben tér el a bérmálás gyakorlata a görög szertartásban?

A görög szertartás rendje szerint a keresztséget és a bérmálást a pap együtt szolgáltatja ki. A bérmálás szövege: ,,A Szentlélek ajándékának pecsétje. Ámen.''


Az Eukarisztia
Az Eukarisztia	A keresztény misztérium ünneplése

154. Mi az Eukarisztia, vagyis az Oltáriszentség?

Az Eukarisztia, vagyis az Oltáriszentség az Úr Jézus valóságos teste és vére a kenyér és bor színe alatt.

155. Miért alapította az Úr Jézus az Eukarisztiát?

Azért alapította az Úr Jézus az Eukarisztiát, hogy jelenvalóvá váljék áldozata, kereszthalála és feltámadása, testével és vérével tápláljon minket, és jelenlétével építse az Egyházat.

156. Mikor alapította az Úr Jézus az Eukarisztiát?

Az Eukarisztiát az Úr Jézus az utolsó vacsorán alapította.

157. Mit tett az Úr Jézus e szavakkal: ,,Ez az én testem, ez az én vérem''?

A Úr Jézus e szavakkal: ,,Ez az én testem, ez az én vérem'', átváltoztatta a kenyeret és a bort saját testévé és vérévé.

158. Hogyan van jelen Jézus az Oltáriszentségben?

Az Oltáriszentségben a feltámadt Jézus van jelen, istenségével és emberségével, testével és vérével, egészen és osztatlanul, mindkét szín alatt.

159. Kiknek adott az Úr Jézus hatalmat, hogy a kenyeret és a bort testévé és vérévé változtassák át?

Az Úr Jézus az apostoloknak és utódaiknak adott hatalmat, hogy a kenyeret és a bort testévé és vérévé változtassák át.

160. Mikor változtatják át a püspökök és a papok a kenyeret és a bort az Úr Jézus testévé és vérévé?

A püspökök és a papok a szentmisében változtatják át a kenyeret és a bort az Úr Jézus testévé és vérévé.

161. Mi a szentmise?

A szentmise az Újszövetség áldozata az Eukarisztia ünneplésében.

162. Mibôl áll a szentmise?

A szentmise az Ige és az Eukarisztia liturgiájából áll.

163. Mi történik az Ige liturgiájában?

Az Ige liturgiájában az Egyház elénk adja Isten üzenetét, mi pedig hittel válaszolunk rá.

164. Mi történik az Eukarisztia liturgiájában?

Az Eukarisztia liturgiájában a kenyér és a bor színében az Úr Jézus jelenvalóvá teszi húsvéti misztériumát, s testével és vérével táplál minket.

165. Hogyan veszünk részt a szentmisén?

A szentmisén befogadjuk Isten Igéjét, áldozatul felajánljuk magunkat Jézus Krisztussal az Atyának, és lehetôleg megáldozunk.

166. Mi történik, amikor áldozunk?

Amikor áldozunk, az Úr Jézus testét és vérét vesszük magunkhoz.

167. Ki áldozhat?

Az áldozhat, aki testileg és lelkileg felkészült Jézus fogadására.

168. Hogyan készülünk lelkileg a szentáldozásra?

Lelkileg úgy készülünk a szentáldozásra, hogy:

1.	a halálos bûnöktôl megtisztítjuk lelkünket a szentgyónásban, a bocsánatos bûnöket pedig legalább megbánjuk;
2.	imádságos lélekkel várjuk az Úr Jézussal való találkozást.

169. Hogyan készülünk testileg a szentáldozásra?

Testileg úgy készülünk a szentáldozásra, hogy megtartjuk az egy órás szentségi böjtöt, és megfelelô módon öltözködünk.

170. Hogyan áldozhatunk?

Áldozni lehet nyelvre és kézbe.

171. Mit teszünk a szentáldozás után?

Szentáldozás után imádjuk az Úr Jézust, hálát adunk neki, rábízzuk magunkat, és segítségét kérjük.

172. Mi a szentáldozás hatása?

A szentáldozás egyesít Jézussal, növeli bennünk a szeretetet és az istengyermeki életet, erôsíti bennünk az Egyházhoz tartozást, és az örök élet zálogát adja nekünk.

173. Ki áldozik méltatlanul?

Az áldozik méltatlanul, aki tudatosan halálos bûnben áldozik. Ez szentségtörés.

174. Mi jelzi templomainkban, hogy az Úr Jézus az Eukarisztiában jelen van?

Templomainkban az örökmécses jelzi, hogy az Úr Jézus az Eukarisztiában jelen van.

175. Hogyan köszöntjük az Úr Jézust az Oltáriszentségben?

Az Úr Jézust térdhajtással köszöntjük az Oltáriszentségben.

176. Hogyan köszöntik a görög és örmény rítusú katolikusok az Eukarisztiát?

A görög és örmény rítusú katolikusok mély meghajlással (metánia) köszöntik az Eukarisztiát.


A gyógyulás szentségei
A gyógyulás szentségei	A keresztény misztérium ünneplése

177. Melyek a gyógyulás szentségei?

A gyógyulás szentségei: a bûnbocsánat szentsége és a betegek kenete.


A bûnbocsánat szentsége
A bûnbocsánat szentsége	A keresztény misztérium ünneplése

178. Mi a bûnbocsánat szentsége?

A bûnbocsánat szentsége az a szentség, amelyben a gyóntató pap feloldozása által elnyerjük Istentôl bûneink bocsánatát, és kiengesztelôdünk az Egyházzal.

179. Mely szavakkal alapította Jézus a bûnbocsánat szentségét?

Jézus a bûnbocsánat szentségét, feltámadása napján a következô szavakkal alapította: ,,Vegyétek a Szentlelket, akinek megbocsátjátok bûneit, az bocsánatot nyer, akinek megtartjátok, az bûnben marad.''

180. Mi a szentgyónás hatása?

A szentgyónásban Isten megbocsátja bûneinket, visszaadja, illetve növeli bennünk a megszentelô kegyelmet, megment a kárhozattól, és erôt ad a bûn elleni küzdelemre.

181. Mikor kell gyónni?

Feltétlenül gyónni kell legalább évente egyszer, ha pedig halálos bûnt követtünk el, akkor minél elôbb.

182. Miért ajánlatos a gyakori gyónás?

Azért ajánlatos a gyakori gyónás, mert a gyónásban az irgalmas Istennel találkozunk, aki nemcsak a bûnt törli el, hanem szeretetében is megerôsít.

183. Mi a rendje a bûnbocsánat szentségének?

A bûnbocsánat szentségének rendje:

1.	lelkiismeretvizsgálat;
2.	bánat és erôs fogadás;
3.	bûnbevallás és feloldozás;
4.	elégtétel.

184. Hogyan vizsgáljuk meg lelkiismeretünket?

Lelkiismeretünket így vizsgáljuk meg:

1.	a Szentlélek segítségét kérjük;
2.	megkérdezzük magunktól, mikor gyóntunk utoljára;
3.	gondosan számba vesszük azóta elkövetett bûneinket.

185. Mit kell feltétlenül meggyónnunk?

Feltétlenül meg kell gyónnunk minden halálos bûnt, azok számát és a súlyosbító körülményeket is.

186. Miért szükséges a bûnbánat és az erôs fogadás?

A bûnbánat és az erôs fogadás azért szükséges, mert ezek nélkül nincs bûnbocsánat.

187. Mikor van bûnbánatunk?

Akkor van bûnbánatunk, ha szívbôl sajnáljuk, hogy Istent megbántottuk.

188. Mi az erôs fogadás?

Az erôs fogadás komoly elhatározás, hogy Isten segítségével a jóra törekszünk, és a bûnt kerüljük.

189. Mit cselekszünk, amikor gyónunk?

Amikor gyónunk, akkor ôszintén megvalljuk bûneinket a gyóntató papnak, hogy azoktól feloldozzon minket.

190. Mit kell tennie annak, aki halálos bûnt kifelejtett a gyónásból?

Aki halálos bûnt kifelejtett a gyónásból, annak Isten megbocsátotta ugyan bûnét, de a következô gyónásban meg kell vallania.

191. Mit kell tennie annak, aki szándékosan kihagyott a gyónásból halálos bûnt?

Aki a gyónásból szándékosan kihagyott halálos bûnt, annak gyónása érvénytelen és szentségtörô, ezért az egész gyónást meg kell ismételnie.

192. Mit tesz a gyóntató pap a bûnbevallás után?

A gyóntató pap tanácsaival segíti a gyónót, elégtételt ad, és az Úr Jézustól kapott hatalmával feloldozza bûneitôl.

193. Mit teszünk a szentgyónás után?

A szentgyónás után hálát adunk Istennek, hogy megbocsátotta bûneinket, és elvégezzük az elégtételt.

194. Mi az elégtétel?

Az elégtétel imádság vagy jócselekedet, ami jele annak, hogy készek vagyunk bûneinket jóvátenni. A teljes elégtételhez hozzátartozik az okozott kár jóvátétele is.

195. Mit kell tennünk, ha halálos bûnünk van, de nincs alkalmunk meggyónni?

Ha halálos bûnünk van, de nincs alkalmunk meggyónni, akkor Isten iránti szeretetbôl megbánjuk bûneinket a gyónás ôszinte szándékával.

196. Mi a búcsú?

A búcsú a feloldozott bûnök ideig tartó következményeinek csökkentése vagy eltörlése, az Egyház közbenjárására.

197. Kik nyerhetnek búcsút?

Azok nyerhetnek búcsút, akiknek nincs halálos bûnük, és elvégzik az Egyháztól elôírt imát vagy jócselekedetet.


A betegek kenete
A betegek kenete	A keresztény misztérium ünneplése

198. Mi a betegek kenete?

A betegek kenete az a szentség, amellyel az Egyház a betegségben szenvedô híveit a szenvedô és megdicsôült Úrnak ajánlja, hogy megenyhítse és megmentse ôket.

199. Mi a betegek kenetének szentírási alapja?

Szent Jakab apostol írja: ,,Beteg valaki köztetek? Hívassa az Egyház papjait. Imádkozzanak fölötte, s kenjék meg olajjal az Úr nevében.''

200. Hogyan segíti a betegek kenete a szenvedôket?

A betegek kenete úgy segíti a szenvedôket, hogy erôt ad a szenvedésben, megerôsít a kísértések ellen, és felkészít a jó halálra.

201. Milyen hatása van még a betegek kenetének?

A betegek kenete:

1.	a halálos bûnöket is eltörli, ha a beteg már gyónni nem tud;
2.	a testi gyógyulást is segítheti, ha az a beteg üdvösségére szolgál.

202. Ki veheti fel a betegek kenetét?

A betegek kenetét az a hívô veheti fel, akinek élete betegség vagy öregség miatt veszélybe került.

203. Hányszor lehet a betegek kenetét felvenni?

A betegek kenetét ismételten fel lehet venni, ha a beteg állapota rosszabbra fordul, vagy újabb betegség éri.

204. Mi a szent útravaló?

Az örök hazára elôkészítô szentáldozást szent útravalónak nevezzük.


A közösség szolgálatának szentségei
A közösség szolgálatának szentségei	A keresztény misztérium ünneplése

205. Melyek a közösség szolgálatának szentségei?

A közösség szolgálatának szentségei: az egyházi rend és a házasság.


Az egyházi rend
Az egyházi rend	A keresztény misztérium ünneplése

206. Mi az egyházi rend?

Az egyházi rend az a szentség, amelyben Isten az erre kiválasztott férfiakat eltörölhetetlen jeggyel jelöli meg, és különleges módon részesíti Krisztus papságában.

207. Hányféle módon lehet részesülni Krisztus papságában?

Krisztus papságában kétféle módon lehet részesülni:

1.	az általános papságban részesül minden megkeresztelt;
2.	a szolgálati papságban azok a férfiak, akik az egyházi rend szentségét felveszik.

208. Melyek az egyházi rend szentségének fokozatai?

Az egyházi rend szentségének fokozatai: diákonus, pap, püspök.

209. Mire kapnak küldetést és hatalmat a felszentelt püspökök?

A felszentelt püspökök küldetést és hatalmat kapnak arra, hogy Krisztusnak, a fônek személyében teljesítsék a tanítói, megszentelôi és kormányzói szolgálatot, és így Isten népének jó pásztorai legyenek.

210. Ki szolgáltathatja ki az egyházi rend szentségét?

Az egyházi rend szentségét csak püspök szolgáltathatja ki.

211. Mi a papok feladata?

A papok feladata, hogy a püspök megbízásából, mint Isten népének pásztorai:

1.	bemutassák a szentmiseáldozatot;
2.	kiszolgáltassák a szentségeket;
3.	hirdessék Isten igéjét;
4.	vezessék Isten népét.

212. Kinek van papi hivatása?

Annak a fiúnak van papi hivatása, akinek a lelkében Isten kedvet ébreszt a papi életre és szolgálatra, és akit erre a püspök alkalmasnak talál.

213. Mi a diákonusok feladata?

A diákonusok a lelkipásztorok felszentelt segítôtársai és a szeretetszolgálat vezetôi.


A házasság
A házasság	A keresztény misztérium ünneplése

214. Mi a házasság szentsége?

A házasság szentsége egy megkeresztelt férfi és nô egész életre szóló felbonthatatlan szeretetközössége.

215. Milyen kegyelmet ad Krisztus a házastársaknak?

Krisztus a házastársaknak megadja azt a kegyelmet, hogy egymást azzal a szeretettel szeressék, amellyel ô szereti Egyházát.

216. Miért nevezzük a keresztény családot családegyháznak?

A keresztény családot azért nevezzük családegyháznak, mert az a szülôk és gyermekeik számára a hit és az imádság közössége, az emberi erények és a keresztény szeretet iskolája.

217. Mi teszi boldoggá a házasságot?

Az teszi boldoggá a házasságot, hogy a házastársak megszentelôdnek: egymás kölcsönös szeretetével, az élet áldozatos szolgálatával és gyermekeik nevelésével.

218. Melyek a keresztény házasság lényeges tulajdonságai?

A keresztény házasság lényeges tulajdonságai az egység, a felbonthatatlanság és a nyitottság az élet továbbadására.

219. Kik köthetnek házasságot?

Azok köthetnek házasságot, akik megkeresztelkedtek és bérmálkoztak, érettek a házasságra, és felkészültek a szentség vételére.

220. Hogyan kell a házasság szentségének felvételére készülni?

A házasság szentségének felvételére úgy kell készülni, hogy a jegyesek kellô idôben jelentkeznek plébánosuknál, részt vesznek a jegyes-oktatáson, meggyónnak, megáldoznak, és egymásért imádkoznak.

221. Mikor érvényes a katolikusok házasságkötése?

Akkor érvényes szentség a katolikusok házasságkötése, ha a jegyesek az illetékes katolikus pap és két tanú elôtt kijelentik, hogy egymásnak házastársai akarnak lenni.

222. Mi a vegyes házasság?

A vegyes házasság egy katolikus és egy nem katolikus keresztény házassága.

223. Mi a nehézsége a vegyes házasságnak?

A vegyes házasság nehézsége az, hogy a házastársak vallási közömbösségéhez vezethet, és nehezíti a gyermekek katolikus nevelését.

224. Mikor engedi meg az Egyház a vegyes házasságot?

Akkor engedi meg az Egyház a vegyes házasságot, ha a katolikus fél komolyan megígéri, hogy vallását buzgón gyakorolja, és mindent megtesz, hogy valamennyi gyermekét katolikusnak kereszteltesse és nevelje.

225. Mikor érvényes egy katolikus és egy meg nem keresztelt házassága?

Egy katolikus és egy meg nem keresztelt házassága akkor érvényes, ha a püspök elôzetesen felmentést adott rá.

226. Köthet-e újabb házasságot az, akinek érvényes házassága van?

Akinek érvényes házassága van, még ha polgárilag elvált, akkor sem köthet újabb szentségi házasságot.


A szentelmények
A szentelmények	A keresztény misztérium ünneplése

227. Mik a szentelmények?

A szentelmények szent jelek, amelyek az Egyház könyörgése által kegyelmet közvetítenek.

228. Melyek az ismertebb szentelmények?

Az ismertebb szentelmények: szenteltvíz, szentelt gyertya, házszentelés, balázsáldás, hamvaszkodás, temetés.


Az ember hivatása: élet a Szentlélekben
Az ember hivatása: élet a Szentlélekben	Élet Krisztusban

229. Mi következik keresztény hitünkbôl?

Keresztény hitünkbôl az következik, hogy nemcsak elfogadjuk Isten üzenetét, hanem akaratát is teljesítjük.


Hivatásunk a boldogságra
Hivatásunk a boldogságra	Élet Krisztusban

230. Mire hív meg Isten mindnyájunkat?

Isten mindnyájunkat meghív az életszentségre, amely minden élethivatásban megvalósítható.

231. Mit jelent a keresztény életszentség?

A keresztény életszentség Krisztus követése a szeretetben.

232. Milyen lelkületet kíván Krisztus követése?

Krisztus követése a nyolc boldogság lelkületét kívánja.


Az ember szabadsága
Az ember szabadsága	Élet Krisztusban

233. Mi jelent az ember szabadsága?

Az ember szabadsága azt jelenti, hogy felelôsen tud dönteni élete kérdéseiben.

234. Mit jelent a keresztény ember szabadsága?

A keresztény ember szabadsága Isten ajándéka, amely lehetôvé teszi, hogy felismerje és önként megtegye az ô akaratát, és így eljusson az örök életre.

235. Mi korlátozza az ember szabadságát?

Az ember szabadságát a bûn és a bûn következményei korlátozzák.

236. Ki szerezte meg nekünk az igazi szabadságot?

Az igazi szabadságot Jézus Krisztus szerezte meg, aki megszabadított a bûn rabszolgaságából, és új életet adott nekünk.


Az emberi cselekedet erkölcsisége
Az emberi cselekedet erkölcsisége	Élet Krisztusban

237. Mit jelent az erkölcs?

Az erkölcs azt jelenti, hogy az ember felelôs cselekedeteiért.

238. Mikor jó a cselekedet?

A cselekedet akkor jó, ha jó a szándék és az, amit teszünk.

239. Szabad-e a jó érdekében rosszat tenni?

A jó érdekében nem szabad rosszat tenni, mert a cél nem szentesíti az eszközt.


A lelkiismeret
A lelkiismeret	Élet Krisztusban

240. Mi a lelkiismeret?

A lelkiismeret Isten szava bennünk, amely arra int, hogy mit tegyünk, és mit ne tegyünk.

241. Hogyan alakítjuk ki magunkban a helyes lelkiismeretet?

A helyes lelkiismeretet úgy alakítjuk ki magunkban, ha készségesen hallgatunk az Isten szavára, amit az Egyház tanít.


Az erények
Az erények	Élet Krisztusban

242. Mik a jó cselekedetek?

Jók azok a cselekedetek, amelyek Isten akaratával megegyeznek.

243. Mit alakít ki bennünk a jó cselekedetek gyakorlása?

A jó cselekedetek gyakorlása jóra való készséget alakít ki bennünk, ezt erénynek nevezzük.

244. Mi az erény?

Az erény készség a jó megtételére.

245. Melyek az isteni erények?

Az isteni erények: a hit, a remény és a szeretet.

246. Mi a hit?

A hit az az isteni erény, amelyben értelmünkkel és akaratunkkal ráhagyatkozunk Istenre, és elfogadjuk a tôle kapott kinyilatkoztatást.

247. Mi a remény?

A remény az az isteni erény, amelyben elfogadjuk Isten kinyilatkoztatott ígéretét, hogy megadja az örök üdvösséget, és mindazt, ami annak elnyeréséhez szükséges.

248. Mi a szeretet?

A szeretet az az isteni erény, amelyben Istent önmagáért és mindenki mást Istenért szeretünk.

249. Melyek a sajátosan krisztusi erények?

A sajátosan krisztusi erények többek között: alázat, szegénység, engedelmesség, tisztaság, szelídség, türelem, megbocsátás, ellenségszeretet.

250. Melyek a sarkalatos erények?

A sarkalatos erények: okosság, igazságosság, mértékletesség, lelki erôsség.

251. Mikor gyümölcsözôek cselekedeteink az üdvösségre?

Akkor gyümölcsözôek cselekedeteink az üdvösségre, ha a megszentelô kegyelem állapotában, jószándékkal tesszük.


A bûn
A bûn	Élet Krisztusban

252. Mi a bûn?

A bûn Isten szeretetének elutasítása.

253. Ki követ el bûnt?

Bûnt az követ el, aki tudva és akarva nem engedelmeskedik Isten parancsának.

254. Hányféleképpen követünk el bûnt?

Gondolattal, szóval, cselekedettel és a jónak elmulasztásával követünk el bûnt.

255. Egyenlô-e minden bûn?

Nem minden bûn egyenlô, mert vannak halálos és bocsánatos bûnök.

256. Ki követ el halálos bûnt?

Halálos bûnt az követ el, aki fontos dologban, tudva és akarva nem engedelmeskedik Isten parancsának.

257. Milyen kárt okozunk magunknak a halálos bûnnel?

A halálos bûnnel elveszítjük a kegyelmi életet, vagyis a megszentelô kegyelmet.

258. Ki követ el bocsánatos bûnt?

Bocsánatos bûnt az követ el, aki kisebb dologban vagy nem egészen tudva és akarva nem engedelmeskedik Isten parancsának.

259. Miért veszélyes a bocsánatos bûn?

A bocsánatos bûn azért veszélyes, mert gyengíti a kegyelmi életet, és ezzel hajlamossá tesz a halálos bûnre.

260. Melyek a legveszélyesebb bûnös hajlamok?

A legveszélyesebb bûnös hajlamok:

1.	kevélység;
2.	fösvénység;
3.	bûnös érzékiség;
4.	irigység;
5.	torkosság;
6.	harag;
7.	lustaság.
Ezeket fôbûnöknek nevezzük.

261. Melyek az égbekiáltó bûnök?

Égbekiáltó bûnök pl.: a népek sanyargatása; szándékos gyilkosság; természetellenes paráználkodás; szegények, árvák, özvegyek sanyargatása; a munkások bérének igazságtalan visszatartása.

262. Ki vétkezik a Szentlélek ellen?

A Szentlélek ellen az vétkezik, aki:

1.	vakmerôen bizakodik;
2.	kétségbeesik;
3.	a megismert igazsággal szembeszegül;
4.	az Isten kegyelmét mástól irigyli;
5.	a bûnökben megátalkodik;
6.	mindhalálig nem bánja meg bûnét.

263. Mi kísért minket bûnre?

Bûnre rosszrahajló természetünk, a bûnös környezet és a gonosz lélek kísért minket.

264. Hogyan gyôzhetjük le a kísértést?

A kísértést úgy gyôzhetjük le, ha mindjárt kezdetben ellenállunk, és Isten segítségét kérjük.

265. Mi lehet bûnre vezetô alkalom?

Bûnre vezetô alkalom lehet a rossz barát, társaság, hely, szórakozás és környezet.


A személy és társadalom
A személy és társadalom	Élet Krisztusban

266. Miért van szükség közösségi életre?

Közösségi életre azért van szükség, hogy az emberek természetüknek megfelelôen tudjanak fejlôdni.

267. Melyek a legfontosabb közösségek?

A legfontosabb közösségek a család, az Egyház és az állam.


A társadalmi életben való részvétel
A társadalmi életben való részvétel	Élet Krisztusban

268. Mi a hatalom és a tekintély célja Isten terve szerint?

Isten terve szerint a hatalom és a tekintély célja az egyén és a közösség szolgálata.

269. Részt kell-e vennie a keresztény embernek a politikai és közéletben?

A keresztény embernek kötelessége résztvenni a közösség szolgálatában a politikai és közéletben.

270. Hogyan kell a politikai hatalmat gyakorolni?

A politikai hatalmat az erkölcsi törvények szerint kell gyakorolni az emberek javára.

271. Mi a keresztény politikus hivatása?

A keresztény politikus hivatása az, hogy az evangélium szellemében építse a társadalom életét.

272. Mi az állam feladata?

Az állam feladata a közjó szolgálata.

273. Mi a közjó?

A közjó magában foglalja:

1.	az alapvetô személyi jogok tiszteletét;
2.	a lelki és anyagi javak fejlôdését;
3.	a közösségek szabadságát és védelmét.

274. Mi a szolidaritás?

A szolidaritás önkéntes erôfeszítés az anyagi és szellemi javak méltányos elosztására, a rászorulók segítésére.


Az erkölcsi törvény
Az erkölcsi törvény	Élet Krisztusban

275. Mi a törvény a Szentírás szerint?

A Szentírás szerint a törvény Isten atyai tanítása, amely megmutatja az embereknek a megígért boldogsághoz vezetô utat.

276. Milyen erkölcsi törvényeket ismerünk?

1.	természetes erkölcsi törvény;
2.	ószövetségi törvény;
3.	újszövetségi törvény.

277. Mi a természeti törvény?

A természeti törvény Istennek minden ember szívébe vésett ajándéka, amely megmutatja, mi a jó és a rossz.

278. Mi az ószövetségi törvény?

Az ószövetségi törvény az evangéliumra készít elô, foglalata a tízparancsolat.

279. Mi az újszövetségi törvény?

Az újszövetségi törvény a Szentlélek ajándéka, a szeretet, a kegyelem és a szabadság törvénye.


Kegyelem és megigazulás
Kegyelem és megigazulás	Élet Krisztusban

280. Mi a kegyelem?

A kegyelem természetfölötti ajándék: Isten élete bennünk a Szentlélek által.

281. Mit cselekszik Isten lelkünkben a megszentelô kegyelem által?

Isten a megszentelô kegyelem által a bûntôl megtisztítja és megszenteli lelkünket, gyermekévé fogad és a mennyország örökösévé tesz minket.

282. Mikor kapjuk meg elôször a megszentelô kegyelmet?

A megszentelô kegyelmet elôször a keresztségben kapjuk meg.

283. Meddig marad meg bennünk a megszentelô kegyelem?

A megszentelô kegyelem addig marad meg bennünk, amíg halálos bûnt nem követünk el.

284. Mit cselekszik Isten lelkünkben a segítô kegyelem által?

Isten a segítô kegyelem által megvilágosítja értelmünket, megerôsíti akaratunkat, és örömmel tölti be szívünket, hogy a jót megismerjük és megtegyük, a rosszat pedig elkerüljük.


Az Egyház: anya és tanító
Az Egyház: anya és tanító	Élet Krisztusban

285. Hogyan és mit tanít nekünk az Egyház?

Az Egyház a Szentlélek vezetésével tévedés nélkül tanítja nekünk a kinyilatkoztatás igazságait és az erkölcsi élet törvényeit.

286. Hogyan szól az Egyház öt parancsolata?

1.	A vasárnapot és az egyházi ünnepeket szentmisével és munkaszünettel szenteld meg!
2.	A kötelezô böjtöket és a pénteki bûnbánati napokat tartsd meg!
3.	Évente gyónjál, és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!

287. Melyek a kötelezô egyházi ünnepek?

A kötelezô egyházi ünnepek Magyarországon: Karácsony, Újév, Nagyboldogasszony.

288. Hogyan kell az Anyaszentegyház ünnepeit megszentelni?

Az Anyaszentegyház ünnepeit úgy kell megszentelni, mint a vasárnapokat.

289. Hogyan kell a vasárnapi és ünnepi szentmisén részt venni?

Vasárnap és ünnepnap a szentmisén elejétôl a végéig figyelmesen és összeszedetten belekapcsolódva kell részt venni.

290. Hogyan kell a pénteki bûnbánati napokat megtartani?

A bûnbánati napokat hústól való tartózkodással, vagy jócselekedettel, önmegtagadással, imádsággal kell megtartani.

291. Mikor van kötelezô hústilalom?

Kötelezô hústilalom hamvazószerdán és nagyböjt péntekein van.

292. Mit jelent a szigorú böjt?

A szigorú böjt azt jelenti, hogy naponta csak háromszor étkezhetünk, és egyszer lakhatunk jól. Ez 18 éves kortól 60 éves korig kötelezô.

293. Mikor van szigorú böjt?

Szigorú böjt hamvazószerdán és nagypénteken van.

294. Kik vannak felmentve a böjt és a hústilalom alól?

Azok vannak felmentve a böjt és a hústilalom alól, akik nem otthon étkeznek, valamint a betegek, és akik felmentést kaptak.

295. Mikor kezdôdik és meddig tart a húsvéti szentgyónás és szentáldozás ideje?

A húsvéti szentgyónás és szentáldozás ideje hamvazószerdától Szentháromság vasárnapjáig tart.

296. Miért kell a katolikusoknak egyházi házasságot kötniük?

A katolikusoknak azért kell egyházi házasságot kötniük, mert a katolikusok számára csak az egyházi házasság érvényes.

297. Mit jelent az, hogy ,,gyermekeidet katolikus módon neveld''?

A katolikus szülôk kötelesek gyermekeiket keresztény családi légkörben nevelni: katolikus módon megkereszteltetni, felkészíteni a szentségek vételére, koruknak megfelelô hitoktatásban részesíteni, és bevezetni a keresztény életbe.

298. Milyen anyagi kötelezettségeink vannak Egyházunk iránt?

Kötelezettségünk az egyházközség és az egyházmegye fenntartása, és hozzájárulás a világegyház anyagi szükségleteihez.

299. Hogyan teljesítjük anyagi kötelezettségeinket Egyházunk iránt?

Egyházunk iránti anyagi kötelezettségeinket egyházközségi hozzájárulással és templomi adományainkkal teljesítjük.


Szeresd Uradat, Istenedet!
Szeresd Uradat, Istenedet!	Élet Krisztusban

300. Hogyan szól a fôparancs?

A fôparancs:

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.

301. Mikor szeretjük Istent mindennél jobban?

Akkor szeretjük Istent mindennél jobban, ha teljesítjük parancsait, és ôt senkinek és semminek a kedvéért nem bántjuk meg.

302. Hogyan szól Isten tízparancsolata?

Isten tízparancsolata így szól:

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!


Az 1. parancsolat
Az 1. parancsolat	Élet Krisztusban

303. Mire kötelez minket Isten elsô parancsolata?

Isten elsô parancsolata arra kötelez minket, hogy higgyünk Istenben, reméljünk benne, és mindenekfölött szeressük ôt.

304. Mikor imádjuk Istent?

Akkor imádjuk Istent, ha ôt legfôbb Urunknak elismerjük.

305. Mikor szolgálunk Istennek?

Akkor szolgálunk Istennek, ha az ô szándékai szerint teljesítjük kötelességeinket.

306. Ki vétkezik Isten imádása ellen?

Isten imádása ellen az vétkezik:

1.	aki nem törekszik Isten megismerésére;
2.	aki megtagadja Istent és vallási kötelességeit;
3.	aki nem imádkozik.

307. Ki vétkezik babonával?

Babonával az vétkezik, aki valamely dolognak olyan erôt tulajdonít, amelyet Isten nem adott neki.

308. Kit nevezünk bálványimádónak?

Bálványimádónak azt nevezzük, aki valamely teremtményt Isten gyanánt imád.

309. Kit nevezünk ateistának?

Ateistának azt nevezzük, aki azt vallja, hogy nincs Isten.

310. Kik a szentek?

A szentek -- Isten barátai -- azok az üdvözültek, akiket az Anyaszentegyház példaként állít elénk, és közbenjárásukat kéri.

311. Kit tisztelünk a szentek közül leginkább?

A szentek közül leginkább a Boldogságos Szûz Máriát tiszteljük.

312. Miért tartjuk tiszteletben a szentképeket és az ereklyéket?

A szentképeket és az ereklyéket azért tartjuk tiszteletben, mert azok Istenre, Jézusra vagy a szentekre emlékeztetnek minket.


A 2. parancsolat
A 2. parancsolat	Élet Krisztusban

313. Mire kötelez minket Isten második parancsolata?

Isten második parancsolata arra kötelez minket, hogy Isten és a szentek nevét és a szent dolgokat becsüljük meg.

314. Ki vétkezik Isten második parancsolata ellen?

Isten második parancsolata ellen az vétkezik, aki káromkodik, átkozódik vagy vétkesen esküszik.

315. Ki káromkodik?

Az káromkodik, aki Istent, a szenteket, a szent dolgokat gyalázza.

316. Ki átkozódik?

Az átkozódik, aki Istentôl magának vagy másnak rosszat kíván.

317. Ki esküszik?

Az esküszik, aki Istent tanúul hívja.

318. Ki esküszik vétkesen?

Vétkesen az esküszik, aki szükségtelenül, hamisan vagy rosszra esküszik.


A 3. parancsolat
A 3. parancsolat	Élet Krisztusban

319. Mire kötelez minket Isten harmadik parancsolata?

Isten harmadik parancsolata arra kötelez minket, hogy az Úr napját, vagyis a vasárnapot szenteljük meg.

320. Hogyan kell a vasárnapot megszentelnünk?

A vasárnapot szentmisén való részvétellel, pihenéssel és a családi közösség ápolásával szenteljük meg.

321. Ki vétkezik Isten harmadik parancsolata ellen?

Isten harmadik parancsolata ellen az vétkezik, aki elhanyagolja a szentmisét, és tartósan végez fizikai vagy szellemi munkát.

322. Mikor szabad vasárnap is dolgozni?

Akkor szabad vasárnap is dolgozni, ha a felebaráti szeretet vagy a közösség szolgálata megkívánja.


Szeresd felebarátodat, mint saját magadat!
Szeresd felebarátodat, mint saját magadat!	Élet Krisztusban

323. Mikor szeretjük magunkat helyesen?

Akkor szeretjük magunkat helyesen, ha mindent megteszünk üdvösségünkért.

324. Ki a felebarátunk?

Minden ember felebarátunk, akár jóakarónk, akár ellenségünk.

325. Mikor szeretjük úgy felebarátunkat, mint magunkat?

Akkor szeretjük felebarátunkat úgy, mint magunkat, ha önzetlenül megteszünk mindent, ami üdvösségére szolgál.

326. Miért kell minden embert szeretnünk?

Azért kell minden embert szeretnünk, mert minden ember Isten képmása, akit üdvözíteni akar.

327. Miért kell ellenségeinket is szeretnünk?

Azért kell ellenségeinket is szeretnünk, mert ezt az Úr Jézus kifejezetten tanította, és példát adott rá.

328. Miben nyilvánul meg leginkább a felebaráti szeretet?

A felebaráti szeretet leginkább az irgalmasság testi és lelki cselekedeteiben nyilvánul meg.


A 4. parancsolat
A 4. parancsolat	Élet Krisztusban

329. Mire kötelez minket Isten negyedik parancsolata?

Isten negyedik parancsolata arra kötelez minket, hogy szüleinket tiszteljük, szeressük, nekik engedelmeskedjünk, felnôttként pedig gondoskodjunk róluk.

330. Miért kell szüleinket tisztelnünk és szeretnünk?

Szüleinket azért kell tisztelnünk és szeretnünk, mert az életet és a gondoskodást Isten után nekik köszönhetjük.

331. Szüleinken kívül még kiknek kell engedelmeskednünk?

Szüleinken kívül még egyházi és világi elöljáróinknak kell engedelmeskednünk.

332. Kiknek nem szabad engedelmeskednünk?

Nem szabad engedelmeskednünk azoknak, akik olyasmit kívánnak tôlünk, ami Isten akaratával ellenkezik.

333. Mi a szülôk és elöljárók kötelessége?

A szülôk és elöljárók kötelessége, hogy gondoskodjanak a rájuk bízottak testi-lelki javáról.


Az 5. parancsolat
Az 5. parancsolat	Élet Krisztusban

334. Mire kötelez minket Isten ötödik parancsolata?

Isten ötödik parancsolata az ember testi-lelki életének tiszteletére, fenntartására és védelmére kötelez minket.

335. Melyek a testi élet ellen elkövetett leggyakoribb bûnök?

A testi élet ellen elkövetett leggyakoribb bûnök:

1.	verekedés, testi sértés;
2.	az élet és egészség veszélyeztetése, káros szenvedélyek;
3.	segítségnyújtás elmulasztása;
4.	gyilkosság, öngyilkosság, abortusz, eutanázia;

336. Melyek a lelki élet ellen elkövetett leggyakoribb bûnök?

A lelki élet ellen elkövetett leggyakoribb bûnök:

1.	harag és gyûlölködés;
2.	mások bûnre tanítása és csábítása;
3.	a vallásos nevelés és önnevelés elhanyagolása;
4.	a bûnre vezetô alkalom keresése;
5.	a lelkiismereti szabadság megsértése;
6.	botrány okozása.

337. Melyek az emberiség ellen elkövetett legsúlyosabb bûnök?

Az emberiség ellen elkövetett legsúlyosabb bûnök: gazdasági kizsákmányolás, fegyverkezési hajsza, háború, terrorizmus, kábítószerkereskedelem, gyermek- és leánykereskedelem, abortusz és eutanázia.

338. Mi kötelez minket az ártatlanok védelmére?

Az ártatlanok védelmére a felebaráti szeretet kötelez minket.

339. Szabad-e életünket kockáztatni vagy feláldozni?

Életünket csak súlyos okból szabad kockáztatni vagy feláldozni.

340. Jogos-e az önvédelem?

Az önvédelem jogos: az igazságtalan támadót ártalmatlanná lehet tenni.


A 6. parancsolat
A 6. parancsolat	Élet Krisztusban

341. Mire kötelez minket Isten hatodik parancsolata?

Isten hatodik parancsolata tiszta életre kötelez minket.

342. Mit jelent a tiszta élet?

A tiszta élet a férfi és a nô helyes kapcsolatát jelenti a házasságban és az arra való felkészülésben.

343. Miért nagyon fontos a tiszta élet?

Azért nagyon fontos a tiszta élet, mert a paráznaság bûnei megrontják az egyén, a család és a nemzet életét.

344. Mi a paráznaság?

A paráznaság a nemi öröm rendetlen vágya vagy kicsapongó élvezete.

345. Ki vétkezik Isten hatodik parancsolata ellen?

Isten hatodik parancsolata ellen az vétkezik, aki bûnös akarattal gondol, néz, beszél vagy cselekszik szemérmetlen dolgot, vagyis paráználkodik.

346. Mi Isten elgondolása a szerelemrôl és a házaséletrôl?

A szerelem és a házasélet Isten elgondolása szerint a legszentebb emberi értékek közé tartozik.

347. Miért érték az Egyházban az önként vállalt szüzesség?

Az önként vállalt szüzesség azért érték, mert Krisztusért és az emberek szolgálatáért szeretetbôl vállalt áldozat; Isten ajándéka népe javára.


A 7. parancsolat
A 7. parancsolat	Élet Krisztusban

348. Mire kötelez minket Isten hetedik parancsolata?

Isten hetedik parancsolata arra kötelez minket, hogy az anyagi javakat becsületes munkával szerezzük meg, tartsuk tiszteletben és helyesen használjuk fel.

349. Köteles-e az ember dolgozni?

Minden ember köteles a legjobb képességei szerint dolgozni, mert a teremtô Istentôl erre meghívást kapott. A munkanélküli, aki önhibáján kívül nem dolgozik, nem vétkezik, és igényt tarthat a társadalom szolidaritására.

350. Milyen kötelességei vannak a munkaadónak?

A munkaadó kötelessége a munkás és családja megélhetéséhez tisztességes bért, emberséges munkakörülményeket és szociális ellátást biztosítani.

351. Mire kötelez minket az anyagi javak birtoklása?

Az anyagi javakat Isten akarata szerint a jóra kell felhasználnunk, megosztva javainkat rászoruló embertársainkkal.

352. Mi a kötelességünk a teremtett világ iránt?

A teremtett világ iránti kötelességünk, hogy gondozzuk környezetünket, szeressük a természetet, védjük a növény- és állatvilágot.

353. Ki vétkezik Isten hetedik parancsolat ellen?

Az vétkezik Isten hetedik parancsolata ellen, aki nem dolgozik becsületesen, aki megkárosítja felebarátját vagy a köztulajdont, és aki nem gondoskodik a rábízottakról.

354. Ki károsítja meg felebarátját?

Az károsítja meg felebarátját, aki lop, csal vagy kárt okoz.


A 8. parancsolat
A 8. parancsolat	Élet Krisztusban

355. Mire kötelez minket Isten nyolcadik parancsolata?

Isten nyolcadik parancsolata arra kötelez minket, hogy igazat mondjunk, védjük felebarátaink becsületét, mindenkirôl tisztelettel és szeretettel beszéljünk.

356. Ki vétkezik Isten nyolcadik parancsolata ellen?

Isten nyolcadik parancsolata ellen az vétkezik, aki hazudik, vagy felebarátja becsületében kárt tesz.

357. Ki vétkezik hazugsággal?

Hazugsággal az vétkezik, aki nem mond igazat azért, hogy félrevezesse felebarátját, akinek pedig joga van az igazsághoz.

358. Mi a kötelességünk a ránk bízott titokkal kapcsolatban?

A ránk bízott titkot meg kell ôrizni.

359. Mi a kötelessége a hírközlés felelôseinek?

A hírközlés felelôseinek az a kötelessége, hogy hitelesen tájékoztassanak, az emberi méltóság tiszteletben tartásával.

360. Ki tesz kárt felebarátja becsületében?

Felebarátja becsületében az tesz kárt, aki csúfol, megszól, rágalmaz, vagy ok nélkül gyanúsít másokat.

361. Mi a különbség a megszólás és a rágalom között?

A megszólás valós, a rágalom valótlan rosszat állít másról.

362. Ki köteles kártérítésre?

Az köteles kártérítésre, aki másnak életében, anyagi javaiban vagy becsületében kárt tett.


A 9. parancsolat
A 9. parancsolat	Élet Krisztusban

363. Mire kötelez minket Isten kilencedik parancsolata?

Isten kilencedik parancsolata a házastársi hûségre kötelez, amit szívünkben sem szabad megsérteni.

364. Ki vétkezik Isten kilencedik parancsolata ellen?

Az vétkezik Isten kilencedik parancsolata ellen, aki gondolatban, szóban vagy tettben házasságot tör, vagy erre csábít.


A 10. parancsolat
A 10. parancsolat	Élet Krisztusban

365. Mire kötelez minket Isten tizedik parancsolata?

Isten tizedik parancsolata arra kötelez minket, hogy ne irigyeljük mások anyagi és szellemi értékeit, és ne legyünk elégedetlenek.


Az imádság
Az imádság	A keresztény imádság

366. Mit teszünk, amikor imádkozunk?

Amikor imádkozunk, Istenre figyelünk, és vele beszélünk.

367. Melyek az imádság formái?

Az imádság formái: az imádás, dicsôítés, hálaadás, engesztelés, kérés, felajánlás.

368. Melyek az imádság módjai?

Az imádság módjai: a szóbeli ima, az elmélkedés, a szemlélôdés.

369. Miért imádkozunk?

Azért imádkozunk, mert az imádság Istenhez kapcsolja életünket.

370. Miért a liturgia az Egyház legfontosabb imádsága?

A liturgia azért az Egyház legfontosabb imádsága, mert minden más imádság erre irányul, és ebbôl meríti erejét.

371. Hogyan kell imádkoznunk, ha Istentôl valamit kérünk?

Ha Istentôl valamit kérünk, bizalommal, állhatatosan és Isten akaratában megnyugodva kell imádkoznunk.

372. Mikor kell imádkoznunk?

Rendszeresen kell imádkoznunk, naponta, legalább reggel és este.

373. Kikért imádkozunk?

Mindenkiért imádkozunk, élôkért és holtakért, különösen szeretteinkért.

374. Mivel kezdjük és végezzük az imádságot?

Az imádságot keresztvetéssel kezdjük és végezzük.

375. Melyik a legtökéletesebb imádság?

A legtökéletesebb imádság a Miatyánk, amelyre az Úr Jézus tanított minket.

376. Imádkozhatunk-e a szentekhez?

Imádkozhatunk a szentekhez, mert általuk is Istenhez fordulunk, és bennük Isten ajándékát magasztaljuk.

377. Melyik imádsággal köszöntjük Jézus édesanyját?

Jézus édesanyját az Angyali Üdvözlettel, vagyis az Üdvözlégy Máriával köszöntjük.

378. Melyek még a legismertebb imádságaink?

Legismertebb imádságaink még: a Hiszekegy, az Úrangyala, a rózsafüzér vagyis a szentolvasó, a keresztúti ájtatosság és a litániák.

379. Mit fejezünk ki az ,,Ámen'' szóval?

Az ,,Ámen'' szóval Isten üzenetének és akaratának elfogadását fejezzük ki.


A legfontosabb imádságok és tudnivalók
A legfontosabb imádságok és tudnivalók	A keresztény imádság

A KERESZTVETÉS

Az Atya, a Fiú és a Szentlélek nevében. Ámen.

A SZENTHÁROMSÁG DICSÔÍTÉSE

Dicsôség az Atyának, a Fiúnak és a Szentléleknek, miképpen kezdetben, most és mindörökké. Ámen.

AZ APOSTOLI HITVALLÁS

Hiszek egy Istenben,

mindenható Atyában, mennynek és földnek teremtôjében.

És Jézus Krisztusban, az ô egyszülött Fiában, a mi Urunkban,

aki fogantatott Szentlélektôl, született Szûz Máriától,

szenvedett Poncius Pilátus alatt;

megfeszítették, meghalt és eltemették.

Alászállt a poklokra, harmadnapon feltámadt a halottak közül,

fölment a mennybe, ott ül a mindenható Atyaisten jobbján;

onnan jön el ítélni élôket és holtakat.

Hiszek a Szentlélekben.

Hiszem a katolikus Anyaszentegyházat,

a szentek közösségét,

a bûnök bocsánatát,

a test föltámadását és az örök életet. Ámen.

AZ ÚR IMÁJA (MIATYÁNK)

Mi Atyánk, aki a mennyekben vagy,

szenteltessék meg a te neved,

jöjjön el a te országod,

legyen meg a te akaratod,

amint a mennyben, úgy a földön is.

Mindennapi kenyerünket add meg nekünk ma,

és bocsásd meg vétkeinket,

miképpen mi is megbocsátunk az ellenünk vétkezôknek,

és ne vígy minket kísértésbe,

de szabadíts meg a gonosztól.

(Mert tiéd az ország, a hatalom és a dicsôség mindörökké.)

Ámen.

REGGELI IMÁDSÁG

Szívem elsô gondolatja

Hozzád száll fel Istenem,

Te ôriztél meg az éjjel,

Maradj ma is énvelem!

Téged áldlak és imádlak,

Mint szeretô gyermeked,

Szívem csakis azt akarja,

Ami kedves teneked.

Édes Jézus, add kegyelmed,

Ôrizz engem szüntelen,

Hogy egész nap neked éljek

Tiszta szívvel, bûntelen.

Szûz Mária, Jézus anyja,

Te mindnyájunk anyja vagy,

Oltalmazz meg minden bajtól,

Kísértésben el ne hagyj!

Ámen.

MÁS REGGELI IMÁDSÁG

Szívbôl kérlek Istenem,

Ma egész nap légy velem.

Segíts meg, hogy jó legyek,

Mindenkivel jót tegyek.

Ha rám nézel e napon

Öröm legyen arcodon.

Ámen.

ESTI IMÁDSÁG

Ó édes Istenem,

Hálát mond a lelkem,

Hogy egész napon át

úgy szerettél engem.

Bánom sok vétkemet,

Szent Fiadnak vére

Mossa meg kegyesen

Szívemet fehérre!

Virrasszon felettem

Gondviselô szemed,

Kérlek, óvd ez éjjel

Testemet, lelkemet.

Szûzanyám, s ôrangyal

Legyetek énvelem,

Ha ti rám vigyáztok,

Nyugodt lesz éjjelem.

Ámen.

MÁS ESTI IMÁDSÁG

Kezed közé leteszem

Elmúlt napom, Istenem.

Minden munkám, örömöm,

Ami jó volt, köszönöm.

Ígérem, még jobb leszek

Ôrizd Uram, gyermeked.

Ámen.

AZ ISTENI ERÉNYEK FELINDÍTÁSA

Istenem, hiszek tebenned, mert örökké igazmondó vagy.

Istenem, remélek tebenned, mert mindenkor hû és irgalmas vagy.

Istenem, mindennél jobban szeretlek téged, mert végtelenül jó és szeretetreméltó vagy.

AZ ANGYALI ÜDVÖZLET (ÜDVÖZLÉGY)

Üdvözlégy Mária!

Kegyelemmel teljes, az Úr van teveled,

áldott vagy te az asszonyok között,

és áldott a te méhednek gyümölcse, Jézus.

Asszonyunk, Szûz Mária, Istennek szent anyja!

Imádkozzál érettünk, bûnösökért,

most és halálunk óráján. Ámen.

AZ ÚR ANGYALA

Az Úr angyala köszönté a Boldogságos Szûz Máriát,

-- és ô méhében foganá Szentlélektôl szent Fiát.

Üdvözlégy...

Íme az Úrnak szolgáló leánya,

-- legyen nekem a te igéd szerint.

Üdvözlégy...

És az Ige testté lôn,

-- és miköztünk lakozék.

Üdvözlégy...

Imádkozzál érettünk Istennek szent Anyja.

-- Hogy méltók lehessünk Krisztus ígéreteire.

Könyörögjünk.

Kérünk téged, Úristen, öntsd lelkünkbe szent kegyelmedet,

hogy akik az angyali üzenet által szent Fiadnak,

Jézus Krisztusnak megtestesülését megismertük,

az ô kínszenvedése és keresztje által

a föltámadás dicsôségébe vitessünk.

Ugyanazon a mi Urunk Jézus Krisztus által. Ámen.

A SZENTOLVASÓ (RÓZSAFÜZÉR)

Az elsô három Üdvözlégyben:

1. aki hitünket növelje.

2. aki reményünket erôsítse.

3. aki szeretetünket tökéletesítse.

Az örvendetes olvasó titkai:

1. akit te, Szent Szûz a Szentlélektôl fogantál.

2. akit te, Szent Szûz Erzsébetet látogatván hordoztál.

3. akit te, Szent Szûz a világra szültél.

4. akit te, Szent Szûz a templomban bemutattál.

5. akit te, Szent Szûz a templomban megtaláltál.

A fájdalmas olvasó titkai:

1. aki érettünk vérrel verítékezett.

2. akit érettünk megostoroztak.

3. akit érettünk tövissel koronáztak.

4. aki érettünk a keresztet hordozta.

5. akit érettünk keresztre feszítettek.

A dicsôséges olvasó titkai:

1. aki a halálból feltámadt.

2. aki a mennybe fölment.

3. aki nekünk a Szentlelket elküldte.

4. aki téged, Szent Szûz a mennybe fölvett.

5. aki téged, Szent Szûz a mennyben megkoronázott.

HITÜNK FÔ IGAZSÁGAI

1.	Egy Isten van. Az egy Istenben három személy van: az Atya, a Fiú és a Szentlélek.
2.	Isten a világ teremtô Ura és gondviselô Atyja.
3.	A Fiúisten emberré lett, meghalt és feltámadt, hogy minket megváltson és üdvözítsen.
4.	Isten irgalmas, a megtérô bûnösnek szívesen megbocsát. Isten igazságos, a jókat megjutalmazza, a gonoszokat pedig megbünteti.
5.	Isten kegyelme az üdvösségre szükséges.
6.	Az ember lelke halhatatlan, teste pedig feltámad.
7.	Jézus Krisztus Egyházat alapított, és ennek legfôbb pásztora a római pápa.

JÉZUS ÖRÖMHÍRE

Mennyei Atyánk végtelenül szeret minket, meghív országába, gyermekévé fogad, és földi életünk után hazavár az örök életre.

A FÔPARANCSOLAT (VÖ. MK 12,30-31)

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.

JÉZUS ,,ÚJ PARANCSA'' (VÖ. JN 13,35)

Úgy szeressétek egymást, amint én szerettelek titeket.

A TÍZPARANCSOLAT

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!

AZ EGYHÁZ ÖT PARANCSOLATA

1.	A vasárnapot és az egyházi ünnepeket szentmisével és munkaszünettel szenteld meg!
2.	A pénteki bûnbánati napokat és a parancsolt böjtöket tartsd meg!
3.	Évente gyónjál és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!

A SZENTSÉGEK

1.	a keresztség
2.	a bérmálás
3.	az Eukarisztia
4.	a bûnbocsánat szentsége
5.	a betegek kenete
6.	az egyházi rend
7.	a házasság
JÉZUS KERESZTÚTJÁNAK ÁLLOMÁSAI:

1.	Jézust halálra ítélik
2.	Jézus vállára veszi a keresztet
3.	Jézus elôször esik el a kereszttel
4.	Jézus édesanyjával találkozik
5.	Cirenei Simon segít Jézusnak vinni a keresztet
6.	Veronika letörli Jézus arcát
7.	Jézus másodszor esik el a kereszttel
8.	Jézus szól a síró asszonyokhoz
9.	Jézus harmadszor esik el a kereszttel
10.	Jézust megfosztják ruháitól
11.	Jézust a keresztre szegezik
12.	Jézus meghal a kereszten
13.	Jézus testét leveszik a keresztrôl
14.	Jézust sírba teszik
15.	Jézus feltámad

A NYOLC BOLDOGSÁG (MT 5,3-10)

1.	Boldogok a lélekben szegények: övék a mennyek országa.
2.	Boldogok a szomorkodók: majd megvigasztalják ôket.
3.	Boldogok a szelídek: övék lesz a föld.
4.	Boldogok, akik éhezik és szomjazzák az igazságot: majd kielégítik ôket.
5.	Boldogok az irgalmasok: majd nekik is irgalmaznak.
6.	Boldogok a tisztaszívûek: ôk meglátják Istent.
7.	Boldogok a békességesek: ôk Isten fiai.
8.	Boldogok, akiket az igazságért üldöznek: övék a mennyek országa.

AZ IRGALMASSÁG TESTI CSELEKEDETEI:

1.	az éhezôknek ételt adni;
2.	a szomjazóknak italt adni;
3.	a szegényeket ruházni;
4.	az utasoknak szállást adni;
5.	a fogságban lévôket kiváltani;
6.	a betegeket látogatni;
7.	a holtakat eltemetni.
AZ IRGALMASSÁG LELKI CSELEKEDETEI:

1.	a bûnösöket meginteni;
2.	a tudatlanokat tanítani;
3.	a kételkedôknek jó tanácsot adni;
4.	a szomorúakat vigasztalni;
5.	a bántalmakat békével tûrni;
6.	az ellenünk vétôknek megbocsátani;
7.	az élôkért és holtakért imádkozni.


Hitünk megvallása
1. rész: Hitünk megvallása

,,Hiszek'' -- ,,Hiszünk''

1. Miért élünk a világon?

Azért élünk a világon, hogy Istent és szeretetét megismerjük, azt viszonozzuk, és eljussunk az örök életre.

2. Hogyan szerette Isten a világot?

Úgy szerette Isten a világot, hogy egyszülött Fiát, Jézus Krisztust adta érte.

3. Hogyan viszonozzuk Isten szeretetét?

Isten szeretetét úgy viszonozzuk, hogy hiszünk Jézus Krisztusban.

4. Mit kell hinnünk?

Azt kell hinnünk, amit Isten kinyilatkoztatott.

5. Mi a kinyilatkoztatás?

A kinyilatkoztatás Isten üzenete az emberekhez.

6. Mit üzent Isten az embereknek?

Isten azt üzente az embereknek, hogy szereti ôket, megváltja bûneiktôl, és életében részesíti.

7. Miért nem várunk új kinyilatkoztatást?

Új kinyilatkoztatást azért nem várunk, mert Isten teljesen kinyilatkoztatta önmagát Jézus Krisztusban.

8. Kire bízta Jézus Krisztus a kinyilatkoztatást?

Jézus Krisztus a kinyilatkoztatást Anyaszentegyházára bízta.

9. Hogyan adja tovább az Anyaszentegyház a kinyilatkoztatást?

Az Anyaszentegyház a kinyilatkoztatást úgy adja tovább, hogy hûségesen ôrzi az apostoli igehirdetést, benne a sugalmazott Szentírást.

10. Mi a Szentírás?

A Szentírás az Istentôl sugalmazott könyvek gyûjteménye.

11. Honnan tudjuk, hogy mely könyvek tartoznak a Szentírásba?

A Szentírásba azok a könyvek tartoznak, amelyeket az Anyaszentegyház Istentôl sugalmazottnak ismer el.

12. Mi a sugalmazás?

A sugalmazás a Szentléleknek az a tevékenysége, amellyel biztosítja, hogy a szent könyvek szerzôi Isten üzenetét, az üdvösségre vezetô igazságot tévedés nélkül írják le.

13. Hány részre osztjuk a Szentírás könyveit?

A Szentírás könyveit két részre osztjuk: az Ószövetség és az Újszövetség könyveire.

14. Mi a Szenthagyomány?

A Szenthagyomány az Apostolok élô tanítása, amelyet az Anyaszentegyház igehirdetésével ad tovább.

15. Ki magyarázza tévedés nélkül a Szentírást és a Szenthagyományt?

A Szentírást és a Szenthagyományt tévedés nélkül a katolikus Egyház magyarázza.

16. Melyik vallásban található meg a teljes kinyilatkoztatás?

A teljes kinyilatkoztatás a katolikus keresztény vallásban található meg.

17. Milyen vallásúak vagyunk?

Mi katolikus keresztény vallásúak vagyunk.

A keresztény hit megvallása

18. Mi az apostoli hitvallás?

Az apostoli hitvallás hitünk rövid foglalata.

19. Mit vallunk meg az apostoli hitvallásban?

Az apostoli hitvallásban megvalljuk, hogy hiszünk a háromszemélyû egy Istenben: az Atyában, a Fiúban és a Szentlélekben.

20. Hogyan szól az apostoli hitvallás?

Hiszek egy Istenben, mindenható Atyában, mennynek és földnek teremtôjében. És Jézus Krisztusban, az ô egyszülött Fiában, a mi Urunkban, aki fogantatott Szentlélektôl, született Szûz Máriától, szenvedett Poncius Pilátus alatt, megfeszítették, meghalt és eltemették. Alászállt a poklokra, harmadnapon feltámadt a halottak közül, fölment a mennybe, ott ül a mindenható Atya Isten jobbján, onnan jön el ítélni élôket és holtakat. Hiszek a Szentlélekben. Hiszem a katolikus Anyaszentegyházat, a szentek közösségét, a bûnök bocsánatát, a test feltámadását és az örök életet. Amen.

A Szentháromság

21. Hány Isten van?

Egy Isten van, aki három személy: Atya, Fiú és Szentlélek.

22. Hogyan nevezzük a három isteni személyt egy szóval?

A három isteni személyt egy szóval Szentháromságnak nevezzük.

23. Honnan tudjuk, hogy az egy Isten három személy?

Onnan tudjuk, hogy az egy Isten három személy, hogy Jézus Krisztus kinyilatkoztatta.

A mi Atyánk

24. Ki az Isten?

Isten az egész világ teremtô ura, és a mi mennyei Atyánk.

25. Milyen az Isten?

Isten egészen más, mint a világ: Isten szent, mindenható és örökkévaló.

26. Hol van az Isten?

Isten mindenütt jelen van: benne élünk, mozgunk és vagyunk.

27. Miért nem látjuk Istent földi életünkben?

Azért nem látjuk Istent földi életünkben, mert Ô lélek.

28. Honnan tudjuk, hogy van Isten?

Értelmünk mondja, és a kinyilatkoztatás hirdeti, hogy van Isten.

29. Értelmünkkel mibôl ismerhetjük fel Istent?

Értelmünkkel Istent a teremtett világból ismerhetjük fel.

30. Mit tud az Isten?

Isten mindent tud.

31. Mit tehet meg az Isten?

Isten mindent megtehet, amit akar, Isten mindenható.

32. Mit akar az Isten?

Isten a jót akarja, a rosszat elítéli, ô végtelenül szent.

33. Milyen irántunk az Isten?

Isten szeret minket, mindenkit üdvözíteni akar.

A teremtés

34. Ki teremtette a világot?

A világot Isten teremtette.

35. Miért teremtette Isten a világot?

Isten szeretetbôl teremtette a világot, hogy feltárja és közölje velünk dicsôségét, jóságát és szépségét.

36. Hogyan teremtette Isten a világot?

Isten csak akarta, hogy legyen, és létrejött minden.

37. Mit tesz Isten a világgal?

Isten szüntelenül gondoskodik a világról, fönntartja és kormányozza azt.

38. Hogyan gondoskodik Isten az emberekrôl?

Isten úgy gondoskodik az emberekrôl, hogy mindenkinek megadja azt, ami az üdvösséghez szükséges.

Az angyalok

39. Kik az angyalok?

Az angyalok szellemi teremtmények, akik szüntelenül dicsôítik Istent, és az üdvösség tervét szolgálják.

40. Honnan tudunk az angyalokról?

Az angyalokról a kinyilatkoztatásból tudunk.

41. Milyen angyalokat teremtett Isten?

Isten csak jó angyalokat teremtett.

42. Jók maradtak-e mind az angyalok?

Az angyalok nem maradtak mind jók. Egyesek vétkeztek, ôk lettek a gonosz lelkek.

43. Milyenek irántunk az angyalok?

Az angyalok szeretnek minket, imádkoznak értünk, és az üdvösség útján segítenek minket.

44. Hogyan nevezzük azokat az angyalokat, akik minket oltalmaznak?

Azokat az angyalokat, akik minket oltalmaznak, ôrangyaloknak nevezzük.

Az ember

45. Ki az ember?

Az ember Isten képére és hasonlatosságára teremtett személy, aki test és lélek.

46. Milyennek teremtette Isten az embert?

Isten az embert férfinak és nônek teremtette. Jónak teremtette, és gyermekévé fogadta.

47. Mi az emberi méltóság alapja?

Az emberi méltóság alapja, hogy Isten értelmet és szabad akaratot adott nekünk, és meghívott az örök életre.

48. Mi rontotta meg az emberek életét?

Az emberek életét az elsô bûn rontotta meg. Ezt a bûnt eredeti bûnnek nevezzük.

49. Mi lett az eredeti bûn következménye?

Az eredeti bûn következménye:

1.	Elvesztettük az eredeti szentséget.
2.	Emberi természetünk is megsérült.
Ez minden ember öröksége: az áteredô bûn.

50. Hogyan könyörült meg Isten az embereken?

Isten Megváltót ígért és küldött, hogy az embereket a bûntôl megváltsa és üdvözítse.

Az Úr Jézus Krisztus

51. Ki váltotta meg a világot?

A világot Jézus Krisztus váltotta meg.

52. Hogyan valósul meg bennünk a megváltás mûve?

A megváltás mûve úgy valósul meg bennünk, hogy hiszünk Jézus Krisztusban, és tanítása szerint élünk.

53. Kicsoda Jézus Krisztus?

Jézus Krisztus a második isteni személy, Isten egyszülött Fia, aki értünk emberré lett.

54. Mit jelent Jézus neve?

Jézus neve azt jelenti: ,,Isten megszabadít''.

55. Mit jelent a Krisztus szó?

A Krisztus szó Messiást, Fölkentet jelent.

56. Hogyan lett a Fiúisten emberré?

A Fiúisten úgy lett emberré, hogy a Szentlélek ereje által Szûz Máriától emberi testet és lelket vett fel.

57. Miért lett a Fiúisten emberré?

A Fiúisten azért lett emberré, hogy az Atyát megdicsôítse, minket szóval és példával tanítson, életével, halálával és feltámadásával megváltson.

58. Jézus Krisztus Isten vagy ember?

Jézus Krisztus valóságos Isten és valóságos ember egyetlen személyben. Ô az Istenember.

59. Kit választott ki Isten, hogy a Megváltó anyja legyen?

Isten Szûz Máriát választotta ki, hogy a Megváltó anyja legyen.

60. Milyen ajándékokat kapott Szûz Mária Istentôl?

A szeplôtelen fogantatást, az istenanyaságot, a szûzi anyaságot, a bûntelen életet és a mennybevételt. Ô az Egyház anyja.

61. Ki volt Jézus Krisztus nevelôapja?

Jézus Krisztus nevelôapja Szent József volt.

62. Hol született Jézus?

Jézus Betlehemben született.

63. Hol nevelkedett Jézus?

Jézus Názáretben nevelkedett.

64. Mikor kezdett Jézus tanítani?

Jézus körülbelül 30 éves korában kezdett tanítani.

65. Mivel kezdte tanítását Jézus?

Jézus tanítását így kezdte: Közel van az Isten Országa, térjetek meg, és higgyetek az üdvösség jóhírében.

66. Mi az Isten országa?

Isten Országa Isten uralmát jelenti, amely Jézus életében szavaiban, tetteiben és jelenlétében tárult fel az emberek elôtt.

67. Mit tanított az Úr Jézus?

Az Úr Jézus azt tanította, amit hinnünk és tennünk kell, hogy Isten gyermekei legyünk, és eljussunk az örök életre.

68. Mit tanít Jézus Istenrôl?

Jézus azt tanítja Istenrôl, hogy ô irgalmas, bûneink ellenére is szeret minket.

69. Minek nevezzük az Úr Jézus tanítását?

Az Úr Jézus tanítását evangéliumnak, vagyis örömhírnek nevezzük.

70. Hogyan váltott meg minket Jézus?

Jézus úgy váltott meg minket, hogy szeretetbôl vállalt engedelmességével meghalt bûneinkért, és feltámadt megigazulásunkra.

71. Milyen fájdalmakat vállalt értünk Jézus élete utolsó napjaiban?

1.	Az Olajfák hegyén vérrel verítékezett;
2.	megostorozták;
3.	tövissel megkoronázták;
4.	a keresztet hordozta;
5.	keresztre feszítve meghalt a Golgotán.

72. Miért szenvedett és halt meg Jézus?

Jézus azért szenvedett és halt meg, hogy megszabadítson minket a bûntôl és a kárhozattól, és megajándékozzon az üdvösséggel.

73. Van-e értelme a szenvedésnek?

Jézustól tudjuk, hogy szenvedéseinknek van értelme: mert a vele vállalt szenvedéssel részesei leszünk a megváltás mûvének.

74. Kénytelen volt-e Jézus szenvedni?

Jézus nem volt kénytelen szenvedni, önként áldozta fel magát minden ember bûnéért.

75. Mikor ünnepeljük Jézus kereszthalálát?

Jézus kereszthalálát nagypénteken ünnepeljük.

76. Mit jelent az apostoli hitvallásban, hogy Jézus ,,alászállt a poklokra''?

Ez a kifejezés azt jelenti, hogy Jézus valóban meghalt, és a megváltás az elôtte elhunytakra is kiterjed.

77. Mit tett Jézus halála után harmadnapon?

Jézus halála után harmadnapon, húsvét vasárnapján feltámadt.

78. Mit jelent számunkra Jézus feltámadása?

Jézus feltámadása annyit jelent, hogy legyôzte a bûnt és a halált, ezért hitünk alapja és reményünk záloga.

79. Mit jelent az, hogy Jézus fölment a mennybe?

Jézus mennybemenetele azt jelenti, hogy embersége megdicsôült, és végleg bevonult Isten mennyei uralmába.

80. Mit jelentenek ezek a szavak: ,,ott ül a mindenható Atyaisten jobbján'' ?

E szavak azt jelentik, hogy Jézus emberi természetével is részt vesz az Atya dicsôségében, és közbenjár értünk.

81. Mikor jön el ismét Jézus?

Jézus a világ végén jön el ismét.

82. Miért jön el Jézus a világ végén?

Jézus azért jön el a világ végén, hogy az embert föltámassza, megítélje, és a világot megújítsa.

83. Mit tesz velünk Isten a világ végén?

Isten a világ végén mindnyájunkat feltámaszt. Testben-lélekben részesülünk az üdvösségben vagy a kárhozatban.

A Szentlélek

84. Ki a Szentlélek?

A Szentlélek a Szentháromság harmadik személye, valóságos Isten az Atyával és a Fiúval együtt, akit Jézus Krisztus ígért meg és küldött el Egyházának.

85. Mikor szállott a Szentlélek az apostolokra?

A Szentlélek pünkösd napján szállott az apostolokra.

86. Miért jött el a Szentlélek?

A Szentlélek azért jött el, hogy a világ végéig az Egyház éltetô lelke legyen.

87. Hogyan munkálkodik a Szentlélek az Egyházban?

A Szentlélek vezeti az Egyházat a tanításban, az emberek megszentelésében és a pásztori szolgálatban.

Az Egyház

88. Mi az Anyaszentegyház?

Az Anyaszentegyház Isten újszövetségi népe, látható és lelki közösség, Krisztus titokzatos teste.

89. Ki alapította az Anyaszentegyházat?

Az Anyaszentegyházat Jézus Krisztus alapította.

90. Miért alapította az Úr Jézus az Egyházat?

Az Úr Jézus azért alapította az Egyházat, hogy Isten Országát terjesztve az örök üdvösségre vezesse az embereket.

91. Kihez szól az Egyház küldetése?

Az Egyház küldetése minden emberhez szól.

92. Hány Egyházat alapított Jézus Krisztus?

Jézus Krisztus egyetlen Egyházat alapított. A Jézus Krisztus által alapított Egyház a katolikus Egyházban áll fenn.

93. Mit jelentenek a különbözô rítusok az Egyházban?

A rítusok azt jelentik, hogy az azonos hitet valló katolikus keresztények saját egyházi törvényeik, böjti fegyelmük és szertartásaik által vallják meg hitüket.

94. Milyen rítusú katolikus keresztények élnek Magyarországon?

Magyarországon latin, görög és örmény rítusú katolikus keresztények élnek.

95. Melyek Jézus Krisztus Egyházának lényeges tulajdonságai?

Jézus Krisztus Egyházának lényeges tulajdonságai: egy, szent, katolikus, apostoli.

96. Kik tanítják az Egyházban tévedés nélkül az igaz hitet?

Az igaz hitet tévedés nélkül a pápa és a vele egységben lévô püspökök tanítják.

97. Miben nem tévedhet az Egyház?

Az Egyház a hit és az erkölcs tanításában nem tévedhet.

98. Mi biztosítja az Egyház tévedhetetlenségét?

Az Egyház tévedhetetlenségét Krisztus ígérete, a Szentlélek mûködése biztosítja.

99. Milyen Egyházat alapított Jézus Krisztus?

Jézus Krisztus hierarchikus egyházat alapított, melynek belsô rendjét ô maga határozta meg.

100. Kik tartoznak a Katolikus Egyházhoz?

Azok a megkeresztelt emberek, akik elfogadják a katolikus hitet és az Egyház szentségeit, közösségben a pápával és püspökeikkel.

101. Ki zárja ki magát az Egyház közösségébôl?

Az zárja ki magát az Egyház közösségébôl, aki megismert katolikus hitét megtagadja.

102. Ki az Anyaszentegyház feje?

Az Anyaszentegyház feje maga Jézus Krisztus.

103. Kit tett Jézus Krisztus az Anyaszentegyház alapjává?

Jézus Krisztus Szent Péter apostolt tette az Anyaszentegyház alapjává.

104. Mi a római pápa?

A római pápa Szent Péter utóda, a püspökök testületének feje, Krisztus helytartója és az egész Egyház pásztora.

105. Kik az Egyház püspökei?

Az Egyház püspökei az apostolok utódai, az egyházmegyék fôpásztorai, egységben a pápával.

106. Kik segítik a püspököket küldetésükben?

A püspököket küldetésükben az áldozópapok és a diákonusok segítik.

107. Mi a küldetése a világi híveknek az Egyházban?

A világi hívek küldetése az, hogy együttmûködve lelkipásztoraikkal építsék Krisztus testét, mindenki a maga élethivatásának megfelelôen.

108. Kik a szerzetesek?

A szerzetesek azok a közösségben élô férfiak és nôk, akik a szegénység, tisztaság és engedelmesség fogadalmával Istennek és népének szolgálatára szentelik magukat.

109. Mire irányítja az Egyház figyelmét a szerzetesi életforma?

A szerzetesi életforma Isten zarándok népének figyelmét az örök életre irányítja.

110. Mit jelent a szentek közössége?

A szentek közössége azt jelenti, hogy az Egyház élô és meghalt hívei Krisztussal és egymással összetartoznak, és egymáson segíthetnek.

111. Kik tartoznak a szentek közösségéhez?

A szentek közösségéhez tartoznak:

1.	a földön élô keresztények, vagyis a zarándokegyház;
2.	a tisztítóhelyen szenvedô lelkek, vagyis a tisztuló egyház;
3.	az üdvözültek a mennyországban, vagyis a megdicsôült egyház.

112. Hogyan segítik egymást a zarándokegyház tagjai az üdvösség útján?

A zarándokegyház tagjai imádsággal, áldozattal és tanúságtétellel segítik egymást az üdvösség útján.

113. Mivel segíthetünk a tisztítóhelyen szenvedô lelkeken?

A tisztítóhelyen szenvedô lelkeken imádsággal, jócselekedetekkel, búcsúkkal és különösen szentmiseáldozattal segíthetünk.

114. Mivel segítenek minket az üdvözültek?

Az üdvözültek azzal segítenek minket, hogy közbenjárnak értünk az Atyánál.

115. Mit tanít az apostoli hitvallás a bûnök bocsánatáról?

Az apostoli hitvallás a bûnök bocsánatáról azt tanítja, hogy az Egyház szolgálata által Istentôl minden bûnre bocsánatot nyerhetünk.

A végsô beteljesedés

116. Mi történik az emberrel, amikor meghal?

Amikor az ember meghal, a földi életbôl átlép az örökkévalóságba, és Isten megítéli ôt.

117. Hogyan nevezzük a halál utáni ítéletet?

A halál utáni ítéletet különítéletnek nevezzük.

118. Mi lesz az ember sorsa a különítélet után?

Az ember a különítélet után vagy a mennyországba, vagy a tisztítóhelyre, vagy a kárhozatra kerül.

119. Mi a mennyország, vagyis az üdvösség?

A mennyország, vagyis az üdvösség részesedés Isten boldog, örök életében.

120. Kik jutnak a mennyországba?

A mennyországba a jók jutnak, akik egészen bûn nélkül vannak és büntetést nem érdemelnek.

121. Mit jelent a tisztítóhely?

A tisztítóhely azok állapota, akik bûneikre bocsánatot nyertek, de meg kell tisztulniuk, mielôtt elérik a teljes boldogságot.

122. Mi az örök halál, vagyis a kárhozat?

Az örök halál, vagyis a kárhozat azok örök szenvedése, akik kizárták magukat Isten boldog, örök életébôl.

123. Kik jutnak a kárhozatra?

A kárhozatra azok jutnak, akik bûnbánat nélkül, halálos bûnben halnak meg.

124. Hogyan nevezzük a világ végén bekövetkezô ítéletet?

A világ végén bekövetkezô ítéletet utolsó ítéletnek nevezzük.

125. Mi lesz az emberek sorsa az utolsó ítélet után?

Az utolsó ítélet után a jók a mennyországba, a gonoszok pedig a kárhozatra jutnak.


A keresztény misztérium ünneplése
2. rész: A keresztény misztérium ünneplése

A szentségi üdvrend

126. Mi a húsvéti misztérium?

A húsvéti misztérium Krisztus szenvedése, halála, feltámadása és mennybemenetele, általa megdicsôítette Istent és megváltott bennünket.

127. Mi a liturgia?

A liturgia Isten népének közös, nyilvános istentisztelete, amelyben a Szentlélek által Krisztus folytatja Egyházában megváltásunk mûvét.

128. Mi a szertartás?

A szertartás a liturgia végzésének az Egyház által meghatározott rendje.

129. Mit történik a liturgiában?

A liturgiában a megdicsôült Krisztus van jelen, általa és vele áldjuk és imádjuk az Atyaistent. A földi liturgiában a mennyei, örök liturgiának leszünk részesei, és annak elôízét élvezzük.

130. Melyek a liturgikus imádságok?

A liturgikus imádságok: a szentmise, a zsolozsma és a szentségek ünneplése.

131. Mi a zsolozsma?

A zsolozsma az Egyház hivatalos közösségi imádsága. Legfontosabb részei a reggeli és az esti dicséret.

Az Egyház hét szentsége

132. Mik a szentségek?

A szentségek látható jelei a kegyelemnek, amely által az isteni életben részesülünk.

133. Ki alapította a szentségeket?

A szentségeket Jézus Krisztus alapította, és Anyaszentegyházára bízta.

134. Ki cselekszik az Egyház szentségeiben?

Az Egyház szentségeiben a Szentlélek által Jézus Krisztus cselekszik, aki az üdvösség forrása.

135. Hogyan éltetik a szentségek az Egyházat?

A szentségek megerôsítik és kifejezik a hitet, dicsôítik Istent, megszentelik az embert, és építik az egyházi közösséget.

136. Hány szentség van?

Hét szentség van:

1.	a keresztség;
2.	a bérmálás;
3.	az Eukarisztia;
4.	a bûnbocsánat szentsége;
5.	a betegek kenete;
6.	az egyházi rend;
7.	a házasság.

137. Mely szentségek törlik el a halálos bûnt?

A keresztség és a bûnbocsánat szentsége törli el a halálos bûnt, és adja meg a megszentelô kegyelmet.

138. Mely szentségekhez nem járulhat, aki tudja, hogy halálos bûnben van?

Aki tudja, hogy halálos bûnben van, nem járulhat a következô szentségekhez: bérmálás, Eukarisztia, betegek kenete, egyházi rend és házasság. Ha mégis megteszi, szentségtörést követ el.

139. Mely szentségeket szabad csak egyszer felvenni?

A keresztség, a bérmálás és az egyházi rend szentségét csak egyszer szabad felvenni, mert ezek eltörölhetetlen jegyet hagynak a lélekben.

A keresztény beavatás szentségei

140. Melyek a keresztény beavatás szentségei?

A keresztény beavatás szentségei: a keresztség, a bérmálás és az Eukarisztia.

A keresztség

141. Mi a keresztség?

A keresztség az elsô és legszükségesebb szentség, amely megszabadít az eredeti bûntôl és minden bûntôl, Isten gyermekévé és az Egyház tagjává tesz.

142. Lehet-e keresztség nélkül más szentséget érvényesen felvenni?

Keresztség nélkül más szentséget nem lehet érvényesen felvenni.

143. Ki keresztelhet?

Csak felszentelt pap vagy diákonus, szükség esetén bárki keresztelhet, feltéve, hogy az Egyház szándéka szerint cselekszik.

144. Hogyan kell keresztelni?

Kereszteléskor vizet öntünk a keresztelendô fejére, és közben e szavakat mondjuk: ,,N., én megkeresztellek téged az Atya és a Fiú és a Szentlélek nevében.''

145. Kit lehet megkeresztelni?

Azt lehet megkeresztelni, aki hisz Jézus Krisztusban, és megismert tanítása szerint akar élni.

146. Mikor lehet kisgyermeket megkeresztelni?

Kisgyermeket akkor lehet megkeresztelni, ha legalább az egyik szülô kéri és vállalja gyermeke keresztény nevelését.

147. Mi a keresztszülô kötelessége?

A keresztszülô kötelessége, hogy segítse a gyermek szüleit vállalt kötelességük teljesítésében.

A bérmálás

148. Mi a bérmálás?

A bérmálás az a szentség, amelyben a megkeresztelt megkapja a Szentlélek ajándékát, erôt és küldetést kap, hogy Krisztus élô tanúja legyen az Egyházban és a világban.

149. Ki bérmálhat?

Általában a püspök bérmál, de megbízásából bármelyik felszentelt pap bérmálhat.

150. Hogyan bérmál a püspök?

A püspök kezét a bérmálkozó fejére teszi, homlokát kereszt alakban megkeni krizmával, és ezt mondja: ,,N., vedd a Szentlélek ajándékának jelét.''

151. Ki bérmálkozhat?

Az bérmálkozhat, aki kellô oktatást kapott, felkészült, és elkötelezi magát a keresztény életre.

152. Mi a bérmaszülô kötelessége?

A bérmaszülô kötelessége, hogy a megbérmáltat a keresztény életben szóval és példájával segítse.

153. Miben tér el a bérmálás gyakorlata a görög szertartásban?

A görög szertartás rendje szerint a keresztséget és a bérmálást a pap együtt szolgáltatja ki. A bérmálás szövege: ,,A Szentlélek ajándékának pecsétje. Ámen.''

Az Eukarisztia

154. Mi az Eukarisztia, vagyis az Oltáriszentség?

Az Eukarisztia, vagyis az Oltáriszentség az Úr Jézus valóságos teste és vére a kenyér és bor színe alatt.

155. Miért alapította az Úr Jézus az Eukarisztiát?

Azért alapította az Úr Jézus az Eukarisztiát, hogy jelenvalóvá váljék áldozata, kereszthalála és feltámadása, testével és vérével tápláljon minket, és jelenlétével építse az Egyházat.

156. Mikor alapította az Úr Jézus az Eukarisztiát?

Az Eukarisztiát az Úr Jézus az utolsó vacsorán alapította.

157. Mit tett az Úr Jézus e szavakkal: ,,Ez az én testem, ez az én vérem''?

A Úr Jézus e szavakkal: ,,Ez az én testem, ez az én vérem'', átváltoztatta a kenyeret és a bort saját testévé és vérévé.

158. Hogyan van jelen Jézus az Oltáriszentségben?

Az Oltáriszentségben a feltámadt Jézus van jelen, istenségével és emberségével, testével és vérével, egészen és osztatlanul, mindkét szín alatt.

159. Kiknek adott az Úr Jézus hatalmat, hogy a kenyeret és a bort testévé és vérévé változtassák át?

Az Úr Jézus az apostoloknak és utódaiknak adott hatalmat, hogy a kenyeret és a bort testévé és vérévé változtassák át.

160. Mikor változtatják át a püspökök és a papok a kenyeret és a bort az Úr Jézus testévé és vérévé?

A püspökök és a papok a szentmisében változtatják át a kenyeret és a bort az Úr Jézus testévé és vérévé.

161. Mi a szentmise?

A szentmise az Újszövetség áldozata az Eukarisztia ünneplésében.

162. Mibôl áll a szentmise?

A szentmise az Ige és az Eukarisztia liturgiájából áll.

163. Mi történik az Ige liturgiájában?

Az Ige liturgiájában az Egyház elénk adja Isten üzenetét, mi pedig hittel válaszolunk rá.

164. Mi történik az Eukarisztia liturgiájában?

Az Eukarisztia liturgiájában a kenyér és a bor színében az Úr Jézus jelenvalóvá teszi húsvéti misztériumát, s testével és vérével táplál minket.

165. Hogyan veszünk részt a szentmisén?

A szentmisén befogadjuk Isten Igéjét, áldozatul felajánljuk magunkat Jézus Krisztussal az Atyának, és lehetôleg megáldozunk.

166. Mi történik, amikor áldozunk?

Amikor áldozunk, az Úr Jézus testét és vérét vesszük magunkhoz.

167. Ki áldozhat?

Az áldozhat, aki testileg és lelkileg felkészült Jézus fogadására.

168. Hogyan készülünk lelkileg a szentáldozásra?

Lelkileg úgy készülünk a szentáldozásra, hogy:

1.	a halálos bûnöktôl megtisztítjuk lelkünket a szentgyónásban, a bocsánatos bûnöket pedig legalább megbánjuk;
2.	imádságos lélekkel várjuk az Úr Jézussal való találkozást.

169. Hogyan készülünk testileg a szentáldozásra?

Testileg úgy készülünk a szentáldozásra, hogy megtartjuk az egy órás szentségi böjtöt, és megfelelô módon öltözködünk.

170. Hogyan áldozhatunk?

Áldozni lehet nyelvre és kézbe.

171. Mit teszünk a szentáldozás után?

Szentáldozás után imádjuk az Úr Jézust, hálát adunk neki, rábízzuk magunkat, és segítségét kérjük.

172. Mi a szentáldozás hatása?

A szentáldozás egyesít Jézussal, növeli bennünk a szeretetet és az istengyermeki életet, erôsíti bennünk az Egyházhoz tartozást, és az örök élet zálogát adja nekünk.

173. Ki áldozik méltatlanul?

Az áldozik méltatlanul, aki tudatosan halálos bûnben áldozik. Ez szentségtörés.

174. Mi jelzi templomainkban, hogy az Úr Jézus az Eukarisztiában jelen van?

Templomainkban az örökmécses jelzi, hogy az Úr Jézus az Eukarisztiában jelen van.

175. Hogyan köszöntjük az Úr Jézust az Oltáriszentségben?

Az Úr Jézust térdhajtással köszöntjük az Oltáriszentségben.

176. Hogyan köszöntik a görög és örmény rítusú katolikusok az Eukarisztiát?

A görög és örmény rítusú katolikusok mély meghajlással (metánia) köszöntik az Eukarisztiát.

A gyógyulás szentségei

177. Melyek a gyógyulás szentségei?

A gyógyulás szentségei: a bûnbocsánat szentsége és a betegek kenete.

A bûnbocsánat szentsége

178. Mi a bûnbocsánat szentsége?

A bûnbocsánat szentsége az a szentség, amelyben a gyóntató pap feloldozása által elnyerjük Istentôl bûneink bocsánatát, és kiengesztelôdünk az Egyházzal.

179. Mely szavakkal alapította Jézus a bûnbocsánat szentségét?

Jézus a bûnbocsánat szentségét, feltámadása napján a következô szavakkal alapította: ,,Vegyétek a Szentlelket, akinek megbocsátjátok bûneit, az bocsánatot nyer, akinek megtartjátok, az bûnben marad.''

180. Mi a szentgyónás hatása?

A szentgyónásban Isten megbocsátja bûneinket, visszaadja, illetve növeli bennünk a megszentelô kegyelmet, megment a kárhozattól, és erôt ad a bûn elleni küzdelemre.

181. Mikor kell gyónni?

Feltétlenül gyónni kell legalább évente egyszer, ha pedig halálos bûnt követtünk el, akkor minél elôbb.

182. Miért ajánlatos a gyakori gyónás?

Azért ajánlatos a gyakori gyónás, mert a gyónásban az irgalmas Istennel találkozunk, aki nemcsak a bûnt törli el, hanem szeretetében is megerôsít.

183. Mi a rendje a bûnbocsánat szentségének?

A bûnbocsánat szentségének rendje:

1.	lelkiismeretvizsgálat;
2.	bánat és erôs fogadás;
3.	bûnbevallás és feloldozás;
4.	elégtétel.

184. Hogyan vizsgáljuk meg lelkiismeretünket?

Lelkiismeretünket így vizsgáljuk meg:

1.	a Szentlélek segítségét kérjük;
2.	megkérdezzük magunktól, mikor gyóntunk utoljára;
3.	gondosan számba vesszük azóta elkövetett bûneinket.

185. Mit kell feltétlenül meggyónnunk?

Feltétlenül meg kell gyónnunk minden halálos bûnt, azok számát és a súlyosbító körülményeket is.

186. Miért szükséges a bûnbánat és az erôs fogadás?

A bûnbánat és az erôs fogadás azért szükséges, mert ezek nélkül nincs bûnbocsánat.

187. Mikor van bûnbánatunk?

Akkor van bûnbánatunk, ha szívbôl sajnáljuk, hogy Istent megbántottuk.

188. Mi az erôs fogadás?

Az erôs fogadás komoly elhatározás, hogy Isten segítségével a jóra törekszünk, és a bûnt kerüljük.

189. Mit cselekszünk, amikor gyónunk?

Amikor gyónunk, akkor ôszintén megvalljuk bûneinket a gyóntató papnak, hogy azoktól feloldozzon minket.

190. Mit kell tennie annak, aki halálos bûnt kifelejtett a gyónásból?

Aki halálos bûnt kifelejtett a gyónásból, annak Isten megbocsátotta ugyan bûnét, de a következô gyónásban meg kell vallania.

191. Mit kell tennie annak, aki szándékosan kihagyott a gyónásból halálos bûnt?

Aki a gyónásból szándékosan kihagyott halálos bûnt, annak gyónása érvénytelen és szentségtörô, ezért az egész gyónást meg kell ismételnie.

192. Mit tesz a gyóntató pap a bûnbevallás után?

A gyóntató pap tanácsaival segíti a gyónót, elégtételt ad, és az Úr Jézustól kapott hatalmával feloldozza bûneitôl.

193. Mit teszünk a szentgyónás után?

A szentgyónás után hálát adunk Istennek, hogy megbocsátotta bûneinket, és elvégezzük az elégtételt.

194. Mi az elégtétel?

Az elégtétel imádság vagy jócselekedet, ami jele annak, hogy készek vagyunk bûneinket jóvátenni. A teljes elégtételhez hozzátartozik az okozott kár jóvátétele is.

195. Mit kell tennünk, ha halálos bûnünk van, de nincs alkalmunk meggyónni?

Ha halálos bûnünk van, de nincs alkalmunk meggyónni, akkor Isten iránti szeretetbôl megbánjuk bûneinket a gyónás ôszinte szándékával.

196. Mi a búcsú?

A búcsú a feloldozott bûnök ideig tartó következményeinek csökkentése vagy eltörlése, az Egyház közbenjárására.

197. Kik nyerhetnek búcsút?

Azok nyerhetnek búcsút, akiknek nincs halálos bûnük, és elvégzik az Egyháztól elôírt imát vagy jócselekedetet.

A betegek kenete

198. Mi a betegek kenete?

A betegek kenete az a szentség, amellyel az Egyház a betegségben szenvedô híveit a szenvedô és megdicsôült Úrnak ajánlja, hogy megenyhítse és megmentse ôket.

199. Mi a betegek kenetének szentírási alapja?

Szent Jakab apostol írja: ,,Beteg valaki köztetek? Hívassa az Egyház papjait. Imádkozzanak fölötte, s kenjék meg olajjal az Úr nevében.''

200. Hogyan segíti a betegek kenete a szenvedôket?

A betegek kenete úgy segíti a szenvedôket, hogy erôt ad a szenvedésben, megerôsít a kísértések ellen, és felkészít a jó halálra.

201. Milyen hatása van még a betegek kenetének?

A betegek kenete:

1.	a halálos bûnöket is eltörli, ha a beteg már gyónni nem tud;
2.	a testi gyógyulást is segítheti, ha az a beteg üdvösségére szolgál.

202. Ki veheti fel a betegek kenetét?

A betegek kenetét az a hívô veheti fel, akinek élete betegség vagy öregség miatt veszélybe került.

203. Hányszor lehet a betegek kenetét felvenni?

A betegek kenetét ismételten fel lehet venni, ha a beteg állapota rosszabbra fordul, vagy újabb betegség éri.

204. Mi a szent útravaló?

Az örök hazára elôkészítô szentáldozást szent útravalónak nevezzük.

A közösség szolgálatának szentségei

205. Melyek a közösség szolgálatának szentségei?

A közösség szolgálatának szentségei: az egyházi rend és a házasság.

Az egyházi rend

206. Mi az egyházi rend?

Az egyházi rend az a szentség, amelyben Isten az erre kiválasztott férfiakat eltörölhetetlen jeggyel jelöli meg, és különleges módon részesíti Krisztus papságában.

207. Hányféle módon lehet részesülni Krisztus papságában?

Krisztus papságában kétféle módon lehet részesülni:

1.	az általános papságban részesül minden megkeresztelt;
2.	a szolgálati papságban azok a férfiak, akik az egyházi rend szentségét felveszik.

208. Melyek az egyházi rend szentségének fokozatai?

Az egyházi rend szentségének fokozatai: diákonus, pap, püspök.

209. Mire kapnak küldetést és hatalmat a felszentelt püspökök?

A felszentelt püspökök küldetést és hatalmat kapnak arra, hogy Krisztusnak, a fônek személyében teljesítsék a tanítói, megszentelôi és kormányzói szolgálatot, és így Isten népének jó pásztorai legyenek.

210. Ki szolgáltathatja ki az egyházi rend szentségét?

Az egyházi rend szentségét csak püspök szolgáltathatja ki.

211. Mi a papok feladata?

A papok feladata, hogy a püspök megbízásából, mint Isten népének pásztorai:

1.	bemutassák a szentmiseáldozatot;
2.	kiszolgáltassák a szentségeket;
3.	hirdessék Isten igéjét;
4.	vezessék Isten népét.

212. Kinek van papi hivatása?

Annak a fiúnak van papi hivatása, akinek a lelkében Isten kedvet ébreszt a papi életre és szolgálatra, és akit erre a püspök alkalmasnak talál.

213. Mi a diákonusok feladata?

A diákonusok a lelkipásztorok felszentelt segítôtársai és a szeretetszolgálat vezetôi.

A házasság

214. Mi a házasság szentsége?

A házasság szentsége egy megkeresztelt férfi és nô egész életre szóló felbonthatatlan szeretetközössége.

215. Milyen kegyelmet ad Krisztus a házastársaknak?

Krisztus a házastársaknak megadja azt a kegyelmet, hogy egymást azzal a szeretettel szeressék, amellyel ô szereti Egyházát.

216. Miért nevezzük a keresztény családot családegyháznak?

A keresztény családot azért nevezzük családegyháznak, mert az a szülôk és gyermekeik számára a hit és az imádság közössége, az emberi erények és a keresztény szeretet iskolája.

217. Mi teszi boldoggá a házasságot?

Az teszi boldoggá a házasságot, hogy a házastársak megszentelôdnek: egymás kölcsönös szeretetével, az élet áldozatos szolgálatával és gyermekeik nevelésével.

218. Melyek a keresztény házasság lényeges tulajdonságai?

A keresztény házasság lényeges tulajdonságai az egység, a felbonthatatlanság és a nyitottság az élet továbbadására.

219. Kik köthetnek házasságot?

Azok köthetnek házasságot, akik megkeresztelkedtek és bérmálkoztak, érettek a házasságra, és felkészültek a szentség vételére.

220. Hogyan kell a házasság szentségének felvételére készülni?

A házasság szentségének felvételére úgy kell készülni, hogy a jegyesek kellô idôben jelentkeznek plébánosuknál, részt vesznek a jegyes-oktatáson, meggyónnak, megáldoznak, és egymásért imádkoznak.

221. Mikor érvényes a katolikusok házasságkötése?

Akkor érvényes szentség a katolikusok házasságkötése, ha a jegyesek az illetékes katolikus pap és két tanú elôtt kijelentik, hogy egymásnak házastársai akarnak lenni.

222. Mi a vegyes házasság?

A vegyes házasság egy katolikus és egy nem katolikus keresztény házassága.

223. Mi a nehézsége a vegyes házasságnak?

A vegyes házasság nehézsége az, hogy a házastársak vallási közömbösségéhez vezethet, és nehezíti a gyermekek katolikus nevelését.

224. Mikor engedi meg az Egyház a vegyes házasságot?

Akkor engedi meg az Egyház a vegyes házasságot, ha a katolikus fél komolyan megígéri, hogy vallását buzgón gyakorolja, és mindent megtesz, hogy valamennyi gyermekét katolikusnak kereszteltesse és nevelje.

225. Mikor érvényes egy katolikus és egy meg nem keresztelt házassága?

Egy katolikus és egy meg nem keresztelt házassága akkor érvényes, ha a püspök elôzetesen felmentést adott rá.

226. Köthet-e újabb házasságot az, akinek érvényes házassága van?

Akinek érvényes házassága van, még ha polgárilag elvált, akkor sem köthet újabb szentségi házasságot.

A szentelmények

227. Mik a szentelmények?

A szentelmények szent jelek, amelyek az Egyház könyörgése által kegyelmet közvetítenek.

228. Melyek az ismertebb szentelmények?

Az ismertebb szentelmények: szenteltvíz, szentelt gyertya, házszentelés, balázsáldás, hamvaszkodás, temetés.


Élet Krisztusban
3. rész: Élet Krisztusban

Az ember hivatása: élet a Szentlélekben

229. Mi következik keresztény hitünkbôl?

Keresztény hitünkbôl az következik, hogy nemcsak elfogadjuk Isten üzenetét, hanem akaratát is teljesítjük.

Hivatásunk a boldogságra

230. Mire hív meg Isten mindnyájunkat?

Isten mindnyájunkat meghív az életszentségre, amely minden élethivatásban megvalósítható.

231. Mit jelent a keresztény életszentség?

A keresztény életszentség Krisztus követése a szeretetben.

232. Milyen lelkületet kíván Krisztus követése?

Krisztus követése a nyolc boldogság lelkületét kívánja.

Az ember szabadsága

233. Mi jelent az ember szabadsága?

Az ember szabadsága azt jelenti, hogy felelôsen tud dönteni élete kérdéseiben.

234. Mit jelent a keresztény ember szabadsága?

A keresztény ember szabadsága Isten ajándéka, amely lehetôvé teszi, hogy felismerje és önként megtegye az ô akaratát, és így eljusson az örök életre.

235. Mi korlátozza az ember szabadságát?

Az ember szabadságát a bûn és a bûn következményei korlátozzák.

236. Ki szerezte meg nekünk az igazi szabadságot?

Az igazi szabadságot Jézus Krisztus szerezte meg, aki megszabadított a bûn rabszolgaságából, és új életet adott nekünk.

Az emberi cselekedet erkölcsisége

237. Mit jelent az erkölcs?

Az erkölcs azt jelenti, hogy az ember felelôs cselekedeteiért.

238. Mikor jó a cselekedet?

A cselekedet akkor jó, ha jó a szándék és az, amit teszünk.

239. Szabad-e a jó érdekében rosszat tenni?

A jó érdekében nem szabad rosszat tenni, mert a cél nem szentesíti az eszközt.

A lelkiismeret

240. Mi a lelkiismeret?

A lelkiismeret Isten szava bennünk, amely arra int, hogy mit tegyünk, és mit ne tegyünk.

241. Hogyan alakítjuk ki magunkban a helyes lelkiismeretet?

A helyes lelkiismeretet úgy alakítjuk ki magunkban, ha készségesen hallgatunk az Isten szavára, amit az Egyház tanít.

Az erények

242. Mik a jó cselekedetek?

Jók azok a cselekedetek, amelyek Isten akaratával megegyeznek.

243. Mit alakít ki bennünk a jó cselekedetek gyakorlása?

A jó cselekedetek gyakorlása jóra való készséget alakít ki bennünk, ezt erénynek nevezzük.

244. Mi az erény?

Az erény készség a jó megtételére.

245. Melyek az isteni erények?

Az isteni erények: a hit, a remény és a szeretet.

246. Mi a hit?

A hit az az isteni erény, amelyben értelmünkkel és akaratunkkal ráhagyatkozunk Istenre, és elfogadjuk a tôle kapott kinyilatkoztatást.

247. Mi a remény?

A remény az az isteni erény, amelyben elfogadjuk Isten kinyilatkoztatott ígéretét, hogy megadja az örök üdvösséget, és mindazt, ami annak elnyeréséhez szükséges.

248. Mi a szeretet?

A szeretet az az isteni erény, amelyben Istent önmagáért és mindenki mást Istenért szeretünk.

249. Melyek a sajátosan krisztusi erények?

A sajátosan krisztusi erények többek között: alázat, szegénység, engedelmesség, tisztaság, szelídség, türelem, megbocsátás, ellenségszeretet.

250. Melyek a sarkalatos erények?

A sarkalatos erények: okosság, igazságosság, mértékletesség, lelki erôsség.

251. Mikor gyümölcsözôek cselekedeteink az üdvösségre?

Akkor gyümölcsözôek cselekedeteink az üdvösségre, ha a megszentelô kegyelem állapotában, jószándékkal tesszük.

A bûn

252. Mi a bûn?

A bûn Isten szeretetének elutasítása.

253. Ki követ el bûnt?

Bûnt az követ el, aki tudva és akarva nem engedelmeskedik Isten parancsának.

254. Hányféleképpen követünk el bûnt?

Gondolattal, szóval, cselekedettel és a jónak elmulasztásával követünk el bûnt.

255. Egyenlô-e minden bûn?

Nem minden bûn egyenlô, mert vannak halálos és bocsánatos bûnök.

256. Ki követ el halálos bûnt?

Halálos bûnt az követ el, aki fontos dologban, tudva és akarva nem engedelmeskedik Isten parancsának.

257. Milyen kárt okozunk magunknak a halálos bûnnel?

A halálos bûnnel elveszítjük a kegyelmi életet, vagyis a megszentelô kegyelmet.

258. Ki követ el bocsánatos bûnt?

Bocsánatos bûnt az követ el, aki kisebb dologban vagy nem egészen tudva és akarva nem engedelmeskedik Isten parancsának.

259. Miért veszélyes a bocsánatos bûn?

A bocsánatos bûn azért veszélyes, mert gyengíti a kegyelmi életet, és ezzel hajlamossá tesz a halálos bûnre.

260. Melyek a legveszélyesebb bûnös hajlamok?

A legveszélyesebb bûnös hajlamok:

1.	kevélység;
2.	fösvénység;
3.	bûnös érzékiség;
4.	irigység;
5.	torkosság;
6.	harag;
7.	lustaság.
Ezeket fôbûnöknek nevezzük.

261. Melyek az égbekiáltó bûnök?

Égbekiáltó bûnök pl.: a népek sanyargatása; szándékos gyilkosság; természetellenes paráználkodás; szegények, árvák, özvegyek sanyargatása; a munkások bérének igazságtalan visszatartása.

262. Ki vétkezik a Szentlélek ellen?

A Szentlélek ellen az vétkezik, aki:

1.	vakmerôen bizakodik;
2.	kétségbeesik;
3.	a megismert igazsággal szembeszegül;
4.	az Isten kegyelmét mástól irigyli;
5.	a bûnökben megátalkodik;
6.	mindhalálig nem bánja meg bûnét.

263. Mi kísért minket bûnre?

Bûnre rosszrahajló természetünk, a bûnös környezet és a gonosz lélek kísért minket.

264. Hogyan gyôzhetjük le a kísértést?

A kísértést úgy gyôzhetjük le, ha mindjárt kezdetben ellenállunk, és Isten segítségét kérjük.

265. Mi lehet bûnre vezetô alkalom?

Bûnre vezetô alkalom lehet a rossz barát, társaság, hely, szórakozás és környezet.

Az emberi közösség

A személy és társadalom

266. Miért van szükség közösségi életre?

Közösségi életre azért van szükség, hogy az emberek természetüknek megfelelôen tudjanak fejlôdni.

267. Melyek a legfontosabb közösségek?

A legfontosabb közösségek a család, az Egyház és az állam.

A társadalmi életben való részvétel

268. Mi a hatalom és a tekintély célja Isten terve szerint?

Isten terve szerint a hatalom és a tekintély célja az egyén és a közösség szolgálata.

269. Részt kell-e vennie a keresztény embernek a politikai és közéletben?

A keresztény embernek kötelessége résztvenni a közösség szolgálatában a politikai és közéletben.

270. Hogyan kell a politikai hatalmat gyakorolni?

A politikai hatalmat az erkölcsi törvények szerint kell gyakorolni az emberek javára.

271. Mi a keresztény politikus hivatása?

A keresztény politikus hivatása az, hogy az evangélium szellemében építse a társadalom életét.

272. Mi az állam feladata?

Az állam feladata a közjó szolgálata.

273. Mi a közjó?

A közjó magában foglalja:

1.	az alapvetô személyi jogok tiszteletét;
2.	a lelki és anyagi javak fejlôdését;
3.	a közösségek szabadságát és védelmét.

274. Mi a szolidaritás?

A szolidaritás önkéntes erôfeszítés az anyagi és szellemi javak méltányos elosztására, a rászorulók segítésére.

Az isteni üdvözítés: a törvény és a kegyelem

Az erkölcsi törvény

275. Mi a törvény a Szentírás szerint?

A Szentírás szerint a törvény Isten atyai tanítása, amely megmutatja az embereknek a megígért boldogsághoz vezetô utat.

276. Milyen erkölcsi törvényeket ismerünk?

1.	természetes erkölcsi törvény;
2.	ószövetségi törvény;
3.	újszövetségi törvény.

277. Mi a természeti törvény?

A természeti törvény Istennek minden ember szívébe vésett ajándéka, amely megmutatja, mi a jó és a rossz.

278. Mi az ószövetségi törvény?

Az ószövetségi törvény az evangéliumra készít elô, foglalata a tízparancsolat.

279. Mi az újszövetségi törvény?

Az újszövetségi törvény a Szentlélek ajándéka, a szeretet, a kegyelem és a szabadság törvénye.

Kegyelem és megigazulás

280. Mi a kegyelem?

A kegyelem természetfölötti ajándék: Isten élete bennünk a Szentlélek által.

281. Mit cselekszik Isten lelkünkben a megszentelô kegyelem által?

Isten a megszentelô kegyelem által a bûntôl megtisztítja és megszenteli lelkünket, gyermekévé fogad és a mennyország örökösévé tesz minket.

282. Mikor kapjuk meg elôször a megszentelô kegyelmet?

A megszentelô kegyelmet elôször a keresztségben kapjuk meg.

283. Meddig marad meg bennünk a megszentelô kegyelem?

A megszentelô kegyelem addig marad meg bennünk, amíg halálos bûnt nem követünk el.

284. Mit cselekszik Isten lelkünkben a segítô kegyelem által?

Isten a segítô kegyelem által megvilágosítja értelmünket, megerôsíti akaratunkat, és örömmel tölti be szívünket, hogy a jót megismerjük és megtegyük, a rosszat pedig elkerüljük.

Az Egyház: anya és tanító

285. Hogyan és mit tanít nekünk az Egyház?

Az Egyház a Szentlélek vezetésével tévedés nélkül tanítja nekünk a kinyilatkoztatás igazságait és az erkölcsi élet törvényeit.

286. Hogyan szól az Egyház öt parancsolata?

1.	A vasárnapot és az egyházi ünnepeket szentmisével és munkaszünettel szenteld meg!
2.	A kötelezô böjtöket és a pénteki bûnbánati napokat tartsd meg!
3.	Évente gyónjál, és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!

287. Melyek a kötelezô egyházi ünnepek?

A kötelezô egyházi ünnepek Magyarországon: Karácsony, Újév, Nagyboldogasszony.

288. Hogyan kell az Anyaszentegyház ünnepeit megszentelni?

Az Anyaszentegyház ünnepeit úgy kell megszentelni, mint a vasárnapokat.

289. Hogyan kell a vasárnapi és ünnepi szentmisén részt venni?

Vasárnap és ünnepnap a szentmisén elejétôl a végéig figyelmesen és összeszedetten belekapcsolódva kell részt venni.

290. Hogyan kell a pénteki bûnbánati napokat megtartani?

A bûnbánati napokat hústól való tartózkodással, vagy jócselekedettel, önmegtagadással, imádsággal kell megtartani.

291. Mikor van kötelezô hústilalom?

Kötelezô hústilalom hamvazószerdán és nagyböjt péntekein van.

292. Mit jelent a szigorú böjt?

A szigorú böjt azt jelenti, hogy naponta csak háromszor étkezhetünk, és egyszer lakhatunk jól. Ez 18 éves kortól 60 éves korig kötelezô.

293. Mikor van szigorú böjt?

Szigorú böjt hamvazószerdán és nagypénteken van.

294. Kik vannak felmentve a böjt és a hústilalom alól?

Azok vannak felmentve a böjt és a hústilalom alól, akik nem otthon étkeznek, valamint a betegek, és akik felmentést kaptak.

295. Mikor kezdôdik és meddig tart a húsvéti szentgyónás és szentáldozás ideje?

A húsvéti szentgyónás és szentáldozás ideje hamvazószerdától Szentháromság vasárnapjáig tart.

296. Miért kell a katolikusoknak egyházi házasságot kötniük?

A katolikusoknak azért kell egyházi házasságot kötniük, mert a katolikusok számára csak az egyházi házasság érvényes.

297. Mit jelent az, hogy ,,gyermekeidet katolikus módon neveld''?

A katolikus szülôk kötelesek gyermekeiket keresztény családi légkörben nevelni: katolikus módon megkereszteltetni, felkészíteni a szentségek vételére, koruknak megfelelô hitoktatásban részesíteni, és bevezetni a keresztény életbe.

298. Milyen anyagi kötelezettségeink vannak Egyházunk iránt?

Kötelezettségünk az egyházközség és az egyházmegye fenntartása, és hozzájárulás a világegyház anyagi szükségleteihez.

299. Hogyan teljesítjük anyagi kötelezettségeinket Egyházunk iránt?

Egyházunk iránti anyagi kötelezettségeinket egyházközségi hozzájárulással és templomi adományainkkal teljesítjük.

A tízparancsolat

Szeresd Uradat, Istenedet!

300. Hogyan szól a fôparancs?

A fôparancs:

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.

301. Mikor szeretjük Istent mindennél jobban?

Akkor szeretjük Istent mindennél jobban, ha teljesítjük parancsait, és ôt senkinek és semminek a kedvéért nem bántjuk meg.

302. Hogyan szól Isten tízparancsolata?

Isten tízparancsolata így szól:

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!
Az 1. parancsolat

303. Mire kötelez minket Isten elsô parancsolata?

Isten elsô parancsolata arra kötelez minket, hogy higgyünk Istenben, reméljünk benne, és mindenekfölött szeressük ôt.

304. Mikor imádjuk Istent?

Akkor imádjuk Istent, ha ôt legfôbb Urunknak elismerjük.

305. Mikor szolgálunk Istennek?

Akkor szolgálunk Istennek, ha az ô szándékai szerint teljesítjük kötelességeinket.

306. Ki vétkezik Isten imádása ellen?

Isten imádása ellen az vétkezik:

1.	aki nem törekszik Isten megismerésére;
2.	aki megtagadja Istent és vallási kötelességeit;
3.	aki nem imádkozik.

307. Ki vétkezik babonával?

Babonával az vétkezik, aki valamely dolognak olyan erôt tulajdonít, amelyet Isten nem adott neki.

308. Kit nevezünk bálványimádónak?

Bálványimádónak azt nevezzük, aki valamely teremtményt Isten gyanánt imád.

309. Kit nevezünk ateistának?

Ateistának azt nevezzük, aki azt vallja, hogy nincs Isten.

310. Kik a szentek?

A szentek -- Isten barátai -- azok az üdvözültek, akiket az Anyaszentegyház példaként állít elénk, és közbenjárásukat kéri.

311. Kit tisztelünk a szentek közül leginkább?

A szentek közül leginkább a Boldogságos Szûz Máriát tiszteljük.

312. Miért tartjuk tiszteletben a szentképeket és az ereklyéket?

A szentképeket és az ereklyéket azért tartjuk tiszteletben, mert azok Istenre, Jézusra vagy a szentekre emlékeztetnek minket.

A 2. parancsolat

313. Mire kötelez minket Isten második parancsolata?

Isten második parancsolata arra kötelez minket, hogy Isten és a szentek nevét és a szent dolgokat becsüljük meg.

314. Ki vétkezik Isten második parancsolata ellen?

Isten második parancsolata ellen az vétkezik, aki káromkodik, átkozódik vagy vétkesen esküszik.

315. Ki káromkodik?

Az káromkodik, aki Istent, a szenteket, a szent dolgokat gyalázza.

316. Ki átkozódik?

Az átkozódik, aki Istentôl magának vagy másnak rosszat kíván.

317. Ki esküszik?

Az esküszik, aki Istent tanúul hívja.

318. Ki esküszik vétkesen?

Vétkesen az esküszik, aki szükségtelenül, hamisan vagy rosszra esküszik.

A 3. parancsolat

319. Mire kötelez minket Isten harmadik parancsolata?

Isten harmadik parancsolata arra kötelez minket, hogy az Úr napját, vagyis a vasárnapot szenteljük meg.

320. Hogyan kell a vasárnapot megszentelnünk?

A vasárnapot szentmisén való részvétellel, pihenéssel és a családi közösség ápolásával szenteljük meg.

321. Ki vétkezik Isten harmadik parancsolata ellen?

Isten harmadik parancsolata ellen az vétkezik, aki elhanyagolja a szentmisét, és tartósan végez fizikai vagy szellemi munkát.

322. Mikor szabad vasárnap is dolgozni?

Akkor szabad vasárnap is dolgozni, ha a felebaráti szeretet vagy a közösség szolgálata megkívánja.

Szeresd felebarátodat, mint saját magadat!

323. Mikor szeretjük magunkat helyesen?

Akkor szeretjük magunkat helyesen, ha mindent megteszünk üdvösségünkért.

324. Ki a felebarátunk?

Minden ember felebarátunk, akár jóakarónk, akár ellenségünk.

325. Mikor szeretjük úgy felebarátunkat, mint magunkat?

Akkor szeretjük felebarátunkat úgy, mint magunkat, ha önzetlenül megteszünk mindent, ami üdvösségére szolgál.

326. Miért kell minden embert szeretnünk?

Azért kell minden embert szeretnünk, mert minden ember Isten képmása, akit üdvözíteni akar.

327. Miért kell ellenségeinket is szeretnünk?

Azért kell ellenségeinket is szeretnünk, mert ezt az Úr Jézus kifejezetten tanította, és példát adott rá.

328. Miben nyilvánul meg leginkább a felebaráti szeretet?

A felebaráti szeretet leginkább az irgalmasság testi és lelki cselekedeteiben nyilvánul meg.

A 4. parancsolat

329. Mire kötelez minket Isten negyedik parancsolata?

Isten negyedik parancsolata arra kötelez minket, hogy szüleinket tiszteljük, szeressük, nekik engedelmeskedjünk, felnôttként pedig gondoskodjunk róluk.

330. Miért kell szüleinket tisztelnünk és szeretnünk?

Szüleinket azért kell tisztelnünk és szeretnünk, mert az életet és a gondoskodást Isten után nekik köszönhetjük.

331. Szüleinken kívül még kiknek kell engedelmeskednünk?

Szüleinken kívül még egyházi és világi elöljáróinknak kell engedelmeskednünk.

332. Kiknek nem szabad engedelmeskednünk?

Nem szabad engedelmeskednünk azoknak, akik olyasmit kívánnak tôlünk, ami Isten akaratával ellenkezik.

333. Mi a szülôk és elöljárók kötelessége?

A szülôk és elöljárók kötelessége, hogy gondoskodjanak a rájuk bízottak testi-lelki javáról.

Az 5. parancsolat

334. Mire kötelez minket Isten ötödik parancsolata?

Isten ötödik parancsolata az ember testi-lelki életének tiszteletére, fenntartására és védelmére kötelez minket.

335. Melyek a testi élet ellen elkövetett leggyakoribb bûnök?

A testi élet ellen elkövetett leggyakoribb bûnök:

1.	verekedés, testi sértés;
2.	az élet és egészség veszélyeztetése, káros szenvedélyek;
3.	segítségnyújtás elmulasztása;
4.	gyilkosság, öngyilkosság, abortusz, eutanázia;

336. Melyek a lelki élet ellen elkövetett leggyakoribb bûnök?

A lelki élet ellen elkövetett leggyakoribb bûnök:

1.	harag és gyûlölködés;
2.	mások bûnre tanítása és csábítása;
3.	a vallásos nevelés és önnevelés elhanyagolása;
4.	a bûnre vezetô alkalom keresése;
5.	a lelkiismereti szabadság megsértése;
6.	botrány okozása.

337. Melyek az emberiség ellen elkövetett legsúlyosabb bûnök?

Az emberiség ellen elkövetett legsúlyosabb bûnök: gazdasági kizsákmányolás, fegyverkezési hajsza, háború, terrorizmus, kábítószerkereskedelem, gyermek- és leánykereskedelem, abortusz és eutanázia.

338. Mi kötelez minket az ártatlanok védelmére?

Az ártatlanok védelmére a felebaráti szeretet kötelez minket.

339. Szabad-e életünket kockáztatni vagy feláldozni?

Életünket csak súlyos okból szabad kockáztatni vagy feláldozni.

340. Jogos-e az önvédelem?

Az önvédelem jogos: az igazságtalan támadót ártalmatlanná lehet tenni.

A 6. parancsolat

341. Mire kötelez minket Isten hatodik parancsolata?

Isten hatodik parancsolata tiszta életre kötelez minket.

342. Mit jelent a tiszta élet?

A tiszta élet a férfi és a nô helyes kapcsolatát jelenti a házasságban és az arra való felkészülésben.

343. Miért nagyon fontos a tiszta élet?

Azért nagyon fontos a tiszta élet, mert a paráznaság bûnei megrontják az egyén, a család és a nemzet életét.

344. Mi a paráznaság?

A paráznaság a nemi öröm rendetlen vágya vagy kicsapongó élvezete.

345. Ki vétkezik Isten hatodik parancsolata ellen?

Isten hatodik parancsolata ellen az vétkezik, aki bûnös akarattal gondol, néz, beszél vagy cselekszik szemérmetlen dolgot, vagyis paráználkodik.

346. Mi Isten elgondolása a szerelemrôl és a házaséletrôl?

A szerelem és a házasélet Isten elgondolása szerint a legszentebb emberi értékek közé tartozik.

347. Miért érték az Egyházban az önként vállalt szüzesség?

Az önként vállalt szüzesség azért érték, mert Krisztusért és az emberek szolgálatáért szeretetbôl vállalt áldozat; Isten ajándéka népe javára.

A 7. parancsolat

348. Mire kötelez minket Isten hetedik parancsolata?

Isten hetedik parancsolata arra kötelez minket, hogy az anyagi javakat becsületes munkával szerezzük meg, tartsuk tiszteletben és helyesen használjuk fel.

349. Köteles-e az ember dolgozni?

Minden ember köteles a legjobb képességei szerint dolgozni, mert a teremtô Istentôl erre meghívást kapott. A munkanélküli, aki önhibáján kívül nem dolgozik, nem vétkezik, és igényt tarthat a társadalom szolidaritására.

350. Milyen kötelességei vannak a munkaadónak?

A munkaadó kötelessége a munkás és családja megélhetéséhez tisztességes bért, emberséges munkakörülményeket és szociális ellátást biztosítani.

351. Mire kötelez minket az anyagi javak birtoklása?

Az anyagi javakat Isten akarata szerint a jóra kell felhasználnunk, megosztva javainkat rászoruló embertársainkkal.

352. Mi a kötelességünk a teremtett világ iránt?

A teremtett világ iránti kötelességünk, hogy gondozzuk környezetünket, szeressük a természetet, védjük a növény- és állatvilágot.

353. Ki vétkezik Isten hetedik parancsolat ellen?

Az vétkezik Isten hetedik parancsolata ellen, aki nem dolgozik becsületesen, aki megkárosítja felebarátját vagy a köztulajdont, és aki nem gondoskodik a rábízottakról.

354. Ki károsítja meg felebarátját?

Az károsítja meg felebarátját, aki lop, csal vagy kárt okoz.

A 8. parancsolat

355. Mire kötelez minket Isten nyolcadik parancsolata?

Isten nyolcadik parancsolata arra kötelez minket, hogy igazat mondjunk, védjük felebarátaink becsületét, mindenkirôl tisztelettel és szeretettel beszéljünk.

356. Ki vétkezik Isten nyolcadik parancsolata ellen?

Isten nyolcadik parancsolata ellen az vétkezik, aki hazudik, vagy felebarátja becsületében kárt tesz.

357. Ki vétkezik hazugsággal?

Hazugsággal az vétkezik, aki nem mond igazat azért, hogy félrevezesse felebarátját, akinek pedig joga van az igazsághoz.

358. Mi a kötelességünk a ránk bízott titokkal kapcsolatban?

A ránk bízott titkot meg kell ôrizni.

359. Mi a kötelessége a hírközlés felelôseinek?

A hírközlés felelôseinek az a kötelessége, hogy hitelesen tájékoztassanak, az emberi méltóság tiszteletben tartásával.

360. Ki tesz kárt felebarátja becsületében?

Felebarátja becsületében az tesz kárt, aki csúfol, megszól, rágalmaz, vagy ok nélkül gyanúsít másokat.

361. Mi a különbség a megszólás és a rágalom között?

A megszólás valós, a rágalom valótlan rosszat állít másról.

362. Ki köteles kártérítésre?

Az köteles kártérítésre, aki másnak életében, anyagi javaiban vagy becsületében kárt tett.

Az 9. parancsolat

363. Mire kötelez minket Isten kilencedik parancsolata?

Isten kilencedik parancsolata a házastársi hûségre kötelez, amit szívünkben sem szabad megsérteni.

364. Ki vétkezik Isten kilencedik parancsolata ellen?

Az vétkezik Isten kilencedik parancsolata ellen, aki gondolatban, szóban vagy tettben házasságot tör, vagy erre csábít.

A 10. parancsolat

365. Mire kötelez minket Isten tizedik parancsolata?

Isten tizedik parancsolata arra kötelez minket, hogy ne irigyeljük mások anyagi és szellemi értékeit, és ne legyünk elégedetlenek.


A keresztény imádság
4. rész: A keresztény imádság

Az imádság

366. Mit teszünk, amikor imádkozunk?

Amikor imádkozunk, Istenre figyelünk, és vele beszélünk.

367. Melyek az imádság formái?

Az imádság formái: az imádás, dicsôítés, hálaadás, engesztelés, kérés, felajánlás.

368. Melyek az imádság módjai?

Az imádság módjai: a szóbeli ima, az elmélkedés, a szemlélôdés.

369. Miért imádkozunk?

Azért imádkozunk, mert az imádság Istenhez kapcsolja életünket.

370. Miért a liturgia az Egyház legfontosabb imádsága?

A liturgia azért az Egyház legfontosabb imádsága, mert minden más imádság erre irányul, és ebbôl meríti erejét.

371. Hogyan kell imádkoznunk, ha Istentôl valamit kérünk?

Ha Istentôl valamit kérünk, bizalommal, állhatatosan és Isten akaratában megnyugodva kell imádkoznunk.

372. Mikor kell imádkoznunk?

Rendszeresen kell imádkoznunk, naponta, legalább reggel és este.

373. Kikért imádkozunk?

Mindenkiért imádkozunk, élôkért és holtakért, különösen szeretteinkért.

374. Mivel kezdjük és végezzük az imádságot?

Az imádságot keresztvetéssel kezdjük és végezzük.

375. Melyik a legtökéletesebb imádság?

A legtökéletesebb imádság a Miatyánk, amelyre az Úr Jézus tanított minket.

376. Imádkozhatunk-e a szentekhez?

Imádkozhatunk a szentekhez, mert általuk is Istenhez fordulunk, és bennük Isten ajándékát magasztaljuk.

377. Melyik imádsággal köszöntjük Jézus édesanyját?

Jézus édesanyját az Angyali Üdvözlettel, vagyis az Üdvözlégy Máriával köszöntjük.

378. Melyek még a legismertebb imádságaink?

Legismertebb imádságaink még: a Hiszekegy, az Úrangyala, a rózsafüzér vagyis a szentolvasó, a keresztúti ájtatosság és a litániák.

379. Mit fejezünk ki az ,,Ámen'' szóval?

Az ,,Ámen'' szóval Isten üzenetének és akaratának elfogadását fejezzük ki.

A legfontosabb imádságok és tudnivalók

A keresztvetés

Az Atya, a Fiú és a Szentlélek nevében. Ámen.

A szentháromság dicsôítése

Dicsôség az Atyának, a Fiúnak és a Szentléleknek, miképpen kezdetben, most és mindörökké. Ámen.

Az apostoli hitvallás

Hiszek egy Istenben,

mindenható Atyában, mennynek és földnek teremtôjében.

És Jézus Krisztusban, az ô egyszülött Fiában, a mi Urunkban,

aki fogantatott Szentlélektôl, született Szûz Máriától,

szenvedett Poncius Pilátus alatt;

megfeszítették, meghalt és eltemették.

Alászállt a poklokra, harmadnapon feltámadt a halottak közül,

fölment a mennybe, ott ül a mindenható Atyaisten jobbján;

onnan jön el ítélni élôket és holtakat.

Hiszek a Szentlélekben.

Hiszem a katolikus Anyaszentegyházat,

a szentek közösségét,

a bûnök bocsánatát,

a test föltámadását és az örök életet. Ámen.

Az Úr imája (Miatyánk)

Mi Atyánk, aki a mennyekben vagy,

szenteltessék meg a te neved,

jöjjön el a te országod,

legyen meg a te akaratod,

amint a mennyben, úgy a földön is.

Mindennapi kenyerünket add meg nekünk ma,

és bocsásd meg vétkeinket,

miképpen mi is megbocsátunk az ellenünk vétkezôknek,

és ne vígy minket kísértésbe,

de szabadíts meg a gonosztól.

(Mert tiéd az ország, a hatalom és a dicsôség mindörökké.)

Ámen.

Reggeli imádság

Szívem elsô gondolatja

Hozzád száll fel Istenem,

Te ôriztél meg az éjjel,

Maradj ma is énvelem!

Téged áldlak és imádlak,

Mint szeretô gyermeked,

Szívem csakis azt akarja,

Ami kedves teneked.

Édes Jézus, add kegyelmed,

Ôrizz engem szüntelen,

Hogy egész nap neked éljek

Tiszta szívvel, bûntelen.

Szûz Mária, Jézus anyja,

Te mindnyájunk anyja vagy,

Oltalmazz meg minden bajtól,

Kísértésben el ne hagyj!

Ámen.

Más reggeli imádság

Szívbôl kérlek Istenem,

Ma egész nap légy velem.

Segíts meg, hogy jó legyek,

Mindenkivel jót tegyek.

Ha rám nézel e napon

Öröm legyen arcodon.

Ámen.

Esti imádság

Ó édes Istenem,

Hálát mond a lelkem,

Hogy egész napon át

úgy szerettél engem.

Bánom sok vétkemet,

Szent Fiadnak vére

Mossa meg kegyesen

Szívemet fehérre!

Virrasszon felettem

Gondviselô szemed,

Kérlek, óvd ez éjjel

Testemet, lelkemet.

Szûzanyám, s ôrangyal

Legyetek énvelem,

Ha ti rám vigyáztok,

Nyugodt lesz éjjelem.

Ámen.

Más esti imádság

Kezed közé leteszem

Elmúlt napom, Istenem.

Minden munkám, örömöm,

Ami jó volt, köszönöm.

Ígérem, még jobb leszek

Ôrizd Uram, gyermeked.

Ámen.

Az isteni erények felindítása

Istenem, hiszek tebenned, mert örökké igazmondó vagy.

Istenem, remélek tebenned, mert mindenkor hû és irgalmas vagy.

Istenem, mindennél jobban szeretlek téged, mert végtelenül jó és szeretetreméltó vagy.

Az angyali üdvözlet (Üdvözlégy)

Üdvözlégy Mária!

Kegyelemmel teljes, az Úr van teveled,

áldott vagy te az asszonyok között,

és áldott a te méhednek gyümölcse, Jézus.

Asszonyunk, Szûz Mária, Istennek szent anyja!

Imádkozzál érettünk, bûnösökért,

most és halálunk óráján. Ámen.

Az Úr angyala

Az Úr angyala köszönté a Boldogságos Szûz Máriát,

-- és ô méhében foganá Szentlélektôl szent Fiát.

Üdvözlégy...

Íme az Úrnak szolgáló leánya,

-- legyen nekem a te igéd szerint.

Üdvözlégy...

És az Ige testté lôn,

-- és miköztünk lakozék.

Üdvözlégy...

Imádkozzál érettünk Istennek szent Anyja.

-- Hogy méltók lehessünk Krisztus ígéreteire.

Könyörögjünk.

Kérünk téged, Úristen, öntsd lelkünkbe szent kegyelmedet,

hogy akik az angyali üzenet által szent Fiadnak,

Jézus Krisztusnak megtestesülését megismertük,

az ô kínszenvedése és keresztje által

a föltámadás dicsôségébe vitessünk.

Ugyanazon a mi Urunk Jézus Krisztus által. Ámen.

A szentolvasó (Rózsafüzér)

Az elsô három Üdvözlégyben:

1. aki hitünket növelje.

2. aki reményünket erôsítse.

3. aki szeretetünket tökéletesítse.

Az örvendetes olvasó titkai:

1. akit te, Szent Szûz a Szentlélektôl fogantál.

2. akit te, Szent Szûz Erzsébetet látogatván hordoztál.

3. akit te, Szent Szûz a világra szültél.

4. akit te, Szent Szûz a templomban bemutattál.

5. akit te, Szent Szûz a templomban megtaláltál.

A fájdalmas olvasó titkai:

1. aki érettünk vérrel verítékezett.

2. akit érettünk megostoroztak.

3. akit érettünk tövissel koronáztak.

4. aki érettünk a keresztet hordozta.

5. akit érettünk keresztre feszítettek.

A dicsôséges olvasó titkai:

1. aki a halálból feltámadt.

2. aki a mennybe fölment.

3. aki nekünk a Szentlelket elküldte.

4. aki téged, Szent Szûz a mennybe fölvett.

5. aki téged, Szent Szûz a mennyben megkoronázott.

Hitünk fô igazságai

1.	Egy Isten van. Az egy Istenben három személy van: az Atya, a Fiú és a Szentlélek.
2.	Isten a világ teremtô Ura és gondviselô Atyja.
3.	A Fiúisten emberré lett, meghalt és feltámadt, hogy minket megváltson és üdvözítsen.
4.	Isten irgalmas, a megtérô bûnösnek szívesen megbocsát. Isten igazságos, a jókat megjutalmazza, a gonoszokat pedig megbünteti.
5.	Isten kegyelme az üdvösségre szükséges.
6.	Az ember lelke halhatatlan, teste pedig feltámad.
7.	Jézus Krisztus Egyházat alapított, és ennek legfôbb pásztora a római pápa.

Jézus örömhíre

Mennyei Atyánk végtelenül szeret minket, meghív országába, gyermekévé fogad, és földi életünk után hazavár az örök életre.

A fôparancsolat (Vö. Mk 12,30-31)

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.

Jézus ,,új parancsa'' (vö. Jn 13,35)

Úgy szeressétek egymást, amint én szerettelek titeket.

A tízparancsolat

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!

Az egyház öt parancsolata

1.	A vasárnapot és az egyházi ünnepeket szentmisével és munkaszünettel szenteld meg!
2.	A pénteki bûnbánati napokat és a parancsolt böjtöket tartsd meg!
3.	Évente gyónjál és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!

A szentségek

1.	a keresztség
2.	a bérmálás
3.	az Eukarisztia
4.	a bûnbocsánat szentsége
5.	a betegek kenete
6.	az egyházi rend
7.	a házasság
Jézus keresztútjának állomásai:

1.	Jézust halálra ítélik
2.	Jézus vállára veszi a keresztet
3.	Jézus elôször esik el a kereszttel
4.	Jézus édesanyjával találkozik
5.	Cirenei Simon segít Jézusnak vinni a keresztet
6.	Veronika letörli Jézus arcát
7.	Jézus másodszor esik el a kereszttel
8.	Jézus szól a síró asszonyokhoz
9.	Jézus harmadszor esik el a kereszttel
10.	Jézust megfosztják ruháitól
11.	Jézust a keresztre szegezik
12.	Jézus meghal a kereszten
13.	Jézus testét leveszik a keresztrôl
14.	Jézust sírba teszik
15.	Jézus feltámad

A nyolc boldogság (Mt 5,3-10)

1.	Boldogok a lélekben szegények: övék a mennyek országa.
2.	Boldogok a szomorkodók: majd megvigasztalják ôket.
3.	Boldogok a szelídek: övék lesz a föld.
4.	Boldogok, akik éhezik és szomjazzák az igazságot: majd kielégítik ôket.
5.	Boldogok az irgalmasok: majd nekik is irgalmaznak.
6.	Boldogok a tisztaszívûek: ôk meglátják Istent.
7.	Boldogok a békességesek: ôk Isten fiai.
8.	Boldogok, akiket az igazságért üldöznek: övék a mennyek országa.

Az irgalmasság testi cselekedetei:

1.	az éhezôknek ételt adni;
2.	a szomjazóknak italt adni;
3.	a szegényeket ruházni;
4.	az utasoknak szállást adni;
5.	a fogságban lévôket kiváltani;
6.	a betegeket látogatni;
7.	a holtakat eltemetni.
Az irgalmasság lelki cselekedetei:

1.	a bûnösöket meginteni;
2.	a tudatlanokat tanítani;
3.	a kételkedôknek jó tanácsot adni;
4.	a szomorúakat vigasztalni;
5.	a bántalmakat békével tûrni;
6.	az ellenünk vétôknek megbocsátani;
7.	az élôkért és holtakért imádkozni.


Katekizmus kvíz

Ebben a kvízben válasz nélkül látja a kérdéseket. Válaszoljon rájuk, majd kattintson a kérdésre, hogy ellenôrizze válaszát!

1. rész: Hitünk megvallása

1-17	,,Hiszek'' -- ,,Hiszünk''
18-20	A keresztény hit megvallása
	Hiszek egy Istenben, az Atyában
21-23		Szentháromság
24-33		A mi Atyánk
34-38		A teremtés
39-44		Az angyalok
45-50		Az ember
	Hiszek Jézus Krisztusban, Isten egyszülött Fiában
51-83		Az Úr Jézus Krisztus
	Hiszek a Szentlélekben
84-87		A Szentlélek
88-115		Az Egyház
116-125		A végsô beteljesedés
2. rész: A keresztény misztérium ünneplése

126-131	Szentségi üdvrend
132-139	Az Egyház hét szentsége
140	A keresztény beavatás szentségei
141-147		A keresztség
148-153		A bérmálás
154-176		Az Eukarisztia
177	A gyógyulás szentségei
178-197		A bûnbocsánat szentsége
198-204		A betegek kenete
205	A közösség szolgálatának szentségei
206-213		Az egyházi rend
214-226		A házasság
	Más liturgikus szertartások
227-228		A szentelmények
3. rész: Élet Krisztusban

229	Az ember hivatása: élet a Szentlélekben
	Az emberi személy méltósága
230-232		Hivatásunk a boldogságra
233-236		Az ember szabadsága
237-239		Az emberi cselekedetek erkölcsisége
240-241		A lelkiismeret
242-251		Az erények
252-265		A bûn
	Az emberi közösség
266-267		A személy és társadalom
268-274		A társadalmi életben való részvétel
	Az isteni üdvözítés: a törvény és a kegyelem
275-279		Az erkölcsi törvény
280-284		Kegyelem és megigazulás
285-299		Az Egyház: anya és tanító
	A tízparancsolat
300-302		Szeresd Uradat, Istenedet!
303-312			Az 1 . parancsolat
313-318			A 2. parancsolat
319-322			A 3. parancsolat
323-328		Szeresd felebarátodat, mint saját magadat!
329-333			A 4. parancsolat
334-340			Az 5. parancsolat
341-347			A 6. parancsolat
348-354			A 7. parancsolat
355-362			A 8. parancsolat
363-364			A 9. parancsolat
365			A 10. parancsolat
4. rész: A keresztény imádság

	Az imádság a keresztény életben
366-379		Az imádság
	A legfontosabb imádságok és tudnivalók


Katekizmus kvíz -- ,,Hiszek'' -- ,,Hiszünk''
Katekizmus kvíz	,,Hiszek'' -- ,,Hiszünk''

Válaszoljon a kérdésre önmagától, majd kattintson a kérdésre, hogy ellenôrizze válaszát!

1.	Miért élünk a világon?
2.	Hogyan szerette Isten a világot?
3.	Hogyan viszonozzuk Isten szeretetét?
4.	Mit kell hinnünk?
5.	Mi a kinyilatkoztatás?
6.	Mit üzent Isten az embereknek?
7.	Miért nem várunk új kinyilatkoztatást?
8.	Kire bízta Jézus Krisztus a kinyilatkoztatást?
9.	Hogyan adja tovább az Anyaszentegyház a kinyilatkoztatást?
10.	Mi a Szentírás?
11.	Honnan tudjuk, hogy mely könyvek tartoznak a Szentírásba?
12.	Mi a sugalmazás?
13.	Hány részre osztjuk a Szentírás könyveit?
14.	Mi a Szenthagyomány?
15.	Ki magyarázza tévedés nélkül a Szentírást és a Szenthagyományt?
16.	Melyik vallásban található meg a teljes kinyilatkoztatás?
17.	Milyen vallásúak vagyunk?


Katekizmus kvíz -- A keresztény hit megvallása
Katekizmus kvíz	A keresztény hit megvallása

Válaszoljon a kérdésre önmagától, majd kattintson a kérdésre, hogy ellenôrizze válaszát!

18.	Mi az apostoli hitvallás?
19.	Mit vallunk meg az apostoli hitvallásban?
20.	Hogyan szól az apostoli hitvallás?


Katekizmus kvíz -- A Szentháromság
Katekizmus kvíz	A Szentháromság

Válaszoljon a kérdésre önmagától, majd kattintson a kérdésre, hogy ellenôrizze válaszát!

21.	Hány Isten van?
22.	Hogyan nevezzük a három isteni személyt egy szóval?
23.	Honnan tudjuk, hogy az egy Isten három személy?


Katekizmus kvíz -- A mi Atyánk
Katekizmus kvíz	A mi Atyánk

Válaszoljon a kérdésre önmagától, majd kattintson a kérdésre, hogy ellenôrizze válaszát!

24.	Ki az Isten?
25.	Milyen az Isten?
26.	Hol van az Isten?
27.	Miért nem látjuk Istent földi életünkben?
28.	Honnan tudjuk, hogy van Isten?
29.	Értelmünkkel mibôl ismerhetjük fel Istent?
30.	Mit tud az Isten?
31.	Mit tehet meg az Isten?
32.	Mit akar az Isten?
33.	Milyen irántunk az Isten?


Katekizmus kvíz -- A teremtés
Katekizmus kvíz	A teremtés

Válaszoljon a kérdésre önmagától, majd kattintson a kérdésre, hogy ellenôrizze válaszát!

34.	Ki teremtette a világot?
35.	Miért teremtette Isten a világot?
36.	Hogyan teremtette Isten a világot?
37.	Mit tesz Isten a világgal?
38.	Hogyan gondoskodik Isten az emberekrôl?


Katekizmus kvíz -- Az angyalok
Katekizmus kvíz	Az angyalok

Válaszoljon a kérdésre önmagától, majd kattintson a kérdésre, hogy ellenôrizze válaszát!

39.	Kik az angyalok?
40.	Honnan tudunk az angyalokról?
41.	Milyen angyalokat teremtett Isten?
42.	Jók maradtak-e mind az angyalok?
43.	Milyenek irántunk az angyalok?
44.	Hogyan nevezzük azokat az angyalokat, akik minket oltalmaznak?


Katekizmus kvíz -- Az ember
Katekizmus kvíz	Az ember

Válaszoljon a kérdésre önmagától, majd kattintson a kérdésre, hogy ellenôrizze válaszát!

45.	Ki az ember?
46.	Milyennek teremtette Isten az embert?
47.	Mi az emberi méltóság alapja?
48.	Mi rontotta meg az emberek életét?
49.	Mi lett az eredeti bûn következménye?
50.	Hogyan könyörült meg Isten az embereken?


Katekizmus kvíz -- Az Úr Jézus Krisztus
Katekizmus kvíz	Az Úr Jézus Krisztus

Válaszoljon a kérdésre önmagától, majd kattintson a kérdésre, hogy ellenôrizze válaszát!

51.	Ki váltotta meg a világot?
52.	Hogyan valósul meg bennünk a megváltás mûve?
53.	Kicsoda Jézus Krisztus?
54.	Mit jelent Jézus neve?
55.	Mit jelent a Krisztus szó?
56.	Hogyan lett a Fiúisten emberré?
57.	Miért lett a Fiúisten emberré?
58.	Jézus Krisztus Isten vagy ember?
59.	Kit választott ki Isten, hogy a Megváltó anyja legyen?
60.	Milyen ajándékokat kapott Szûz Mária Istentôl?
61.	Ki volt Jézus Krisztus nevelôapja?
62.	Hol született Jézus?
63.	Hol nevelkedett Jézus?
64.	Mikor kezdett Jézus tanítani?
65.	Mivel kezdte tanítását Jézus?
66.	Mi az Isten országa?
67.	Mit tanított az Úr Jézus?
68.	Mit tanít Jézus Istenrôl?
69.	Minek nevezzük az Úr Jézus tanítását?
70.	Hogyan váltott meg minket Jézus?
71.	Milyen fájdalmakat vállalt értünk Jézus élete utolsó napjaiban?
72.	Miért szenvedett és halt meg Jézus?
73.	Van-e értelme a szenvedésnek?
74.	Kénytelen volt-e Jézus szenvedni?
75.	Mikor ünnepeljük Jézus kereszthalálát?
76.	Mit jelent az apostoli hitvallásban, hogy Jézus ,,alászállt a poklokra''?
77.	Mit tett Jézus halála után harmadnapon?
78.	Mit jelent számunkra Jézus feltámadása?
79.	Mit jelent az, hogy Jézus fölment a mennybe?
80.	Mit jelentenek ezek a szavak: ,, ott ül a mindenható Atyaisten jobbján'' ?
81.	Mikor jön el ismét Jézus?
82.	Miért jön el Jézus a világ végén?
83.	Mit tesz velünk Isten a világ végén?


Katekizmus kvíz -- A Szentlélek
Katekizmus kvíz	A Szentlélek

Válaszoljon a kérdésre önmagától, majd kattintson a kérdésre, hogy ellenôrizze válaszát!

84.	Ki a Szentlélek?
85.	Mikor szállott a Szentlélek az apostolokra?
86.	Miért jött el a Szentlélek?
87.	Hogyan munkálkodik a Szentlélek az Egyházban?


Katekizmus kvíz -- Az Egyház
Katekizmus kvíz	Az Egyház

Válaszoljon a kérdésre önmagától, majd kattintson a kérdésre, hogy ellenôrizze válaszát!

88.	Mi az Anyaszentegyház?
89.	Ki alapította az Anyaszentegyházat?
90.	Miért alapította az Úr Jézus az Egyházat?
91.	Kihez szól az Egyház küldetése?
92.	Hány Egyházat alapított Jézus Krisztus?
93.	Mit jelentenek a különbözô rítusok az Egyházban?
94.	Milyen rítusú katolikus keresztények élnek Magyarországon?
95.	Melyek Jézus Krisztus Egyházának lényeges tulajdonságai?
96.	Kik tanítják az Egyházban tévedés nélkül az igaz hitet?
97.	Miben nem tévedhet az Egyház?
98.	Mi biztosítja az Egyház tévedhetetlenségét?
99.	Milyen Egyházat alapított Jézus Krisztus?
100.	Kik tartoznak a Katolikus Egyházhoz?
101.	Ki zárja ki magát az Egyház közösségébôl?
102.	Ki az Anyaszentegyház feje?
103.	Kit tett Jézus Krisztus az Anyaszentegyház alapjává?
104.	Mi a római pápa?
105.	Kik az Egyház püspökei?
106.	Kik segítik a püspököket küldetésükben?
107.	Mi a küldetése a világi híveknek az Egyházban?
108.	Kik a szerzetesek?
109.	Mire irányítja az Egyház figyelmét a szerzetesi életforma?
110.	Mit jelent a szentek közössége?
111.	Kik tartoznak a szentek közösségéhez?
112.	Hogyan segítik egymást a zarándokegyház tagjai az üdvösség útján?
113.	Mivel segíthetünk a tisztítóhelyen szenvedô lelkeken?
114.	Mivel segítenek minket az üdvözültek?
115.	Mit tanít az apostoli hitvallás a bûnök bocsánatáról?


Katekizmus kvíz -- A végsô beteljesedés
Katekizmus kvíz	A végsô beteljesedés

Válaszoljon a kérdésre önmagától, majd kattintson a kérdésre, hogy ellenôrizze válaszát!

116.	Mi történik az emberrel, amikor meghal?
117.	Hogyan nevezzük a halál utáni ítéletet?
118.	Mi lesz az ember sorsa a különítélet után?
119.	Mi a mennyország, vagyis az üdvösség?
120.	Kik jutnak a mennyországba?
121.	Mit jelent a tisztítóhely?
122.	Mi az örök halál, vagyis a kárhozat?
123.	Kik jutnak a kárhozatra?
124.	Hogyan nevezzük a világ végén bekövetkezô ítéletet?
125.	Mi lesz az emberek sorsa az utolsó ítélet után?


Katekizmus kvíz -- A szentségi üdvrend
Katekizmus kvíz	A szentségi üdvrend

Válaszoljon a kérdésre önmagától, majd kattintson a kérdésre, hogy ellenôrizze válaszát!

126.	Mi a húsvéti misztérium?
127.	Mi a liturgia?
128.	Mi a szertartás?
129.	Mit történik a liturgiában?
130.	Melyek a liturgikus imádságok?
131.	Mi a zsolozsma?


Katekizmus kvíz -- Az Egyház hét szentsége
Katekizmus kvíz	Az Egyház hét szentsége

Válaszoljon a kérdésre önmagától, majd kattintson a kérdésre, hogy ellenôrizze válaszát!

132.	Mik a szentségek?
133.	Ki alapította a szentségeket?
134.	Ki cselekszik az Egyház szentségeiben?
135.	Hogyan éltetik a szentségek az Egyházat?
136.	Hány szentség van?
137.	Mely szentségek törlik el a halálos bûnt?
138.	Mely szentségekhez nem járulhat, aki tudja, hogy halálos bûnben van?
139.	Mely szentségeket szabad csak egyszer felvenni?


Katekizmus kvíz -- A keresztény beavatás szentségei
Katekizmus kvíz	A keresztény beavatás szentségei

Válaszoljon a kérdésre önmagától, majd kattintson a kérdésre, hogy ellenôrizze válaszát!

140.	Melyek a keresztény beavatás szentségei?


Katekizmus kvíz -- A keresztség
Katekizmus kvíz	A keresztség

Válaszoljon a kérdésre önmagától, majd kattintson a kérdésre, hogy ellenôrizze válaszát!

141.	Mi a keresztség?
142.	Lehet-e keresztség nélkül más szentséget érvényesen felvenni?
143.	Ki keresztelhet?
144.	Hogyan kell keresztelni?
145.	Kit lehet megkeresztelni?
146.	Mikor lehet kisgyermeket megkeresztelni?
147.	Mi a keresztszülô kötelessége?


Katekizmus kvíz -- A bérmálás
Katekizmus kvíz	A bérmálás

Válaszoljon a kérdésre önmagától, majd kattintson a kérdésre, hogy ellenôrizze válaszát!

148.	Mi a bérmálás?
149.	Ki bérmálhat?
150.	Hogyan bérmál a püspök?
151.	Ki bérmálkozhat?
152.	Mi a bérmaszülô kötelessége?
153.	Miben tér el a bérmálás gyakorlata a görög szertartásban?


Katekizmus kvíz -- Az Eukarisztia
Katekizmus kvíz	Az Eukarisztia

Válaszoljon a kérdésre önmagától, majd kattintson a kérdésre, hogy ellenôrizze válaszát!

154.	Mi az Eukarisztia, vagyis az Oltáriszentség?
155.	Miért alapította az Úr Jézus az Eukarisztiát?
156.	Mikor alapította az Úr Jézus az Eukarisztiát?
157.	Mit tett az Úr Jézus e szavakkal: ,,Ez az én testem, ez az én vérem''?
158.	Hogyan van jelen Jézus az Oltáriszentségben?
159.	Kiknek adott az Úr Jézus hatalmat, hogy a kenyeret és a bort testévé és vérévé változtassák át?
160.	Mikor változtatják át a püspökök és a papok a kenyeret és a bort az Úr Jézus testévé és vérévé?
161.	Mi a szentmise?
162.	Mibôl áll a szentmise?
163.	Mi történik az Ige liturgiájában?
164.	Mi történik az Eukarisztia liturgiájában?
165.	Hogyan veszünk részt a szentmisén?
166.	Mi történik, amikor áldozunk?
167.	Ki áldozhat?
168.	Hogyan készülünk lelkileg a szentáldozásra?
169.	Hogyan készülünk testileg a szentáldozásra?
170.	Hogyan áldozhatunk?
171.	Mit teszünk a szentáldozás után?
172.	Mi a szentáldozás hatása?
173.	Ki áldozik méltatlanul?
174.	Mi jelzi templomainkban, hogy az Úr Jézus az Eukarisztiában jelen van?
175.	Hogyan köszöntjük az Úr Jézust az Oltáriszentségben?
176.	Hogyan köszöntik a görög és örmény rítusú katolikusok az Eukarisztiát?


Katekizmus kvíz -- A gyógyulás szentségei
Katekizmus kvíz	A gyógyulás szentségei

Válaszoljon a kérdésre önmagától, majd kattintson a kérdésre, hogy ellenôrizze válaszát!

177.	Melyek a gyógyulás szentségei?


Katekizmus kvíz -- A bûnbocsánat szentsége
Katekizmus kvíz	A bûnbocsánat szentsége

Válaszoljon a kérdésre önmagától, majd kattintson a kérdésre, hogy ellenôrizze válaszát!

178.	Mi a bûnbocsánat szentsége?
179.	Mely szavakkal alapította Jézus a bûnbocsánat szentségét?
180.	Mi a szentgyónás hatása?
181.	Mikor kell gyónni?
182.	Miért ajánlatos a gyakori gyónás?
183.	Mi a rendje a bûnbocsánat szentségének?
184.	Hogyan vizsgáljuk meg lelkiismeretünket?
185.	Mit kell feltétlenül meggyónnunk?
186.	Miért szükséges a bûnbánat és az erôs fogadás?
187.	Mikor van bûnbánatunk?
188.	Mi az erôs fogadás?
189.	Mit cselekszünk, amikor gyónunk?
190.	Mit kell tennie annak, aki halálos bûnt kifelejtett a gyónásból?
191.	Mit kell tennie annak, aki szándékosan kihagyott a gyónásból halálos bûnt?
192.	Mit tesz a gyóntató pap a bûnbevallás után?
193.	Mit teszünk a szentgyónás után?
194.	Mi az elégtétel?
195.	Mit kell tennünk, ha halálos bûnünk van, de nincs alkalmunk meggyónni?
196.	Mi a búcsú?
197.	Kik nyerhetnek búcsút?


Katekizmus kvíz -- A betegek kenete
Katekizmus kvíz	A betegek kenete

Válaszoljon a kérdésre önmagától, majd kattintson a kérdésre, hogy ellenôrizze válaszát!

198.	Mi a betegek kenete?
199.	Mi a betegek kenetének szentírási alapja?
200.	Hogyan segíti a betegek kenete a szenvedôket?
201.	Milyen hatása van még a betegek kenetének?
202.	Ki veheti fel a betegek kenetét?
203.	Hányszor lehet a betegek kenetét felvenni?
204.	Mi a szent útravaló?


Katekizmus kvíz -- A közösség szolgálatának szentségei
Katekizmus kvíz	A közösség szolgálatának szentségei

Válaszoljon a kérdésre önmagától, majd kattintson a kérdésre, hogy ellenôrizze válaszát!

205.	Melyek a közösség szolgálatának szentségei?


Katekizmus kvíz -- Az egyházi rend
Katekizmus kvíz	Az egyházi rend

Válaszoljon a kérdésre önmagától, majd kattintson a kérdésre, hogy ellenôrizze válaszát!

206.	Mi az egyházi rend?
207.	Hányféle módon lehet részesülni Krisztus papságában?
208.	Melyek az egyházi rend szentségének fokozatai?
209.	Mire kapnak küldetést és hatalmat a felszentelt püspökök?
210.	Ki szolgáltathatja ki az egyházi rend szentségét?
211.	Mi a papok feladata?
212.	Kinek van papi hivatása?
213.	Mi a diákonusok feladata?


Katekizmus kvíz -- A házasság
Katekizmus kvíz	A házasság

Válaszoljon a kérdésre önmagától, majd kattintson a kérdésre, hogy ellenôrizze válaszát!

214.	Mi a házasság szentsége?
215.	Milyen kegyelmet ad Krisztus a házastársaknak?
216.	Miért nevezzük a keresztény családot családegyháznak?
217.	Mi teszi boldoggá a házasságot?
218.	Melyek a keresztény házasság lényeges tulajdonságai?
219.	Kik köthetnek házasságot?
220.	Hogyan kell a házasság szentségének felvételére készülni?
221.	Mikor érvényes a katolikusok házasságkötése?
222.	Mi a vegyes házasság?
223.	Mi a nehézsége a vegyes házasságnak?
224.	Mikor engedi meg az Egyház a vegyes házasságot?
225.	Mikor érvényes egy katolikus és egy meg nem keresztelt házassága?
226.	Köthet-e újabb házasságot az, akinek érvényes házassága van?


Katekizmus kvíz -- A szentelmények
Katekizmus kvíz	A szentelmények

Válaszoljon a kérdésre önmagától, majd kattintson a kérdésre, hogy ellenôrizze válaszát!

227.	Mik a szentelmények?
228.	Melyek az ismertebb szentelmények?


Katekizmus kvíz -- Az ember hivatása: élet a Szentlélekben
Katekizmus kvíz	Az ember hivatása: élet a Szentlélekben

Válaszoljon a kérdésre önmagától, majd kattintson a kérdésre, hogy ellenôrizze válaszát!

229.	Mi következik keresztény hitünkbôl?


Katekizmus kvíz -- Hivatásunk a boldogságra
Katekizmus kvíz	Hivatásunk a boldogságra

Válaszoljon a kérdésre önmagától, majd kattintson a kérdésre, hogy ellenôrizze válaszát!

230.	Mire hív meg Isten mindnyájunkat?
231.	Mit jelent a keresztény életszentség?
232.	Milyen lelkületet kíván Krisztus követése?


Katekizmus kvíz -- Az ember szabadsága
Katekizmus kvíz	Az ember szabadsága

Válaszoljon a kérdésre önmagától, majd kattintson a kérdésre, hogy ellenôrizze válaszát!

233.	Mi jelent az ember szabadsága?
234.	Mit jelent a keresztény ember szabadsága?
235.	Mi korlátozza az ember szabadságát?
236.	Ki szerezte meg nekünk az igazi szabadságot?


Katekizmus kvíz -- Az emberi cselekedet erkölcsisége
Katekizmus kvíz	Az emberi cselekedet erkölcsisége

Válaszoljon a kérdésre önmagától, majd kattintson a kérdésre, hogy ellenôrizze válaszát!

237.	Mit jelent az erkölcs?
238.	Mikor jó a cselekedet?
239.	Szabad-e a jó érdekében rosszat tenni?


Katekizmus kvíz -- A lelkiismeret
Katekizmus kvíz	A lelkiismeret

Válaszoljon a kérdésre önmagától, majd kattintson a kérdésre, hogy ellenôrizze válaszát!

240.	Mi a lelkiismeret?
241.	Hogyan alakítjuk ki magunkban a helyes lelkiismeretet?


Katekizmus kvíz -- Az erények
Katekizmus kvíz	Az erények

Válaszoljon a kérdésre önmagától, majd kattintson a kérdésre, hogy ellenôrizze válaszát!

242.	Mik a jó cselekedetek?
243.	Mit alakít ki bennünk a jó cselekedetek gyakorlása?
244.	Mi az erény?
245.	Melyek az isteni erények?
246.	Mi a hit?
247.	Mi a remény?
248.	Mi a szeretet?
249.	Melyek a sajátosan krisztusi erények?
250.	Melyek a sarkalatos erények?
251.	Mikor gyümölcsözôek cselekedeteink az üdvösségre?


Katekizmus kvíz -- A bûn
Katekizmus kvíz	A bûn

Válaszoljon a kérdésre önmagától, majd kattintson a kérdésre, hogy ellenôrizze válaszát!

252.	Mi a bûn?
253.	Ki követ el bûnt?
254.	Hányféleképpen követünk el bûnt?
255.	Egyenlô-e minden bûn?
256.	Ki követ el halálos bûnt?
257.	Milyen kárt okozunk magunknak a halálos bûnnel?
258.	Ki követ el bocsánatos bûnt?
259.	Miért veszélyes a bocsánatos bûn?
260.	Melyek a legveszélyesebb bûnös hajlamok?
261.	Melyek az égbekiáltó bûnök?
262.	Ki vétkezik a Szentlélek ellen?
263.	Mi kísért minket bûnre?
264.	Hogyan gyôzhetjük le a kísértést?
265.	Mi lehet bûnre vezetô alkalom?


Katekizmus kvíz -- A személy és társadalom
Katekizmus kvíz	A személy és társadalom

Válaszoljon a kérdésre önmagától, majd kattintson a kérdésre, hogy ellenôrizze válaszát!

266.	Miért van szükség közösségi életre?
267.	Melyek a legfontosabb közösségek?


Katekizmus kvíz -- A társadalmi életben való részvétel
Katekizmus kvíz	A társadalmi életben való részvétel

Válaszoljon a kérdésre önmagától, majd kattintson a kérdésre, hogy ellenôrizze válaszát!

268.	Mi a hatalom és a tekintély célja Isten terve szerint?
269.	Részt kell-e vennie a keresztény embernek a politikai és közéletben?
270.	Hogyan kell a politikai hatalmat gyakorolni?
271.	Mi a keresztény politikus hivatása?
272.	Mi az állam feladata?
273.	Mi a közjó?
274.	Mi a szolidaritás?


Katekizmus kvíz -- Az erkölcsi törvény
Katekizmus kvíz	Az erkölcsi törvény

Válaszoljon a kérdésre önmagától, majd kattintson a kérdésre, hogy ellenôrizze válaszát!

275.	Mi a törvény a Szentírás szerint?
276.	Milyen erkölcsi törvényeket ismerünk?
277.	Mi a természeti törvény?
278.	Mi az ószövetségi törvény?
279.	Mi az újszövetségi törvény?


Katekizmus kvíz -- Kegyelem és megigazulás
Katekizmus kvíz	Kegyelem és megigazulás

Válaszoljon a kérdésre önmagától, majd kattintson a kérdésre, hogy ellenôrizze válaszát!

280.	Mi a kegyelem?
281.	Mit cselekszik Isten lelkünkben a megszentelô kegyelem által?
282.	Mikor kapjuk meg elôször a megszentelô kegyelmet?
283.	Meddig marad meg bennünk a megszentelô kegyelem?
284.	Mit cselekszik Isten lelkünkben a segítô kegyelem által?


Katekizmus kvíz -- Az Egyház: anya és tanító
Katekizmus kvíz	Az Egyház: anya és tanító

Válaszoljon a kérdésre önmagától, majd kattintson a kérdésre, hogy ellenôrizze válaszát!

285.	Hogyan és mit tanít nekünk az Egyház?
286.	Hogyan szól az Egyház öt parancsolata?
287.	Melyek a kötelezô egyházi ünnepek?
288.	Hogyan kell az Anyaszentegyház ünnepeit megszentelni?
289.	Hogyan kell a vasárnapi és ünnepi szentmisén részt venni?
290.	Hogyan kell a pénteki bûnbánati napokat megtartani?
291.	Mikor van kötelezô hústilalom?
292.	Mit jelent a szigorú böjt?
293.	Mikor van szigorú böjt?
294.	Kik vannak felmentve a böjt és a hústilalom alól?
295.	Mikor kezdôdik és meddig tart a húsvéti szentgyónás és szentáldozás ideje?
296.	Miért kell a katolikusoknak egyházi házasságot kötniük?
297.	Mit jelent az, hogy ,, gyermekeidet katolikus módon neveld''?
298.	Milyen anyagi kötelezettségeink vannak Egyházunk iránt?
299.	Hogyan teljesítjük anyagi kötelezettségeinket Egyházunk iránt?


Katekizmus kvíz -- Szeresd Uradat, Istenedet!
Katekizmus kvíz	Szeresd Uradat, Istenedet!

Válaszoljon a kérdésre önmagától, majd kattintson a kérdésre, hogy ellenôrizze válaszát!

300.	Hogyan szól a fôparancs?
301.	Mikor szeretjük Istent mindennél jobban?
302.	Hogyan szól Isten tízparancsolata?


Katekizmus kvíz -- Az 1. parancsolat
Katekizmus kvíz	Az 1. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

303.	Mire kötelez minket Isten elsô parancsolata?
304.	Mikor imádjuk Istent?
305.	Mikor szolgálunk Istennek?
306.	Ki vétkezik Isten imádása ellen?
307.	Ki vétkezik babonával?
308.	Kit nevezünk bálványimádónak?
309.	Kit nevezünk ateistának?
310.	Kik a szentek?
311.	Kit tisztelünk a szentek közül leginkább?
312.	Miért tartjuk tiszteletben a szentképeket és az ereklyéket?


Katekizmus kvíz -- A 2. parancsolat
Katekizmus kvíz	A 2. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

313.	Mire kötelez minket Isten második parancsolata?
314.	Ki vétkezik Isten második parancsolata ellen?
315.	Ki káromkodik?
316.	Ki átkozódik?
317.	Ki esküszik?
318.	Ki esküszik vétkesen?


Katekizmus kvíz -- A 3. parancsolat
Katekizmus kvíz	A 3. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

319.	Mire kötelez minket Isten harmadik parancsolata?
320.	Hogyan kell a vasárnapot megszentelnünk?
321.	Ki vétkezik Isten harmadik parancsolata ellen?
322.	Mikor szabad vasárnap is dolgozni?


Katekizmus kvíz -- Szeresd felebarátodat, mint saját magadat!
Katekizmus kvíz	Szeresd felebarátodat, mint saját magadat!

Válaszoljon a kérdésre önmagától, majd kattintson a kérdésre, hogy ellenôrizze válaszát!

323.	Mikor szeretjük magunkat helyesen?
324.	Ki a felebarátunk?
325.	Mikor szeretjük úgy felebarátunkat, mint magunkat?
326.	Miért kell minden embert szeretnünk?
327.	Miért kell ellenségeinket is szeretnünk?
328.	Miben nyilvánul meg leginkább a felebaráti szeretet?


Katekizmus kvíz -- A 4. parancsolat
Katekizmus kvíz	A 4. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

329.	Mire kötelez minket Isten negyedik parancsolata?
330.	Miért kell szüleinket tisztelnünk és szeretnünk?
331.	Szüleinken kívül még kiknek kell engedelmeskednünk?
332.	Kiknek nem szabad engedelmeskednünk?
333.	Mi a szülôk és elöljárók kötelessége?


Katekizmus kvíz -- Az 5. parancsolat
Katekizmus kvíz	Az 5. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

334.	Mire kötelez minket Isten ötödik parancsolata?
335.	Melyek a testi élet ellen elkövetett leggyakoribb bûnök?
336.	Melyek a lelki élet ellen elkövetett leggyakoribb bûnök?
337.	Melyek az emberiség ellen elkövetett legsúlyosabb bûnök?
338.	Mi kötelez minket az ártatlanok védelmére?
339.	Szabad-e életünket kockáztatni vagy feláldozni?
340.	Jogos-e az önvédelem?


Katekizmus kvíz -- A 6. parancsolat
Katekizmus kvíz	A 6. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

341.	Mire kötelez minket Isten hatodik parancsolata?
342.	Mit jelent a tiszta élet?
343.	Miért nagyon fontos a tiszta élet?
344.	Mi a paráznaság?
345.	Ki vétkezik Isten hatodik parancsolata ellen?
346.	Mi Isten elgondolása a szerelemrôl és a házaséletrôl?
347.	Miért érték az Egyházban az önként vállalt szüzesség?


Katekizmus kvíz -- A 7. parancsolat
Katekizmus kvíz	A 7. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

348.	Mire kötelez minket Isten hetedik parancsolata?
349.	Köteles-e az ember dolgozni?
350.	Milyen kötelességei vannak a munkaadónak?
351.	Mire kötelez minket az anyagi javak birtoklása?
352.	Mi a kötelességünk a teremtett világ iránt?
353.	Ki vétkezik Isten hetedik parancsolat ellen?
354.	Ki károsítja meg felebarátját?


Katekizmus kvíz -- A 8. parancsolat
Katekizmus kvíz	A 8. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

355.	Mire kötelez minket Isten nyolcadik parancsolata?
356.	Ki vétkezik Isten nyolcadik parancsolata ellen?
357.	Ki vétkezik hazugsággal?
358.	Mi a kötelességünk a ránk bízott titokkal kapcsolatban?
359.	Mi a kötelessége a hírközlés felelôseinek?
360.	Ki tesz kárt felebarátja becsületében?
361.	Mi a különbség a megszólás és a rágalom között?
362.	Ki köteles kártérítésre?


Katekizmus kvíz -- A 9. parancsolat
Katekizmus kvíz	A 9. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

363.	Mire kötelez minket Isten kilencedik parancsolata?
364.	Ki vétkezik Isten kilencedik parancsolata ellen?


Katekizmus kvíz -- A 10. parancsolat
Katekizmus kvíz	A 10. parancsolat

Válaszoljon a kérdésre önmagától, majd kattintson a kérdésre, hogy ellenôrizze válaszát!

365.	Mire kötelez minket Isten tizedik parancsolata?


Katekizmus kvíz -- Az imádság
Katekizmus kvíz	Az imádság

Válaszoljon a kérdésre önmagától, majd kattintson a kérdésre, hogy ellenôrizze válaszát!

366.	Mit teszünk, amikor imádkozunk?
367.	Melyek az imádság formái?
368.	Melyek az imádság módjai?
369.	Miért imádkozunk?
370.	Miért a liturgia az Egyház legfontosabb imádsága?
371.	Hogyan kell imádkoznunk, ha Istentôl valamit kérünk?
372.	Mikor kell imádkoznunk?
373.	Kikért imádkozunk?
374.	Mivel kezdjük és végezzük az imádságot?
375.	Melyik a legtökéletesebb imádság?
376.	Imádkozhatunk-e a szentekhez?
377.	Melyik imádsággal köszöntjük Jézus édesanyját?
378.	Melyek még a legismertebb imádságaink?
379.	Mit fejezünk ki az ,,Ámen'' szóval?


Katekizmus kvíz -- A legfontosabb imádságok és tudnivalók
Katekizmus kvíz	A legfontosabb imádságok és tudnivalók

Válaszoljon a kérdésre önmagától, majd kattintson a kérdésre, hogy ellenôrizze válaszát!

A keresztvetés

A Szentháromság dicsôítése

Az apostoli hitvallás

Az Úr imája (Miatyánk)

Reggeli imádság

Más reggeli imádság

Esti imádság

Más esti imádság

Az isteni erények felindítása

Az angyali üdvözlet (Üdvözlégy)

Az Úr angyala

A szentolvasó (Rózsafüzér)

Hitünk fô igazságai

Jézus örömhíre

A fôparancsolat (Vö. Mk 12,30-31)

Jézus ,,új parancsa'' (Vö. Jn 13,35)

A tízparancsolat

Az Egyház öt parancsolata

A szentségek

Jézus keresztútjának állomásai

A nyolc boldogság (Mt 5,3-10)

Az irgalmasság testi cselekedetei

Az irgalmasság lelki cselekedetei


1. Miért élünk a világon?

Azért élünk a világon, hogy Istent és szeretetét megismerjük, azt viszonozzuk, és eljussunk az örök életre.


2. Hogyan szerette Isten a világot?

Úgy szerette Isten a világot, hogy egyszülött Fiát, Jézus Krisztust adta érte.


3. Hogyan viszonozzuk Isten szeretetét?

Isten szeretetét úgy viszonozzuk, hogy hiszünk Jézus Krisztusban.


4. Mit kell hinnünk?

Azt kell hinnünk, amit Isten kinyilatkoztatott.


5. Mi a kinyilatkoztatás?

A kinyilatkoztatás Isten üzenete az emberekhez.


6. Mit üzent Isten az embereknek?

Isten azt üzente az embereknek, hogy szereti ôket, megváltja bûneiktôl, és életében részesíti.


7. Miért nem várunk új kinyilatkoztatást?

Új kinyilatkoztatást azért nem várunk, mert Isten teljesen kinyilatkoztatta önmagát Jézus Krisztusban.


8. Kire bízta Jézus Krisztus a kinyilatkoztatást?

Jézus Krisztus a kinyilatkoztatást Anyaszentegyházára bízta.


9. Hogyan adja tovább az Anyaszentegyház a kinyilatkoztatást?

Az Anyaszentegyház a kinyilatkoztatást úgy adja tovább, hogy hûségesen ôrzi az apostoli igehirdetést, benne a sugalmazott Szentírást.


10. Mi a Szentírás?

A Szentírás az Istentôl sugalmazott könyvek gyûjteménye.


11. Honnan tudjuk, hogy mely könyvek tartoznak a Szentírásba?

A Szentírásba azok a könyvek tartoznak, amelyeket az Anyaszentegyház Istentôl sugalmazottnak ismer el.


12. Mi a sugalmazás?

A sugalmazás a Szentléleknek az a tevékenysége, amellyel biztosítja, hogy a szent könyvek szerzôi Isten üzenetét, az üdvösségre vezetô igazságot tévedés nélkül írják le.


13. Hány részre osztjuk a Szentírás könyveit?

A Szentírás könyveit két részre osztjuk: az Ószövetség és az Újszövetség könyveire.


14. Mi a Szenthagyomány?

A Szenthagyomány az Apostolok élô tanítása, amelyet az Anyaszentegyház igehirdetésével ad tovább.


15. Ki magyarázza tévedés nélkül a Szentírást és a Szenthagyományt?

A Szentírást és a Szenthagyományt tévedés nélkül a katolikus Egyház magyarázza.


16. Melyik vallásban található meg a teljes kinyilatkoztatás?

A teljes kinyilatkoztatás a katolikus keresztény vallásban található meg.


17. Milyen vallásúak vagyunk?

Mi katolikus keresztény vallásúak vagyunk.


18. Mi az apostoli hitvallás?

Az apostoli hitvallás hitünk rövid foglalata.


19. Mit vallunk meg az apostoli hitvallásban?

Az apostoli hitvallásban megvalljuk, hogy hiszünk a háromszemélyû egy Istenben: az Atyában, a Fiúban és a Szentlélekben.


20. Hogyan szól az apostoli hitvallás?

Hiszek egy Istenben, mindenható Atyában, mennynek és földnek teremtôjében. És Jézus Krisztusban, az ô egyszülött Fiában, a mi Urunkban, aki fogantatott Szentlélektôl, született Szûz Máriától, szenvedett Poncius Pilátus alatt, megfeszítették, meghalt és eltemették. Alászállt a poklokra, harmadnapon feltámadt a halottak közül, fölment a mennybe, ott ül a mindenható Atya Isten jobbján, onnan jön el ítélni élôket és holtakat. Hiszek a Szentlélekben. Hiszem a katolikus Anyaszentegyházat, a szentek közösségét, a bûnök bocsánatát, a test feltámadását és az örök életet. Amen.


21. Hány Isten van?

Egy Isten van, aki három személy: Atya, Fiú és Szentlélek.


22. Hogyan nevezzük a három isteni személyt egy szóval?

A három isteni személyt egy szóval Szentháromságnak nevezzük.


23. Honnan tudjuk, hogy az egy Isten három személy?

Onnan tudjuk, hogy az egy Isten három személy, hogy Jézus Krisztus kinyilatkoztatta.


24. Ki az Isten?

Isten az egész világ teremtô ura, és a mi mennyei Atyánk.


25. Milyen az Isten?

Isten egészen más, mint a világ: Isten szent, mindenható és örökkévaló.


26. Hol van az Isten?

Isten mindenütt jelen van: benne élünk, mozgunk és vagyunk.


27. Miért nem látjuk Istent földi életünkben?

Azért nem látjuk Istent földi életünkben, mert Ô lélek.


28. Honnan tudjuk, hogy van Isten?

Értelmünk mondja, és a kinyilatkoztatás hirdeti, hogy van Isten.


29. Értelmünkkel mibôl ismerhetjük fel Istent?

Értelmünkkel Istent a teremtett világból ismerhetjük fel.


30. Mit tud az Isten?

Isten mindent tud.


31. Mit tehet meg az Isten?

Isten mindent megtehet, amit akar, Isten mindenható.


32. Mit akar az Isten?

Isten a jót akarja, a rosszat elítéli, ô végtelenül szent.


33. Milyen irántunk az Isten?

Isten szeret minket, mindenkit üdvözíteni akar.


34. Ki teremtette a világot?

A világot Isten teremtette.


35. Miért teremtette Isten a világot?

Isten szeretetbôl teremtette a világot, hogy feltárja és közölje velünk dicsôségét, jóságát és szépségét.


36. Hogyan teremtette Isten a világot?

Isten csak akarta, hogy legyen, és létrejött minden.


37. Mit tesz Isten a világgal?

Isten szüntelenül gondoskodik a világról, fönntartja és kormányozza azt.


38. Hogyan gondoskodik Isten az emberekrôl?

Isten úgy gondoskodik az emberekrôl, hogy mindenkinek megadja azt, ami az üdvösséghez szükséges.


39. Kik az angyalok?

Az angyalok szellemi teremtmények, akik szüntelenül dicsôítik Istent, és az üdvösség tervét szolgálják.


40. Honnan tudunk az angyalokról?

Az angyalokról a kinyilatkoztatásból tudunk.


41. Milyen angyalokat teremtett Isten?

Isten csak jó angyalokat teremtett.


42. Jók maradtak-e mind az angyalok?

Az angyalok nem maradtak mind jók. Egyesek vétkeztek, ôk lettek a gonosz lelkek.


43. Milyenek irántunk az angyalok?

Az angyalok szeretnek minket, imádkoznak értünk, és az üdvösség útján segítenek minket.


44. Hogyan nevezzük azokat az angyalokat, akik minket oltalmaznak?

Azokat az angyalokat, akik minket oltalmaznak, ôrangyaloknak nevezzük.


45. Ki az ember?

Az ember Isten képére és hasonlatosságára teremtett személy, aki test és lélek.


46. Milyennek teremtette Isten az embert?

Isten az embert férfinak és nônek teremtette. Jónak teremtette, és gyermekévé fogadta.


47. Mi az emberi méltóság alapja?

Az emberi méltóság alapja, hogy Isten értelmet és szabad akaratot adott nekünk, és meghívott az örök életre.


48. Mi rontotta meg az emberek életét?

Az emberek életét az elsô bûn rontotta meg. Ezt a bûnt eredeti bûnnek nevezzük.


49. Mi lett az eredeti bûn következménye?

Az eredeti bûn következménye:

1.	Elvesztettük az eredeti szentséget.
2.	Emberi természetünk is megsérült.
Ez minden ember öröksége: az áteredô bûn.


50. Hogyan könyörült meg Isten az embereken?

Isten Megváltót ígért és küldött, hogy az embereket a bûntôl megváltsa és üdvözítse.


51. Ki váltotta meg a világot?

A világot Jézus Krisztus váltotta meg.


52. Hogyan valósul meg bennünk a megváltás mûve?

A megváltás mûve úgy valósul meg bennünk, hogy hiszünk Jézus Krisztusban, és tanítása szerint élünk.


53. Kicsoda Jézus Krisztus?

Jézus Krisztus a második isteni személy, Isten egyszülött Fia, aki értünk emberré lett.


54. Mit jelent Jézus neve?

Jézus neve azt jelenti: ,,Isten megszabadít''.


55. Mit jelent a Krisztus szó?

A Krisztus szó Messiást, Fölkentet jelent.


56. Hogyan lett a Fiúisten emberré?

A Fiúisten úgy lett emberré, hogy a Szentlélek ereje által Szûz Máriától emberi testet és lelket vett fel.


57. Miért lett a Fiúisten emberré?

A Fiúisten azért lett emberré, hogy az Atyát megdicsôítse, minket szóval és példával tanítson, életével, halálával és feltámadásával megváltson.


58. Jézus Krisztus Isten vagy ember?

Jézus Krisztus valóságos Isten és valóságos ember egyetlen személyben. Ô az Istenember.


59. Kit választott ki Isten, hogy a Megváltó anyja legyen?

Isten Szûz Máriát választotta ki, hogy a Megváltó anyja legyen.


60. Milyen ajándékokat kapott Szûz Mária Istentôl?

A szeplôtelen fogantatást, az istenanyaságot, a szûzi anyaságot, a bûntelen életet és a mennybevételt. Ô az Egyház anyja.


61. Ki volt Jézus Krisztus nevelôapja?

Jézus Krisztus nevelôapja Szent József volt.


62. Hol született Jézus?

Jézus Betlehemben született.


63. Hol nevelkedett Jézus?

Jézus Názáretben nevelkedett.


64. Mikor kezdett Jézus tanítani?

Jézus körülbelül 30 éves korában kezdett tanítani.


65. Mivel kezdte tanítását Jézus?

Jézus tanítását így kezdte: Közel van az Isten Országa, térjetek meg, és higgyetek az üdvösség jóhírében.


66. Mi az Isten országa?

Isten Országa Isten uralmát jelenti, amely Jézus életében szavaiban, tetteiben és jelenlétében tárult fel az emberek elôtt.


67. Mit tanított az Úr Jézus?

Az Úr Jézus azt tanította, amit hinnünk és tennünk kell, hogy Isten gyermekei legyünk, és eljussunk az örök életre.


68. Mit tanít Jézus Istenrôl?

Jézus azt tanítja Istenrôl, hogy ô irgalmas, bûneink ellenére is szeret minket.


69. Minek nevezzük az Úr Jézus tanítását?

Az Úr Jézus tanítását evangéliumnak, vagyis örömhírnek nevezzük.


70. Hogyan váltott meg minket Jézus?

Jézus úgy váltott meg minket, hogy szeretetbôl vállalt engedelmességével meghalt bûneinkért, és feltámadt megigazulásunkra.


71. Milyen fájdalmakat vállalt értünk Jézus élete utolsó napjaiban?

1.	Az Olajfák hegyén vérrel verítékezett;
2.	megostorozták;
3.	tövissel megkoronázták;
4.	a keresztet hordozta;
5.	keresztre feszítve meghalt a Golgotán.


72. Miért szenvedett és halt meg Jézus?

Jézus azért szenvedett és halt meg, hogy megszabadítson minket a bûntôl és a kárhozattól, és megajándékozzon az üdvösséggel.


73. Van-e értelme a szenvedésnek?

Jézustól tudjuk, hogy szenvedéseinknek van értelme: mert a vele vállalt szenvedéssel részesei leszünk a megváltás mûvének.


74. Kénytelen volt-e Jézus szenvedni?

Jézus nem volt kénytelen szenvedni, önként áldozta fel magát minden ember bûnéért.


75. Mikor ünnepeljük Jézus kereszthalálát?

Jézus kereszthalálát nagypénteken ünnepeljük.


76. Mit jelent az apostoli hitvallásban, hogy Jézus ,,alászállt a poklokra''?

Ez a kifejezés azt jelenti, hogy Jézus valóban meghalt, és a megváltás az elôtte elhunytakra is kiterjed.


77. Mit tett Jézus halála után harmadnapon?

Jézus halála után harmadnapon, húsvét vasárnapján feltámadt.


78. Mit jelent számunkra Jézus feltámadása?

Jézus feltámadása annyit jelent, hogy legyôzte a bûnt és a halált, ezért hitünk alapja és reményünk záloga.


79. Mit jelent az, hogy Jézus fölment a mennybe?

Jézus mennybemenetele azt jelenti, hogy embersége megdicsôült, és végleg bevonult Isten mennyei uralmába.


80. Mit jelentenek ezek a szavak: ,,ott ül a mindenható Atyaisten jobbján'' ?

E szavak azt jelentik, hogy Jézus emberi természetével is részt vesz az Atya dicsôségében, és közbenjár értünk.


81. Mikor jön el ismét Jézus?

Jézus a világ végén jön el ismét.


82. Miért jön el Jézus a világ végén?

Jézus azért jön el a világ végén, hogy az embert föltámassza, megítélje, és a világot megújítsa.


83. Mit tesz velünk Isten a világ végén?

Isten a világ végén mindnyájunkat feltámaszt. Testben-lélekben részesülünk az üdvösségben vagy a kárhozatban.


84. Ki a Szentlélek?

A Szentlélek a Szentháromság harmadik személye, valóságos Isten az Atyával és a Fiúval együtt, akit Jézus Krisztus ígért meg és küldött el Egyházának.


85. Mikor szállott a Szentlélek az apostolokra?

A Szentlélek pünkösd napján szállott az apostolokra.


86. Miért jött el a Szentlélek?

A Szentlélek azért jött el, hogy a világ végéig az Egyház éltetô lelke legyen.


87. Hogyan munkálkodik a Szentlélek az Egyházban?

A Szentlélek vezeti az Egyházat a tanításban, az emberek megszentelésében és a pásztori szolgálatban.


88. Mi az Anyaszentegyház?

Az Anyaszentegyház Isten újszövetségi népe, látható és lelki közösség, Krisztus titokzatos teste.


89. Ki alapította az Anyaszentegyházat?

Az Anyaszentegyházat Jézus Krisztus alapította.


90. Miért alapította az Úr Jézus az Egyházat?

Az Úr Jézus azért alapította az Egyházat, hogy Isten Országát terjesztve az örök üdvösségre vezesse az embereket.


91. Kihez szól az Egyház küldetése?

Az Egyház küldetése minden emberhez szól.


92. Hány Egyházat alapított Jézus Krisztus?

Jézus Krisztus egyetlen Egyházat alapított. A Jézus Krisztus által alapított Egyház a katolikus Egyházban áll fenn.


93. Mit jelentenek a különbözô rítusok az Egyházban?

A rítusok azt jelentik, hogy az azonos hitet valló katolikus keresztények saját egyházi törvényeik, böjti fegyelmük és szertartásaik által vallják meg hitüket.


94. Milyen rítusú katolikus keresztények élnek Magyarországon?

Magyarországon latin, görög és örmény rítusú katolikus keresztények élnek.


95. Melyek Jézus Krisztus Egyházának lényeges tulajdonságai?

Jézus Krisztus Egyházának lényeges tulajdonságai: egy, szent, katolikus, apostoli.


96. Kik tanítják az Egyházban tévedés nélkül az igaz hitet?

Az igaz hitet tévedés nélkül a pápa és a vele egységben lévô püspökök tanítják.


97. Miben nem tévedhet az Egyház?

Az Egyház a hit és az erkölcs tanításában nem tévedhet.


98. Mi biztosítja az Egyház tévedhetetlenségét?

Az Egyház tévedhetetlenségét Krisztus ígérete, a Szentlélek mûködése biztosítja.


99. Milyen Egyházat alapított Jézus Krisztus?

Jézus Krisztus hierarchikus egyházat alapított, melynek belsô rendjét ô maga határozta meg.


100. Kik tartoznak a Katolikus Egyházhoz?

Azok a megkeresztelt emberek, akik elfogadják a katolikus hitet és az Egyház szentségeit, közösségben a pápával és püspökeikkel.


101. Ki zárja ki magát az Egyház közösségébôl?

Az zárja ki magát az Egyház közösségébôl, aki megismert katolikus hitét megtagadja.


102. Ki az Anyaszentegyház feje?

Az Anyaszentegyház feje maga Jézus Krisztus.


103. Kit tett Jézus Krisztus az Anyaszentegyház alapjává?

Jézus Krisztus Szent Péter apostolt tette az Anyaszentegyház alapjává.


104. Mi a római pápa?

A római pápa Szent Péter utóda, a püspökök testületének feje, Krisztus helytartója és az egész Egyház pásztora.


105. Kik az Egyház püspökei?

Az Egyház püspökei az apostolok utódai, az egyházmegyék fôpásztorai, egységben a pápával.


106. Kik segítik a püspököket küldetésükben?

A püspököket küldetésükben az áldozópapok és a diákonusok segítik.


107. Mi a küldetése a világi híveknek az Egyházban?

A világi hívek küldetése az, hogy együttmûködve lelkipásztoraikkal építsék Krisztus testét, mindenki a maga élethivatásának megfelelôen.


108. Kik a szerzetesek?

A szerzetesek azok a közösségben élô férfiak és nôk, akik a szegénység, tisztaság és engedelmesség fogadalmával Istennek és népének szolgálatára szentelik magukat.


109. Mire irányítja az Egyház figyelmét a szerzetesi életforma?

A szerzetesi életforma Isten zarándok népének figyelmét az örök életre irányítja.


110. Mit jelent a szentek közössége?

A szentek közössége azt jelenti, hogy az Egyház élô és meghalt hívei Krisztussal és egymással összetartoznak, és egymáson segíthetnek.


111. Kik tartoznak a szentek közösségéhez?

A szentek közösségéhez tartoznak:

1.	a földön élô keresztények, vagyis a zarándokegyház;
2.	a tisztítóhelyen szenvedô lelkek, vagyis a tisztuló egyház;
3.	az üdvözültek a mennyországban, vagyis a megdicsôült egyház.


112. Hogyan segítik egymást a zarándokegyház tagjai az üdvösség útján?

A zarándokegyház tagjai imádsággal, áldozattal és tanúságtétellel segítik egymást az üdvösség útján.


113. Mivel segíthetünk a tisztítóhelyen szenvedô lelkeken?

A tisztítóhelyen szenvedô lelkeken imádsággal, jócselekedetekkel, búcsúkkal és különösen szentmiseáldozattal segíthetünk.


114. Mivel segítenek minket az üdvözültek?

Az üdvözültek azzal segítenek minket, hogy közbenjárnak értünk az Atyánál.


115. Mit tanít az apostoli hitvallás a bûnök bocsánatáról?

Az apostoli hitvallás a bûnök bocsánatáról azt tanítja, hogy az Egyház szolgálata által Istentôl minden bûnre bocsánatot nyerhetünk.


116. Mi történik az emberrel, amikor meghal?

Amikor az ember meghal, a földi életbôl átlép az örökkévalóságba, és Isten megítéli ôt.


117. Hogyan nevezzük a halál utáni ítéletet?

A halál utáni ítéletet különítéletnek nevezzük.


118. Mi lesz az ember sorsa a különítélet után?

Az ember a különítélet után vagy a mennyországba, vagy a tisztítóhelyre, vagy a kárhozatra kerül.


119. Mi a mennyország, vagyis az üdvösség?

A mennyország, vagyis az üdvösség részesedés Isten boldog, örök életében.


120. Kik jutnak a mennyországba?

A mennyországba a jók jutnak, akik egészen bûn nélkül vannak és büntetést nem érdemelnek.


121. Mit jelent a tisztítóhely?

A tisztítóhely azok állapota, akik bûneikre bocsánatot nyertek, de meg kell tisztulniuk, mielôtt elérik a teljes boldogságot.


122. Mi az örök halál, vagyis a kárhozat?

Az örök halál, vagyis a kárhozat azok örök szenvedése, akik kizárták magukat Isten boldog, örök életébôl.


123. Kik jutnak a kárhozatra?

A kárhozatra azok jutnak, akik bûnbánat nélkül, halálos bûnben halnak meg.


124. Hogyan nevezzük a világ végén bekövetkezô ítéletet?

A világ végén bekövetkezô ítéletet utolsó ítéletnek nevezzük.


125. Mi lesz az emberek sorsa az utolsó ítélet után?

Az utolsó ítélet után a jók a mennyországba, a gonoszok pedig a kárhozatra jutnak.


126. Mi a húsvéti misztérium?

A húsvéti misztérium Krisztus szenvedése, halála, feltámadása és mennybemenetele, általa megdicsôítette Istent és megváltott bennünket.


127. Mi a liturgia?

A liturgia Isten népének közös, nyilvános istentisztelete, amelyben a Szentlélek által Krisztus folytatja Egyházában megváltásunk mûvét.


128. Mi a szertartás?

A szertartás a liturgia végzésének az Egyház által meghatározott rendje.


129. Mit történik a liturgiában?

A liturgiában a megdicsôült Krisztus van jelen, általa és vele áldjuk és imádjuk az Atyaistent. A földi liturgiában a mennyei, örök liturgiának leszünk részesei, és annak elôízét élvezzük.


130. Melyek a liturgikus imádságok?

A liturgikus imádságok: a szentmise, a zsolozsma és a szentségek ünneplése.


131. Mi a zsolozsma?

A zsolozsma az Egyház hivatalos közösségi imádsága. Legfontosabb részei a reggeli és az esti dicséret.


132. Mik a szentségek?

A szentségek látható jelei a kegyelemnek, amely által az isteni életben részesülünk.


133. Ki alapította a szentségeket?

A szentségeket Jézus Krisztus alapította, és Anyaszentegyházára bízta.


134. Ki cselekszik az Egyház szentségeiben?

Az Egyház szentségeiben a Szentlélek által Jézus Krisztus cselekszik, aki az üdvösség forrása.


135. Hogyan éltetik a szentségek az Egyházat?

A szentségek megerôsítik és kifejezik a hitet, dicsôítik Istent, megszentelik az embert, és építik az egyházi közösséget.


136. Hány szentség van?

Hét szentség van:

1.	a keresztség;
2.	a bérmálás;
3.	az Eukarisztia;
4.	a bûnbocsánat szentsége;
5.	a betegek kenete;
6.	az egyházi rend;
7.	a házasság.


137. Mely szentségek törlik el a halálos bûnt?

A keresztség és a bûnbocsánat szentsége törli el a halálos bûnt, és adja meg a megszentelô kegyelmet.


138. Mely szentségekhez nem járulhat, aki tudja, hogy halálos bûnben van?

Aki tudja, hogy halálos bûnben van, nem járulhat a következô szentségekhez: bérmálás, Eukarisztia, betegek kenete, egyházi rend és házasság. Ha mégis megteszi, szentségtörést követ el.


139. Mely szentségeket szabad csak egyszer felvenni?

A keresztség, a bérmálás és az egyházi rend szentségét csak egyszer szabad felvenni, mert ezek eltörölhetetlen jegyet hagynak a lélekben.


140. Melyek a keresztény beavatás szentségei?

A keresztény beavatás szentségei: a keresztség, a bérmálás és az Eukarisztia.


141. Mi a keresztség?

A keresztség az elsô és legszükségesebb szentség, amely megszabadít az eredeti bûntôl és minden bûntôl, Isten gyermekévé és az Egyház tagjává tesz.


142. Lehet-e keresztség nélkül más szentséget érvényesen felvenni?

Keresztség nélkül más szentséget nem lehet érvényesen felvenni.


143. Ki keresztelhet?

Csak felszentelt pap vagy diákonus, szükség esetén bárki keresztelhet, feltéve, hogy az Egyház szándéka szerint cselekszik.


144. Hogyan kell keresztelni?

Kereszteléskor vizet öntünk a keresztelendô fejére, és közben e szavakat mondjuk: ,,N., én megkeresztellek téged az Atya és a Fiú és a Szentlélek nevében.''


145. Kit lehet megkeresztelni?

Azt lehet megkeresztelni, aki hisz Jézus Krisztusban, és megismert tanítása szerint akar élni.


146. Mikor lehet kisgyermeket megkeresztelni?

Kisgyermeket akkor lehet megkeresztelni, ha legalább az egyik szülô kéri és vállalja gyermeke keresztény nevelését.


147. Mi a keresztszülô kötelessége?

A keresztszülô kötelessége, hogy segítse a gyermek szüleit vállalt kötelességük teljesítésében.


148. Mi a bérmálás?

A bérmálás az a szentség, amelyben a megkeresztelt megkapja a Szentlélek ajándékát, erôt és küldetést kap, hogy Krisztus élô tanúja legyen az Egyházban és a világban.


149. Ki bérmálhat?

Általában a püspök bérmál, de megbízásából bármelyik felszentelt pap bérmálhat.


150. Hogyan bérmál a püspök?

A püspök kezét a bérmálkozó fejére teszi, homlokát kereszt alakban megkeni krizmával, és ezt mondja: ,,N., vedd a Szentlélek ajándékának jelét.''


151. Ki bérmálkozhat?

Az bérmálkozhat, aki kellô oktatást kapott, felkészült, és elkötelezi magát a keresztény életre.


152. Mi a bérmaszülô kötelessége?

A bérmaszülô kötelessége, hogy a megbérmáltat a keresztény életben szóval és példájával segítse.


153. Miben tér el a bérmálás gyakorlata a görög szertartásban?

A görög szertartás rendje szerint a keresztséget és a bérmálást a pap együtt szolgáltatja ki. A bérmálás szövege: ,,A Szentlélek ajándékának pecsétje. Ámen.''


154. Mi az Eukarisztia, vagyis az Oltáriszentség?

Az Eukarisztia, vagyis az Oltáriszentség az Úr Jézus valóságos teste és vére a kenyér és bor színe alatt.


155. Miért alapította az Úr Jézus az Eukarisztiát?

Azért alapította az Úr Jézus az Eukarisztiát, hogy jelenvalóvá váljék áldozata, kereszthalála és feltámadása, testével és vérével tápláljon minket, és jelenlétével építse az Egyházat.


156. Mikor alapította az Úr Jézus az Eukarisztiát?

Az Eukarisztiát az Úr Jézus az utolsó vacsorán alapította.


157. Mit tett az Úr Jézus e szavakkal: ,,Ez az én testem, ez az én vérem''?

A Úr Jézus e szavakkal: ,,Ez az én testem, ez az én vérem'', átváltoztatta a kenyeret és a bort saját testévé és vérévé.


158. Hogyan van jelen Jézus az Oltáriszentségben?

Az Oltáriszentségben a feltámadt Jézus van jelen, istenségével és emberségével, testével és vérével, egészen és osztatlanul, mindkét szín alatt.


159. Kiknek adott az Úr Jézus hatalmat, hogy a kenyeret és a bort testévé és vérévé változtassák át?

Az Úr Jézus az apostoloknak és utódaiknak adott hatalmat, hogy a kenyeret és a bort testévé és vérévé változtassák át.


160. Mikor változtatják át a püspökök és a papok a kenyeret és a bort az Úr Jézus testévé és vérévé?

A püspökök és a papok a szentmisében változtatják át a kenyeret és a bort az Úr Jézus testévé és vérévé.


161. Mi a szentmise?

A szentmise az Újszövetség áldozata az Eukarisztia ünneplésében.


162. Mibôl áll a szentmise?

A szentmise az Ige és az Eukarisztia liturgiájából áll.


163. Mi történik az Ige liturgiájában?

Az Ige liturgiájában az Egyház elénk adja Isten üzenetét, mi pedig hittel válaszolunk rá.


164. Mi történik az Eukarisztia liturgiájában?

Az Eukarisztia liturgiájában a kenyér és a bor színében az Úr Jézus jelenvalóvá teszi húsvéti misztériumát, s testével és vérével táplál minket.


165. Hogyan veszünk részt a szentmisén?

A szentmisén befogadjuk Isten Igéjét, áldozatul felajánljuk magunkat Jézus Krisztussal az Atyának, és lehetôleg megáldozunk.


166. Mi történik, amikor áldozunk?

Amikor áldozunk, az Úr Jézus testét és vérét vesszük magunkhoz.


167. Ki áldozhat?

Az áldozhat, aki testileg és lelkileg felkészült Jézus fogadására.


168. Hogyan készülünk lelkileg a szentáldozásra?

Lelkileg úgy készülünk a szentáldozásra, hogy:

1.	a halálos bûnöktôl megtisztítjuk lelkünket a szentgyónásban, a bocsánatos bûnöket pedig legalább megbánjuk;
2.	imádságos lélekkel várjuk az Úr Jézussal való találkozást.


169. Hogyan készülünk testileg a szentáldozásra?

Testileg úgy készülünk a szentáldozásra, hogy megtartjuk az egy órás szentségi böjtöt, és megfelelô módon öltözködünk.


170. Hogyan áldozhatunk?

Áldozni lehet nyelvre és kézbe.


171. Mit teszünk a szentáldozás után?

Szentáldozás után imádjuk az Úr Jézust, hálát adunk neki, rábízzuk magunkat, és segítségét kérjük.


172. Mi a szentáldozás hatása?

A szentáldozás egyesít Jézussal, növeli bennünk a szeretetet és az istengyermeki életet, erôsíti bennünk az Egyházhoz tartozást, és az örök élet zálogát adja nekünk.


173. Ki áldozik méltatlanul?

Az áldozik méltatlanul, aki tudatosan halálos bûnben áldozik. Ez szentségtörés.


174. Mi jelzi templomainkban, hogy az Úr Jézus az Eukarisztiában jelen van?

Templomainkban az örökmécses jelzi, hogy az Úr Jézus az Eukarisztiában jelen van.


175. Hogyan köszöntjük az Úr Jézust az Oltáriszentségben?

Az Úr Jézust térdhajtással köszöntjük az Oltáriszentségben.


176. Hogyan köszöntik a görög és örmény rítusú katolikusok az Eukarisztiát?

A görög és örmény rítusú katolikusok mély meghajlással (metánia) köszöntik az Eukarisztiát.


177. Melyek a gyógyulás szentségei?

A gyógyulás szentségei: a bûnbocsánat szentsége és a betegek kenete.


178. Mi a bûnbocsánat szentsége?

A bûnbocsánat szentsége az a szentség, amelyben a gyóntató pap feloldozása által elnyerjük Istentôl bûneink bocsánatát, és kiengesztelôdünk az Egyházzal.


179. Mely szavakkal alapította Jézus a bûnbocsánat szentségét?

Jézus a bûnbocsánat szentségét, feltámadása napján a következô szavakkal alapította: ,,Vegyétek a Szentlelket, akinek megbocsátjátok bûneit, az bocsánatot nyer, akinek megtartjátok, az bûnben marad.''


180. Mi a szentgyónás hatása?

A szentgyónásban Isten megbocsátja bûneinket, visszaadja, illetve növeli bennünk a megszentelô kegyelmet, megment a kárhozattól, és erôt ad a bûn elleni küzdelemre.


181. Mikor kell gyónni?

Feltétlenül gyónni kell legalább évente egyszer, ha pedig halálos bûnt követtünk el, akkor minél elôbb.


182. Miért ajánlatos a gyakori gyónás?

Azért ajánlatos a gyakori gyónás, mert a gyónásban az irgalmas Istennel találkozunk, aki nemcsak a bûnt törli el, hanem szeretetében is megerôsít.


183. Mi a rendje a bûnbocsánat szentségének?

A bûnbocsánat szentségének rendje:

1.	lelkiismeretvizsgálat;
2.	bánat és erôs fogadás;
3.	bûnbevallás és feloldozás;
4.	elégtétel.


184. Hogyan vizsgáljuk meg lelkiismeretünket?

Lelkiismeretünket így vizsgáljuk meg:

1.	a Szentlélek segítségét kérjük;
2.	megkérdezzük magunktól, mikor gyóntunk utoljára;
3.	gondosan számba vesszük azóta elkövetett bûneinket.


185. Mit kell feltétlenül meggyónnunk?

Feltétlenül meg kell gyónnunk minden halálos bûnt, azok számát és a súlyosbító körülményeket is.


186. Miért szükséges a bûnbánat és az erôs fogadás?

A bûnbánat és az erôs fogadás azért szükséges, mert ezek nélkül nincs bûnbocsánat.


187. Mikor van bûnbánatunk?

Akkor van bûnbánatunk, ha szívbôl sajnáljuk, hogy Istent megbántottuk.


188. Mi az erôs fogadás?

Az erôs fogadás komoly elhatározás, hogy Isten segítségével a jóra törekszünk, és a bûnt kerüljük.


189. Mit cselekszünk, amikor gyónunk?

Amikor gyónunk, akkor ôszintén megvalljuk bûneinket a gyóntató papnak, hogy azoktól feloldozzon minket.


190. Mit kell tennie annak, aki halálos bûnt kifelejtett a gyónásból?

Aki halálos bûnt kifelejtett a gyónásból, annak Isten megbocsátotta ugyan bûnét, de a következô gyónásban meg kell vallania.


191. Mit kell tennie annak, aki szándékosan kihagyott a gyónásból halálos bûnt?

Aki a gyónásból szándékosan kihagyott halálos bûnt, annak gyónása érvénytelen és szentségtörô, ezért az egész gyónást meg kell ismételnie.


192. Mit tesz a gyóntató pap a bûnbevallás után?

A gyóntató pap tanácsaival segíti a gyónót, elégtételt ad, és az Úr Jézustól kapott hatalmával feloldozza bûneitôl.


193. Mit teszünk a szentgyónás után?

A szentgyónás után hálát adunk Istennek, hogy megbocsátotta bûneinket, és elvégezzük az elégtételt.


194. Mi az elégtétel?

Az elégtétel imádság vagy jócselekedet, ami jele annak, hogy készek vagyunk bûneinket jóvátenni. A teljes elégtételhez hozzátartozik az okozott kár jóvátétele is.


195. Mit kell tennünk, ha halálos bûnünk van, de nincs alkalmunk meggyónni?

Ha halálos bûnünk van, de nincs alkalmunk meggyónni, akkor Isten iránti szeretetbôl megbánjuk bûneinket a gyónás ôszinte szándékával.


196. Mi a búcsú?

A búcsú a feloldozott bûnök ideig tartó következményeinek csökkentése vagy eltörlése, az Egyház közbenjárására.


197. Kik nyerhetnek búcsút?

Azok nyerhetnek búcsút, akiknek nincs halálos bûnük, és elvégzik az Egyháztól elôírt imát vagy jócselekedetet.


198. Mi a betegek kenete?

A betegek kenete az a szentség, amellyel az Egyház a betegségben szenvedô híveit a szenvedô és megdicsôült Úrnak ajánlja, hogy megenyhítse és megmentse ôket.


199. Mi a betegek kenetének szentírási alapja?

Szent Jakab apostol írja: ,,Beteg valaki köztetek? Hívassa az Egyház papjait. Imádkozzanak fölötte, s kenjék meg olajjal az Úr nevében.''


200. Hogyan segíti a betegek kenete a szenvedôket?

A betegek kenete úgy segíti a szenvedôket, hogy erôt ad a szenvedésben, megerôsít a kísértések ellen, és felkészít a jó halálra.


201. Milyen hatása van még a betegek kenetének?

A betegek kenete:

1.	a halálos bûnöket is eltörli, ha a beteg már gyónni nem tud;
2.	a testi gyógyulást is segítheti, ha az a beteg üdvösségére szolgál.


202. Ki veheti fel a betegek kenetét?

A betegek kenetét az a hívô veheti fel, akinek élete betegség vagy öregség miatt veszélybe került.


203. Hányszor lehet a betegek kenetét felvenni?

A betegek kenetét ismételten fel lehet venni, ha a beteg állapota rosszabbra fordul, vagy újabb betegség éri.


204. Mi a szent útravaló?

Az örök hazára elôkészítô szentáldozást szent útravalónak nevezzük.


205. Melyek a közösség szolgálatának szentségei?

A közösség szolgálatának szentségei: az egyházi rend és a házasság.


206. Mi az egyházi rend?

Az egyházi rend az a szentség, amelyben Isten az erre kiválasztott férfiakat eltörölhetetlen jeggyel jelöli meg, és különleges módon részesíti Krisztus papságában.


207. Hányféle módon lehet részesülni Krisztus papságában?

Krisztus papságában kétféle módon lehet részesülni:

1.	az általános papságban részesül minden megkeresztelt;
2.	a szolgálati papságban azok a férfiak, akik az egyházi rend szentségét felveszik.


208. Melyek az egyházi rend szentségének fokozatai?

Az egyházi rend szentségének fokozatai: diákonus, pap, püspök.


209. Mire kapnak küldetést és hatalmat a felszentelt püspökök?

A felszentelt püspökök küldetést és hatalmat kapnak arra, hogy Krisztusnak, a fônek személyében teljesítsék a tanítói, megszentelôi és kormányzói szolgálatot, és így Isten népének jó pásztorai legyenek.


210. Ki szolgáltathatja ki az egyházi rend szentségét?

Az egyházi rend szentségét csak püspök szolgáltathatja ki.


211. Mi a papok feladata?

A papok feladata, hogy a püspök megbízásából, mint Isten népének pásztorai:

1.	bemutassák a szentmiseáldozatot;
2.	kiszolgáltassák a szentségeket;
3.	hirdessék Isten igéjét;
4.	vezessék Isten népét.


212. Kinek van papi hivatása?

Annak a fiúnak van papi hivatása, akinek a lelkében Isten kedvet ébreszt a papi életre és szolgálatra, és akit erre a püspök alkalmasnak talál.


213. Mi a diákonusok feladata?

A diákonusok a lelkipásztorok felszentelt segítôtársai és a szeretetszolgálat vezetôi.


214. Mi a házasság szentsége?

A házasság szentsége egy megkeresztelt férfi és nô egész életre szóló felbonthatatlan szeretetközössége.


215. Milyen kegyelmet ad Krisztus a házastársaknak?

Krisztus a házastársaknak megadja azt a kegyelmet, hogy egymást azzal a szeretettel szeressék, amellyel ô szereti Egyházát.


216. Miért nevezzük a keresztény családot családegyháznak?

A keresztény családot azért nevezzük családegyháznak, mert az a szülôk és gyermekeik számára a hit és az imádság közössége, az emberi erények és a keresztény szeretet iskolája.


217. Mi teszi boldoggá a házasságot?

Az teszi boldoggá a házasságot, hogy a házastársak megszentelôdnek: egymás kölcsönös szeretetével, az élet áldozatos szolgálatával és gyermekeik nevelésével.


218. Melyek a keresztény házasság lényeges tulajdonságai?

A keresztény házasság lényeges tulajdonságai az egység, a felbonthatatlanság és a nyitottság az élet továbbadására.


219. Kik köthetnek házasságot?

Azok köthetnek házasságot, akik megkeresztelkedtek és bérmálkoztak, érettek a házasságra, és felkészültek a szentség vételére.


220. Hogyan kell a házasság szentségének felvételére készülni?

A házasság szentségének felvételére úgy kell készülni, hogy a jegyesek kellô idôben jelentkeznek plébánosuknál, részt vesznek a jegyes-oktatáson, meggyónnak, megáldoznak, és egymásért imádkoznak.


221. Mikor érvényes a katolikusok házasságkötése?

Akkor érvényes szentség a katolikusok házasságkötése, ha a jegyesek az illetékes katolikus pap és két tanú elôtt kijelentik, hogy egymásnak házastársai akarnak lenni.


222. Mi a vegyes házasság?

A vegyes házasság egy katolikus és egy nem katolikus keresztény házassága.


223. Mi a nehézsége a vegyes házasságnak?

A vegyes házasság nehézsége az, hogy a házastársak vallási közömbösségéhez vezethet, és nehezíti a gyermekek katolikus nevelését.


224. Mikor engedi meg az Egyház a vegyes házasságot?

Akkor engedi meg az Egyház a vegyes házasságot, ha a katolikus fél komolyan megígéri, hogy vallását buzgón gyakorolja, és mindent megtesz, hogy valamennyi gyermekét katolikusnak kereszteltesse és nevelje.


225. Mikor érvényes egy katolikus és egy meg nem keresztelt házassága?

Egy katolikus és egy meg nem keresztelt házassága akkor érvényes, ha a püspök elôzetesen felmentést adott rá.


226. Köthet-e újabb házasságot az, akinek érvényes házassága van?

Akinek érvényes házassága van, még ha polgárilag elvált, akkor sem köthet újabb szentségi házasságot.


227. Mik a szentelmények?

A szentelmények szent jelek, amelyek az Egyház könyörgése által kegyelmet közvetítenek.


228. Melyek az ismertebb szentelmények?

Az ismertebb szentelmények: szenteltvíz, szentelt gyertya, házszentelés, balázsáldás, hamvaszkodás, temetés.


229. Mi következik keresztény hitünkbôl?

Keresztény hitünkbôl az következik, hogy nemcsak elfogadjuk Isten üzenetét, hanem akaratát is teljesítjük.


230. Mire hív meg Isten mindnyájunkat?

Isten mindnyájunkat meghív az életszentségre, amely minden élethivatásban megvalósítható.


231. Mit jelent a keresztény életszentség?

A keresztény életszentség Krisztus követése a szeretetben.


232. Milyen lelkületet kíván Krisztus követése?

Krisztus követése a nyolc boldogság lelkületét kívánja.


233. Mi jelent az ember szabadsága?

Az ember szabadsága azt jelenti, hogy felelôsen tud dönteni élete kérdéseiben.


234. Mit jelent a keresztény ember szabadsága?

A keresztény ember szabadsága Isten ajándéka, amely lehetôvé teszi, hogy felismerje és önként megtegye az ô akaratát, és így eljusson az örök életre.


235. Mi korlátozza az ember szabadságát?

Az ember szabadságát a bûn és a bûn következményei korlátozzák.


236. Ki szerezte meg nekünk az igazi szabadságot?

Az igazi szabadságot Jézus Krisztus szerezte meg, aki megszabadított a bûn rabszolgaságából, és új életet adott nekünk.


237. Mit jelent az erkölcs?

Az erkölcs azt jelenti, hogy az ember felelôs cselekedeteiért.


238. Mikor jó a cselekedet?

A cselekedet akkor jó, ha jó a szándék és az, amit teszünk.


239. Szabad-e a jó érdekében rosszat tenni?

A jó érdekében nem szabad rosszat tenni, mert a cél nem szentesíti az eszközt.


240. Mi a lelkiismeret?

A lelkiismeret Isten szava bennünk, amely arra int, hogy mit tegyünk, és mit ne tegyünk.


241. Hogyan alakítjuk ki magunkban a helyes lelkiismeretet?

A helyes lelkiismeretet úgy alakítjuk ki magunkban, ha készségesen hallgatunk az Isten szavára, amit az Egyház tanít.


242. Mik a jó cselekedetek?

Jók azok a cselekedetek, amelyek Isten akaratával megegyeznek.


243. Mit alakít ki bennünk a jó cselekedetek gyakorlása?

A jó cselekedetek gyakorlása jóra való készséget alakít ki bennünk, ezt erénynek nevezzük.


244. Mi az erény?

Az erény készség a jó megtételére.


245. Melyek az isteni erények?

Az isteni erények: a hit, a remény és a szeretet.


246. Mi a hit?

A hit az az isteni erény, amelyben értelmünkkel és akaratunkkal ráhagyatkozunk Istenre, és elfogadjuk a tôle kapott kinyilatkoztatást.


247. Mi a remény?

A remény az az isteni erény, amelyben elfogadjuk Isten kinyilatkoztatott ígéretét, hogy megadja az örök üdvösséget, és mindazt, ami annak elnyeréséhez szükséges.


248. Mi a szeretet?

A szeretet az az isteni erény, amelyben Istent önmagáért és mindenki mást Istenért szeretünk.


249. Melyek a sajátosan krisztusi erények?

A sajátosan krisztusi erények többek között: alázat, szegénység, engedelmesség, tisztaság, szelídség, türelem, megbocsátás, ellenségszeretet.


250. Melyek a sarkalatos erények?

A sarkalatos erények: okosság, igazságosság, mértékletesség, lelki erôsség.


251. Mikor gyümölcsözôek cselekedeteink az üdvösségre?

Akkor gyümölcsözôek cselekedeteink az üdvösségre, ha a megszentelô kegyelem állapotában, jószándékkal tesszük.


252. Mi a bûn?

A bûn Isten szeretetének elutasítása.


253. Ki követ el bûnt?

Bûnt az követ el, aki tudva és akarva nem engedelmeskedik Isten parancsának.


254. Hányféleképpen követünk el bûnt?

Gondolattal, szóval, cselekedettel és a jónak elmulasztásával követünk el bûnt.


255. Egyenlô-e minden bûn?

Nem minden bûn egyenlô, mert vannak halálos és bocsánatos bûnök.


256. Ki követ el halálos bûnt?

Halálos bûnt az követ el, aki fontos dologban, tudva és akarva nem engedelmeskedik Isten parancsának.


257. Milyen kárt okozunk magunknak a halálos bûnnel?

A halálos bûnnel elveszítjük a kegyelmi életet, vagyis a megszentelô kegyelmet.


258. Ki követ el bocsánatos bûnt?

Bocsánatos bûnt az követ el, aki kisebb dologban vagy nem egészen tudva és akarva nem engedelmeskedik Isten parancsának.


259. Miért veszélyes a bocsánatos bûn?

A bocsánatos bûn azért veszélyes, mert gyengíti a kegyelmi életet, és ezzel hajlamossá tesz a halálos bûnre.


260. Melyek a legveszélyesebb bûnös hajlamok?

A legveszélyesebb bûnös hajlamok:

1.	kevélység;
2.	fösvénység;
3.	bûnös érzékiség;
4.	irigység;
5.	torkosság;
6.	harag;
7.	lustaság.
Ezeket fôbûnöknek nevezzük.


261. Melyek az égbekiáltó bûnök?

Égbekiáltó bûnök pl.: a népek sanyargatása; szándékos gyilkosság; természetellenes paráználkodás; szegények, árvák, özvegyek sanyargatása; a munkások bérének igazságtalan visszatartása.


262. Ki vétkezik a Szentlélek ellen?

A Szentlélek ellen az vétkezik, aki:

1.	vakmerôen bizakodik;
2.	kétségbeesik;
3.	a megismert igazsággal szembeszegül;
4.	az Isten kegyelmét mástól irigyli;
5.	a bûnökben megátalkodik;
6.	mindhalálig nem bánja meg bûnét.


263. Mi kísért minket bûnre?

Bûnre rosszrahajló természetünk, a bûnös környezet és a gonosz lélek kísért minket.


264. Hogyan gyôzhetjük le a kísértést?

A kísértést úgy gyôzhetjük le, ha mindjárt kezdetben ellenállunk, és Isten segítségét kérjük.


265. Mi lehet bûnre vezetô alkalom?

Bûnre vezetô alkalom lehet a rossz barát, társaság, hely, szórakozás és környezet.


266. Miért van szükség közösségi életre?

Közösségi életre azért van szükség, hogy az emberek természetüknek megfelelôen tudjanak fejlôdni.


267. Melyek a legfontosabb közösségek?

A legfontosabb közösségek a család, az Egyház és az állam.


268. Mi a hatalom és a tekintély célja Isten terve szerint?

Isten terve szerint a hatalom és a tekintély célja az egyén és a közösség szolgálata.


269. Részt kell-e vennie a keresztény embernek a politikai és közéletben?

A keresztény embernek kötelessége résztvenni a közösség szolgálatában a politikai és közéletben.


270. Hogyan kell a politikai hatalmat gyakorolni?

A politikai hatalmat az erkölcsi törvények szerint kell gyakorolni az emberek javára.


271. Mi a keresztény politikus hivatása?

A keresztény politikus hivatása az, hogy az evangélium szellemében építse a társadalom életét.


272. Mi az állam feladata?

Az állam feladata a közjó szolgálata.


273. Mi a közjó?

A közjó magában foglalja:

1.	az alapvetô személyi jogok tiszteletét;
2.	a lelki és anyagi javak fejlôdését;
3.	a közösségek szabadságát és védelmét.


274. Mi a szolidaritás?

A szolidaritás önkéntes erôfeszítés az anyagi és szellemi javak méltányos elosztására, a rászorulók segítésére.


275. Mi a törvény a Szentírás szerint?

A Szentírás szerint a törvény Isten atyai tanítása, amely megmutatja az embereknek a megígért boldogsághoz vezetô utat.


276. Milyen erkölcsi törvényeket ismerünk?

1.	természetes erkölcsi törvény;
2.	ószövetségi törvény;
3.	újszövetségi törvény.


277. Mi a természeti törvény?

A természeti törvény Istennek minden ember szívébe vésett ajándéka, amely megmutatja, mi a jó és a rossz.


278. Mi az ószövetségi törvény?

Az ószövetségi törvény az evangéliumra készít elô, foglalata a tízparancsolat.


279. Mi az újszövetségi törvény?

Az újszövetségi törvény a Szentlélek ajándéka, a szeretet, a kegyelem és a szabadság törvénye.


280. Mi a kegyelem?

A kegyelem természetfölötti ajándék: Isten élete bennünk a Szentlélek által.


281. Mit cselekszik Isten lelkünkben a megszentelô kegyelem által?

Isten a megszentelô kegyelem által a bûntôl megtisztítja és megszenteli lelkünket, gyermekévé fogad és a mennyország örökösévé tesz minket.


282. Mikor kapjuk meg elôször a megszentelô kegyelmet?

A megszentelô kegyelmet elôször a keresztségben kapjuk meg.


283. Meddig marad meg bennünk a megszentelô kegyelem?

A megszentelô kegyelem addig marad meg bennünk, amíg halálos bûnt nem követünk el.


284. Mit cselekszik Isten lelkünkben a segítô kegyelem által?

Isten a segítô kegyelem által megvilágosítja értelmünket, megerôsíti akaratunkat, és örömmel tölti be szívünket, hogy a jót megismerjük és megtegyük, a rosszat pedig elkerüljük.


285. Hogyan és mit tanít nekünk az Egyház?

Az Egyház a Szentlélek vezetésével tévedés nélkül tanítja nekünk a kinyilatkoztatás igazságait és az erkölcsi élet törvényeit.


286. Hogyan szól az Egyház öt parancsolata?

1.	A vasárnapot és az egyházi ünnepeket szentmisével és munkaszünettel szenteld meg!
2.	A kötelezô böjtöket és a pénteki bûnbánati napokat tartsd meg!
3.	Évente gyónjál, és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!


287. Melyek a kötelezô egyházi ünnepek?

A kötelezô egyházi ünnepek Magyarországon: Karácsony, Újév, Nagyboldogasszony.


288. Hogyan kell az Anyaszentegyház ünnepeit megszentelni?

Az Anyaszentegyház ünnepeit úgy kell megszentelni, mint a vasárnapokat.


289. Hogyan kell a vasárnapi és ünnepi szentmisén részt venni?

Vasárnap és ünnepnap a szentmisén elejétôl a végéig figyelmesen és összeszedetten belekapcsolódva kell részt venni.


290. Hogyan kell a pénteki bûnbánati napokat megtartani?

A bûnbánati napokat hústól való tartózkodással, vagy jócselekedettel, önmegtagadással, imádsággal kell megtartani.


291. Mikor van kötelezô hústilalom?

Kötelezô hústilalom hamvazószerdán és nagyböjt péntekein van.


292. Mit jelent a szigorú böjt?

A szigorú böjt azt jelenti, hogy naponta csak háromszor étkezhetünk, és egyszer lakhatunk jól. Ez 18 éves kortól 60 éves korig kötelezô.


293. Mikor van szigorú böjt?

Szigorú böjt hamvazószerdán és nagypénteken van.


294. Kik vannak felmentve a böjt és a hústilalom alól?

Azok vannak felmentve a böjt és a hústilalom alól, akik nem otthon étkeznek, valamint a betegek, és akik felmentést kaptak.


295. Mikor kezdôdik és meddig tart a húsvéti szentgyónás és szentáldozás ideje?

A húsvéti szentgyónás és szentáldozás ideje hamvazószerdától Szentháromság vasárnapjáig tart.


296. Miért kell a katolikusoknak egyházi házasságot kötniük?

A katolikusoknak azért kell egyházi házasságot kötniük, mert a katolikusok számára csak az egyházi házasság érvényes.


297. Mit jelent az, hogy ,,gyermekeidet katolikus módon neveld''?

A katolikus szülôk kötelesek gyermekeiket keresztény családi légkörben nevelni: katolikus módon megkereszteltetni, felkészíteni a szentségek vételére, koruknak megfelelô hitoktatásban részesíteni, és bevezetni a keresztény életbe.


298. Milyen anyagi kötelezettségeink vannak Egyházunk iránt?

Kötelezettségünk az egyházközség és az egyházmegye fenntartása, és hozzájárulás a világegyház anyagi szükségleteihez.


299. Hogyan teljesítjük anyagi kötelezettségeinket Egyházunk iránt?

Egyházunk iránti anyagi kötelezettségeinket egyházközségi hozzájárulással és templomi adományainkkal teljesítjük.


300. Hogyan szól a fôparancs?

A fôparancs:

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.


301. Mikor szeretjük Istent mindennél jobban?

Akkor szeretjük Istent mindennél jobban, ha teljesítjük parancsait, és ôt senkinek és semminek a kedvéért nem bántjuk meg.


302. Hogyan szól Isten tízparancsolata?

Isten tízparancsolata így szól:

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!


303. Mire kötelez minket Isten elsô parancsolata?

Isten elsô parancsolata arra kötelez minket, hogy higgyünk Istenben, reméljünk benne, és mindenekfölött szeressük ôt.


304. Mikor imádjuk Istent?

Akkor imádjuk Istent, ha ôt legfôbb Urunknak elismerjük.


305. Mikor szolgálunk Istennek?

Akkor szolgálunk Istennek, ha az ô szándékai szerint teljesítjük kötelességeinket.


306. Ki vétkezik Isten imádása ellen?

Isten imádása ellen az vétkezik:

1.	aki nem törekszik Isten megismerésére;
2.	aki megtagadja Istent és vallási kötelességeit;
3.	aki nem imádkozik.


307. Ki vétkezik babonával?

Babonával az vétkezik, aki valamely dolognak olyan erôt tulajdonít, amelyet Isten nem adott neki.


308. Kit nevezünk bálványimádónak?

Bálványimádónak azt nevezzük, aki valamely teremtményt Isten gyanánt imád.


309. Kit nevezünk ateistának?

Ateistának azt nevezzük, aki azt vallja, hogy nincs Isten.


310. Kik a szentek?

A szentek -- Isten barátai -- azok az üdvözültek, akiket az Anyaszentegyház példaként állít elénk, és közbenjárásukat kéri.


311. Kit tisztelünk a szentek közül leginkább?

A szentek közül leginkább a Boldogságos Szûz Máriát tiszteljük.


312. Miért tartjuk tiszteletben a szentképeket és az ereklyéket?

A szentképeket és az ereklyéket azért tartjuk tiszteletben, mert azok Istenre, Jézusra vagy a szentekre emlékeztetnek minket.


313. Mire kötelez minket Isten második parancsolata?

Isten második parancsolata arra kötelez minket, hogy Isten és a szentek nevét és a szent dolgokat becsüljük meg.


314. Ki vétkezik Isten második parancsolata ellen?

Isten második parancsolata ellen az vétkezik, aki káromkodik, átkozódik vagy vétkesen esküszik.


315. Ki káromkodik?

Az káromkodik, aki Istent, a szenteket, a szent dolgokat gyalázza.


316. Ki átkozódik?

Az átkozódik, aki Istentôl magának vagy másnak rosszat kíván.


317. Ki esküszik?

Az esküszik, aki Istent tanúul hívja.


318. Ki esküszik vétkesen?

Vétkesen az esküszik, aki szükségtelenül, hamisan vagy rosszra esküszik.


319. Mire kötelez minket Isten harmadik parancsolata?

Isten harmadik parancsolata arra kötelez minket, hogy az Úr napját, vagyis a vasárnapot szenteljük meg.


320. Hogyan kell a vasárnapot megszentelnünk?

A vasárnapot szentmisén való részvétellel, pihenéssel és a családi közösség ápolásával szenteljük meg.


321. Ki vétkezik Isten harmadik parancsolata ellen?

Isten harmadik parancsolata ellen az vétkezik, aki elhanyagolja a szentmisét, és tartósan végez fizikai vagy szellemi munkát.


322. Mikor szabad vasárnap is dolgozni?

Akkor szabad vasárnap is dolgozni, ha a felebaráti szeretet vagy a közösség szolgálata megkívánja.


323. Mikor szeretjük magunkat helyesen?

Akkor szeretjük magunkat helyesen, ha mindent megteszünk üdvösségünkért.


324. Ki a felebarátunk?

Minden ember felebarátunk, akár jóakarónk, akár ellenségünk.


325. Mikor szeretjük úgy felebarátunkat, mint magunkat?

Akkor szeretjük felebarátunkat úgy, mint magunkat, ha önzetlenül megteszünk mindent, ami üdvösségére szolgál.


326. Miért kell minden embert szeretnünk?

Azért kell minden embert szeretnünk, mert minden ember Isten képmása, akit üdvözíteni akar.


327. Miért kell ellenségeinket is szeretnünk?

Azért kell ellenségeinket is szeretnünk, mert ezt az Úr Jézus kifejezetten tanította, és példát adott rá.


328. Miben nyilvánul meg leginkább a felebaráti szeretet?

A felebaráti szeretet leginkább az irgalmasság testi és lelki cselekedeteiben nyilvánul meg.


329. Mire kötelez minket Isten negyedik parancsolata?

Isten negyedik parancsolata arra kötelez minket, hogy szüleinket tiszteljük, szeressük, nekik engedelmeskedjünk, felnôttként pedig gondoskodjunk róluk.


330. Miért kell szüleinket tisztelnünk és szeretnünk?

Szüleinket azért kell tisztelnünk és szeretnünk, mert az életet és a gondoskodást Isten után nekik köszönhetjük.


331. Szüleinken kívül még kiknek kell engedelmeskednünk?

Szüleinken kívül még egyházi és világi elöljáróinknak kell engedelmeskednünk.


332. Kiknek nem szabad engedelmeskednünk?

Nem szabad engedelmeskednünk azoknak, akik olyasmit kívánnak tôlünk, ami Isten akaratával ellenkezik.


333. Mi a szülôk és elöljárók kötelessége?

A szülôk és elöljárók kötelessége, hogy gondoskodjanak a rájuk bízottak testi-lelki javáról.


334. Mire kötelez minket Isten ötödik parancsolata?

Isten ötödik parancsolata az ember testi-lelki életének tiszteletére, fenntartására és védelmére kötelez minket.


335. Melyek a testi élet ellen elkövetett leggyakoribb bûnök?

A testi élet ellen elkövetett leggyakoribb bûnök:

1.	verekedés, testi sértés;
2.	az élet és egészség veszélyeztetése, káros szenvedélyek;
3.	segítségnyújtás elmulasztása;
4.	gyilkosság, öngyilkosság, abortusz, eutanázia;


336. Melyek a lelki élet ellen elkövetett leggyakoribb bûnök?

A lelki élet ellen elkövetett leggyakoribb bûnök:

1.	harag és gyûlölködés;
2.	mások bûnre tanítása és csábítása;
3.	a vallásos nevelés és önnevelés elhanyagolása;
4.	a bûnre vezetô alkalom keresése;
5.	a lelkiismereti szabadság megsértése;
6.	botrány okozása.


337. Melyek az emberiség ellen elkövetett legsúlyosabb bûnök?

Az emberiség ellen elkövetett legsúlyosabb bûnök: gazdasági kizsákmányolás, fegyverkezési hajsza, háború, terrorizmus, kábítószerkereskedelem, gyermek- és leánykereskedelem, abortusz és eutanázia.


338. Mi kötelez minket az ártatlanok védelmére?

Az ártatlanok védelmére a felebaráti szeretet kötelez minket.


339. Szabad-e életünket kockáztatni vagy feláldozni?

Életünket csak súlyos okból szabad kockáztatni vagy feláldozni.


340. Jogos-e az önvédelem?

Az önvédelem jogos: az igazságtalan támadót ártalmatlanná lehet tenni.


341. Mire kötelez minket Isten hatodik parancsolata?

Isten hatodik parancsolata tiszta életre kötelez minket.


342. Mit jelent a tiszta élet?

A tiszta élet a férfi és a nô helyes kapcsolatát jelenti a házasságban és az arra való felkészülésben.


343. Miért nagyon fontos a tiszta élet?

Azért nagyon fontos a tiszta élet, mert a paráznaság bûnei megrontják az egyén, a család és a nemzet életét.


344. Mi a paráznaság?

A paráznaság a nemi öröm rendetlen vágya vagy kicsapongó élvezete.


345. Ki vétkezik Isten hatodik parancsolata ellen?

Isten hatodik parancsolata ellen az vétkezik, aki bûnös akarattal gondol, néz, beszél vagy cselekszik szemérmetlen dolgot, vagyis paráználkodik.


346. Mi Isten elgondolása a szerelemrôl és a házaséletrôl?

A szerelem és a házasélet Isten elgondolása szerint a legszentebb emberi értékek közé tartozik.


347. Miért érték az Egyházban az önként vállalt szüzesség?

Az önként vállalt szüzesség azért érték, mert Krisztusért és az emberek szolgálatáért szeretetbôl vállalt áldozat; Isten ajándéka népe javára.


348. Mire kötelez minket Isten hetedik parancsolata?

Isten hetedik parancsolata arra kötelez minket, hogy az anyagi javakat becsületes munkával szerezzük meg, tartsuk tiszteletben és helyesen használjuk fel.


349. Köteles-e az ember dolgozni?

Minden ember köteles a legjobb képességei szerint dolgozni, mert a teremtô Istentôl erre meghívást kapott. A munkanélküli, aki önhibáján kívül nem dolgozik, nem vétkezik, és igényt tarthat a társadalom szolidaritására.


350. Milyen kötelességei vannak a munkaadónak?

A munkaadó kötelessége a munkás és családja megélhetéséhez tisztességes bért, emberséges munkakörülményeket és szociális ellátást biztosítani.


351. Mire kötelez minket az anyagi javak birtoklása?

Az anyagi javakat Isten akarata szerint a jóra kell felhasználnunk, megosztva javainkat rászoruló embertársainkkal.


352. Mi a kötelességünk a teremtett világ iránt?

A teremtett világ iránti kötelességünk, hogy gondozzuk környezetünket, szeressük a természetet, védjük a növény- és állatvilágot.


353. Ki vétkezik Isten hetedik parancsolat ellen?

Az vétkezik Isten hetedik parancsolata ellen, aki nem dolgozik becsületesen, aki megkárosítja felebarátját vagy a köztulajdont, és aki nem gondoskodik a rábízottakról.


354. Ki károsítja meg felebarátját?

Az károsítja meg felebarátját, aki lop, csal vagy kárt okoz.


355. Mire kötelez minket Isten nyolcadik parancsolata?

Isten nyolcadik parancsolata arra kötelez minket, hogy igazat mondjunk, védjük felebarátaink becsületét, mindenkirôl tisztelettel és szeretettel beszéljünk.


356. Ki vétkezik Isten nyolcadik parancsolata ellen?

Isten nyolcadik parancsolata ellen az vétkezik, aki hazudik, vagy felebarátja becsületében kárt tesz.


357. Ki vétkezik hazugsággal?

Hazugsággal az vétkezik, aki nem mond igazat azért, hogy félrevezesse felebarátját, akinek pedig joga van az igazsághoz.


358. Mi a kötelességünk a ránk bízott titokkal kapcsolatban?

A ránk bízott titkot meg kell ôrizni.


359. Mi a kötelessége a hírközlés felelôseinek?

A hírközlés felelôseinek az a kötelessége, hogy hitelesen tájékoztassanak, az emberi méltóság tiszteletben tartásával.


360. Ki tesz kárt felebarátja becsületében?

Felebarátja becsületében az tesz kárt, aki csúfol, megszól, rágalmaz, vagy ok nélkül gyanúsít másokat.


361. Mi a különbség a megszólás és a rágalom között?

A megszólás valós, a rágalom valótlan rosszat állít másról.


362. Ki köteles kártérítésre?

Az köteles kártérítésre, aki másnak életében, anyagi javaiban vagy becsületében kárt tett.


363. Mire kötelez minket Isten kilencedik parancsolata?

Isten kilencedik parancsolata a házastársi hûségre kötelez, amit szívünkben sem szabad megsérteni.


364. Ki vétkezik Isten kilencedik parancsolata ellen?

Az vétkezik Isten kilencedik parancsolata ellen, aki gondolatban, szóban vagy tettben házasságot tör, vagy erre csábít.


365. Mire kötelez minket Isten tizedik parancsolata?

Isten tizedik parancsolata arra kötelez minket, hogy ne irigyeljük mások anyagi és szellemi értékeit, és ne legyünk elégedetlenek.


366. Mit teszünk, amikor imádkozunk?

Amikor imádkozunk, Istenre figyelünk, és vele beszélünk.


367. Melyek az imádság formái?

Az imádság formái: az imádás, dicsôítés, hálaadás, engesztelés, kérés, felajánlás.


368. Melyek az imádság módjai?

Az imádság módjai: a szóbeli ima, az elmélkedés, a szemlélôdés.


369. Miért imádkozunk?

Azért imádkozunk, mert az imádság Istenhez kapcsolja életünket.


370. Miért a liturgia az Egyház legfontosabb imádsága?

A liturgia azért az Egyház legfontosabb imádsága, mert minden más imádság erre irányul, és ebbôl meríti erejét.


371. Hogyan kell imádkoznunk, ha Istentôl valamit kérünk?

Ha Istentôl valamit kérünk, bizalommal, állhatatosan és Isten akaratában megnyugodva kell imádkoznunk.


372. Mikor kell imádkoznunk?

Rendszeresen kell imádkoznunk, naponta, legalább reggel és este.


373. Kikért imádkozunk?

Mindenkiért imádkozunk, élôkért és holtakért, különösen szeretteinkért.


374. Mivel kezdjük és végezzük az imádságot?

Az imádságot keresztvetéssel kezdjük és végezzük.


375. Melyik a legtökéletesebb imádság?

A legtökéletesebb imádság a Miatyánk, amelyre az Úr Jézus tanított minket.


376. Imádkozhatunk-e a szentekhez?

Imádkozhatunk a szentekhez, mert általuk is Istenhez fordulunk, és bennük Isten ajándékát magasztaljuk.


377. Melyik imádsággal köszöntjük Jézus édesanyját?

Jézus édesanyját az Angyali Üdvözlettel, vagyis az Üdvözlégy Máriával köszöntjük.


378. Melyek még a legismertebb imádságaink?

Legismertebb imádságaink még: a Hiszekegy, az Úrangyala, a rózsafüzér vagyis a szentolvasó, a keresztúti ájtatosság és a litániák.


379. Mit fejezünk ki az ,,Ámen'' szóval?

Az ,,Ámen'' szóval Isten üzenetének és akaratának elfogadását fejezzük ki.


A keresztvetés

Az Atya, a Fiú és a Szentlélek nevében. Ámen.


A Szentháromság dicsôítése

Dicsôség az Atyának, a Fiúnak és a Szentléleknek, miképpen kezdetben, most és mindörökké. Ámen.


Az apostoli hitvallás

Hiszek egy Istenben,

mindenható Atyában, mennynek és földnek teremtôjében.

És Jézus Krisztusban, az ô egyszülött Fiában, a mi Urunkban,

aki fogantatott Szentlélektôl, született Szûz Máriától,

szenvedett Poncius Pilátus alatt;

megfeszítették, meghalt és eltemették.

Alászállt a poklokra, harmadnapon feltámadt a halottak közül,

fölment a mennybe, ott ül a mindenható Atyaisten jobbján;

onnan jön el ítélni élôket és holtakat.

Hiszek a Szentlélekben.

Hiszem a katolikus Anyaszentegyházat,

a szentek közösségét,

a bûnök bocsánatát,

a test föltámadását és az örök életet. Ámen.


Az Úr imája (Miatyánk)

Mi Atyánk, aki a mennyekben vagy,

szenteltessék meg a te neved,

jöjjön el a te országod,

legyen meg a te akaratod,

amint a mennyben, úgy a földön is.

Mindennapi kenyerünket add meg nekünk ma,

és bocsásd meg vétkeinket,

miképpen mi is megbocsátunk az ellenünk vétkezôknek,

és ne vígy minket kísértésbe,

de szabadíts meg a gonosztól.

(Mert tiéd az ország, a hatalom és a dicsôség mindörökké.)

Ámen.


Reggeli imádság

Szívem elsô gondolatja

Hozzád száll fel Istenem,

Te ôriztél meg az éjjel,

Maradj ma is énvelem!

Téged áldlak és imádlak,

Mint szeretô gyermeked,

Szívem csakis azt akarja,

Ami kedves teneked.

Édes Jézus, add kegyelmed,

Ôrizz engem szüntelen,

Hogy egész nap neked éljek

Tiszta szívvel, bûntelen.

Szûz Mária, Jézus anyja,

Te mindnyájunk anyja vagy,

Oltalmazz meg minden bajtól,

Kísértésben el ne hagyj!

Ámen.


Más reggeli imádság

Szívbôl kérlek Istenem,

Ma egész nap légy velem.

Segíts meg, hogy jó legyek,

Mindenkivel jót tegyek.

Ha rám nézel e napon

Öröm legyen arcodon.

Ámen.


Esti imádság

Ó édes Istenem,

Hálát mond a lelkem,

Hogy egész napon át

úgy szerettél engem.

Bánom sok vétkemet,

Szent Fiadnak vére

Mossa meg kegyesen

Szívemet fehérre!

Virrasszon felettem

Gondviselô szemed,

Kérlek, óvd ez éjjel

Testemet, lelkemet.

Szûzanyám, s ôrangyal

Legyetek énvelem,

Ha ti rám vigyáztok,

Nyugodt lesz éjjelem.

Ámen.


Más esti imádság

Kezed közé leteszem

Elmúlt napom, Istenem.

Minden munkám, örömöm,

Ami jó volt, köszönöm.

Ígérem, még jobb leszek

Ôrizd Uram, gyermeked.

Ámen.


Az isteni erények felindítása

Istenem, hiszek tebenned, mert örökké igazmondó vagy.

Istenem, remélek tebenned, mert mindenkor hû és irgalmas vagy.

Istenem, mindennél jobban szeretlek téged, mert végtelenül jó és szeretetreméltó vagy.


Az angyali üdvözlet (Üdvözlégy)

Üdvözlégy Mária!

Kegyelemmel teljes, az Úr van teveled,

áldott vagy te az asszonyok között,

és áldott a te méhednek gyümölcse, Jézus.

Asszonyunk, Szûz Mária, Istennek szent anyja!

Imádkozzál érettünk, bûnösökért,

most és halálunk óráján. Ámen.


Az Úr angyala

Az Úr angyala köszönté a Boldogságos Szûz Máriát,

-- és ô méhében foganá Szentlélektôl szent Fiát.

Üdvözlégy...

Íme az Úrnak szolgáló leánya,

-- legyen nekem a te igéd szerint.

Üdvözlégy...

És az Ige testté lôn,

-- és miköztünk lakozék.

Üdvözlégy...

Imádkozzál érettünk Istennek szent Anyja.

-- Hogy méltók lehessünk Krisztus ígéreteire.

Könyörögjünk.

Kérünk téged, Úristen, öntsd lelkünkbe szent kegyelmedet,

hogy akik az angyali üzenet által szent Fiadnak,

Jézus Krisztusnak megtestesülését megismertük,

az ô kínszenvedése és keresztje által

a föltámadás dicsôségébe vitessünk.

Ugyanazon a mi Urunk Jézus Krisztus által. Ámen.


A szentolvasó (Rózsafüzér)

Az elsô három Üdvözlégyben:

1. aki hitünket növelje.

2. aki reményünket erôsítse.

3. aki szeretetünket tökéletesítse.

Az örvendetes olvasó titkai:

1. akit te, Szent Szûz a Szentlélektôl fogantál.

2. akit te, Szent Szûz Erzsébetet látogatván hordoztál.

3. akit te, Szent Szûz a világra szültél.

4. akit te, Szent Szûz a templomban bemutattál.

5. akit te, Szent Szûz a templomban megtaláltál.

A fájdalmas olvasó titkai:

1. aki érettünk vérrel verítékezett.

2. akit érettünk megostoroztak.

3. akit érettünk tövissel koronáztak.

4. aki érettünk a keresztet hordozta.

5. akit érettünk keresztre feszítettek.

A dicsôséges olvasó titkai:

1. aki a halálból feltámadt.

2. aki a mennybe fölment.

3. aki nekünk a Szentlelket elküldte.

4. aki téged, Szent Szûz a mennybe fölvett.

5. aki téged, Szent Szûz a mennyben megkoronázott.


Hitünk fô igazságai

1.	Egy Isten van. Az egy Istenben három személy van: az Atya, a Fiú és a Szentlélek.
2.	Isten a világ teremtô Ura és gondviselô Atyja.
3.	A Fiúisten emberré lett, meghalt és feltámadt, hogy minket megváltson és üdvözítsen.
4.	Isten irgalmas, a megtérô bûnösnek szívesen megbocsát. Isten igazságos, a jókat megjutalmazza, a gonoszokat pedig megbünteti.
5.	Isten kegyelme az üdvösségre szükséges.
6.	Az ember lelke halhatatlan, teste pedig feltámad.
7.	Jézus Krisztus Egyházat alapított, és ennek legfôbb pásztora a római pápa.


Jézus örömhíre

Mennyei Atyánk végtelenül szeret minket, meghív országába, gyermekévé fogad, és földi életünk után hazavár az örök életre.


A fôparancsolat (Vö. Mk 12,30-31)

1.	Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.
2.	Szeresd felebarátodat, mint önmagadat.


Jézus ,,új parancsa'' (Vö. Jn 13,35)

Úgy szeressétek egymást, amint én szerettelek titeket.


A tízparancsolat

1.	Uradat, Istenedet imádd, és csak neki szolgálj!
2.	Isten nevét hiába ne vedd!
3.	Az Úr napját szenteld meg!
4.	Atyádat és anyádat tiszteld!
5.	Ne ölj!
6.	Ne paráználkodj!
7.	Ne lopj!
8.	Ne hazudj, és mások becsületében kárt ne tégy!
9.	Felebarátod házastársát ne kívánd!
10.	Mások tulajdonát ne kívánd!


Az Egyház öt parancsolata

1.	A vasárnapot és az egyházi ünnepeket szentmisével és munkaszünettel szenteld meg!
2.	A pénteki bûnbánati napokat és a parancsolt böjtöket tartsd meg!
3.	Évente gyónjál és legalább a húsvéti idôben áldozz meg!
4.	Házasságodat az Egyház törvényei szerint kösd meg, és gyermekeidet katolikus módon neveld!
5.	Az Egyházat anyagi hozzájárulásoddal is támogasd!


A szentségek

1.	a keresztség
2.	a bérmálás
3.	az Eukarisztia
4.	a bûnbocsánat szentsége
5.	a betegek kenete
6.	az egyházi rend
7.	a házasság


Jézus keresztútjának állomásai:

1.	Jézust halálra ítélik
2.	Jézus vállára veszi a keresztet
3.	Jézus elôször esik el a kereszttel
4.	Jézus édesanyjával találkozik
5.	Cirenei Simon segít Jézusnak vinni a keresztet
6.	Veronika letörli Jézus arcát
7.	Jézus másodszor esik el a kereszttel
8.	Jézus szól a síró asszonyokhoz
9.	Jézus harmadszor esik el a kereszttel
10.	Jézust megfosztják ruháitól
11.	Jézust a keresztre szegezik
12.	Jézus meghal a kereszten
13.	Jézus testét leveszik a keresztrôl
14.	Jézust sírba teszik
15.	Jézus feltámad


A nyolc boldogság (Mt 5,3-10)

Boldogok a lélekben szegények: övék a mennyek országa.

Boldogok a szomorkodók: majd megvigasztalják ôket.

Boldogok a szelídek: övék lesz a föld.

Boldogok, akik éhezik és szomjazzák az igazságot: majd kielégítik ôket.

Boldogok az irgalmasok: majd nekik is irgalmaznak.

Boldogok a tisztaszívûek: ôk meglátják Istent.

Boldogok a békességesek: ôk Isten fiai.

Boldogok, akiket az igazságért üldöznek: övék a mennyek országa.


Az irgalmasság testi cselekedetei:

1.	az éhezôknek ételt adni;
2.	a szomjazóknak italt adni;
3.	a szegényeket ruházni;
4.	az utasoknak szállást adni;
5.	a fogságban lévôket kiváltani;
6.	a betegeket látogatni;
7.	a holtakat eltemetni.


Az irgalmasság lelki cselekedetei:

1.	a bûnösöket meginteni;
2.	a tudatlanokat tanítani;
3.	a kételkedôknek jó tanácsot adni;
4.	a szomorúakat vigasztalni;
5.	a bántalmakat békével tûrni;
6.	az ellenünk vétôknek megbocsátani;
7.	az élôkért és holtakért imádkozni.


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)